
1. [bookmark: _Anexa_1_–][bookmark: _Anexa_6_–][bookmark: _Toc178347577][bookmark: _Toc192264898]Documente de referință	
1.1. [bookmark: _Toc178347578][bookmark: _Toc192264899]Cadru legal	
Prezentele îndrumări sunt elaborate considerând următoarele: 
· Prevederile cuprinse în Codul administrativ, care reglementează implementarea cadrelor de competențe generale și specifice în managementul resurselor umane din administrația publică, atât cele în vigoare la data elaborării acestui ghid, cât și cele propuse, în Anexa nr. 61 la Codul administrativ, pentru îndeplinirea cerințelor din Jalon 419 din Planul Național de Redresare și Reziliență (PNRR).
· Referințe la cadrul de reglementare pentru evaluare performanțelor profesionale ale funcționarilor publici:
· modalitățile de utilizare a cadrelor de competență generale (art. 5 din Anexa nr. 8 la Codul administrativ), respectiv în cadrul procesului de evaluare a performanțelor profesionale individuale ale funcționarilor publici bazat pe competențe, în etapa de recrutare realizată prin concurs național, pentru ocuparea posturilor aferente funcțiilor publice de stat sau teritoriale, la concursurile pe post, pentru ocuparea funcțiilor publice locale vacante, în cadrul aparatului propriu al autorităților administrației publice locale și al instituțiilor publice subordonate acestora, conform art. 398¹ și art. 485¹ din Codul administrativ;
· evaluarea performanțelor profesionale individuale ale funcționarilor publici, bazată pe competențe, utilizând cadrele de competențe generale, nivelurile de complexitate, descriptorii și indicatorii comportamentali aferenți competențelor stabilite pentru funcția publică, conform articolului 20 din Anexa nr. 61 la Codul administrativ, precum și competențele specifice prevăzute în fișa postului;
· perioada de desfășurare a evaluării performanțelor funcționarilor publici, precum și excepțiile admise și condițiile acestora, după cum urmează: evaluarea anuală a performanțelor profesionale individuale ale funcționarilor publici pe bază de competențe se realizează pentru un an calendaristic, în perioada cuprinsă între 1 ianuarie-31 martie din anul următor perioadei evaluate, pentru toți funcționarii publici care au desfășurat efectiv activitate minim 6 luni în anul calendaristic pentru care se realizează evaluarea, conform articolului 17 din Anexa nr. 61 din Codul administrativ;
· metodologia și etapele de evaluare a performanțelor profesionale individuale ale funcționarilor publici de execuție și conducere pe bază de competențe, stabilită în art. 20-21 din Anexa nr. 61 din Codul administrativ​;
· calificativele ce pot fi acordate funcționarilor publici în urma evaluării performanțelor profesionale, respectiv: „foarte bine”, „bine”, „satisfăcător” și „nesatisfăcător”, în conformitate cu art. 2 alin. (2) din Anexa nr. 61 la Codul administrativ;
· cadrele de competențe generale și utilizarea descriptorilor și indicatorilor comportamentali aferenți competențelor generale, prevăzute la art. 3 alin. (1) din Anexa nr. 61 din Codul administrativ, completate pe parcursul procesului de competențele specifice din fișa postului funcționarului public;
· evaluarea performanțelor obiective ale funcționarilor publici, prin compararea îndeplinirii obiectivelor individuale cu rezultatele obținute efectiv pe parcursul unui an calendaristic, conform art. 14 alin. (1) din Anexa nr. 61 la Codul administrativ;
· stabilirea obiectivelor individuale și a indicatorilor de performanță, realizată la începutul perioadei evaluate de către evaluator, conform art. 19 alin. (1) din Anexa nr. 6 la Codul administrativ;
· competențele specifice care fac obiectul evaluării, definite în fișa postului și incluse în evaluare, conform prevederilor din art. 19 alin. (7) din Anexa nr. 61 ​ la Codul administrativ;
· etapele de evaluare, care includ completarea raportului de autoevaluare, evaluare, interviul cu funcționarul public evaluat și contrasemnarea raportului de către persoana ierarhic superioară, conform art. 20 alin. (1) din Anexa nr. 61 la Codul administrativ​;
· evaluarea parțială a performanțelor, care poate avea loc în cazul modificării, suspendării sau încetării raportului de serviciu al funcționarului public, conform art. 18 alin. (1) din Anexa nr. 6 la Codul administrativ.
Suplimentar, prezentul ghid valorifica propunerile cuprinse în cadrul livrabilelor nr. 6 (propunere de politică publică) nr. 8 (propuneri de reglementare) din proiectul „Lot II Servicii de consultanță în vederea elaborării de studii / analize și proiecte de acte normative și acordarea de suport în vederea implementării jalonului 419 PNRR” (contract de prestări servicii nr. 49313/26.10.2023), care preconizează modificarea Codului administrativ.
Totodată, este avut în vedere că Agenția Națională a Funcționarilor Publici derulează, la data elaborării acestui ghid, un proiect pentru elaborarea unui sistem informatic care să faciliteze și să simplifice derularea evaluării performanțelor profesionale individuale ale funcționarilor publici, interconectat cu sistemele informatice ale ANFP pentru managementul resurselor umane din administrația publică. Astfel, evaluarea performanțelor profesionale individuale pe bază de competențe se va derula printr-un sistem informatic specific.
1.2. [bookmark: _Toc178347579][bookmark: _Toc192264900]Materiale/Documente consultate în elaborarea prezentelor îndrumări metodologice	
Îndrumările metodologice incluse în cadrul acestui ghid au la baza Anexa nr. 8 din Codul administrativ, și au fost elaborate în baza concluziilor și recomandărilor detaliate în cadrul Livrabilului 6 – Document cu opțiuni de politică publică cu privire la clarificarea rolurilor specifice posturilor și simplificarea clasificării posturilor, extinderea utilizării cadrelor de competență pentru toate procesele de MRU pentru toate funcțiile publice, de la nivel central, teritorial și local, iar ulterior și pentru personalul contractual, dar și în baza propunerii de act normativ detaliat în Livrabilul 8 - Analiză care să cuprindă propuneri de reglementare și instrumentele de fundamentare și motivare aferente.
Livrabilele menționate au fost elaborate de către Asocierea SC Ernst & Young SRL - Ascendis Consulting SRL - Băncilă, Diaconu și Asociații – Societate Profesională de Avocați cu Răspundere Limitată - 42 Organizational Assessment SRL - EY Cyprus Advisory Services Limited - Ernst & Young Cyprus Limited în cadrul proiectului privind realizarea contractului de servicii de consultanță în vederea elaborării de studii/ analize și proiecte de acte normative și acordarea de suport în vederea implementării jalonului 419 – PNRR - Operaționalizarea cadrelor de competențe în administrația publica centrală, derulat de către Agenția Națională a Funcționarilor Publici. 
Materialele realizate în cadrul proiectului “Dezvoltarea unui Sistem Unitar de Management al Resurselor Umane în Administrația Publică” (SIPOCA 136), derulat de către Secretariatul General al Guvernului și Banca Internațională pentru Reconstrucție și Dezvoltare/ Banca Mondială au fost avute în vedere pentru descrierea și detalierea pașilor de proces cuprinși în cadrul acestui ghid.
2. [bookmark: _Toc175922966][bookmark: _Toc178347580][bookmark: _Toc192264901]Scop și obiective 	
Conform art. 14 din Anexa nr. 61 la Codul administrativ, evaluarea performanțelor profesionale individuale ale funcționarilor publici de execuție și conducere pe bază de competențe reprezintă aprecierea obiectivă a performanțelor profesionale individuale ale funcționarilor publici, prin compararea gradului și modului de îndeplinire a obiectivelor individuale și a competențelor generale și specifice manifestate cu rezultatele obținute în mod efectiv de către funcționarul public pe parcursul unui an calendaristic.
Scopul prezentelor îndrumări este descrierea etapelor aplicării și utilizării metodologiei de evaluare de către funcționarii publici de conducere în procesul de evaluare a competențelor individuale. Astfel, îndrumările vizează următoarele obiective:
1. crearea unui model standard pentru funcționarii publici de conducere în ceea ce privește utilizarea cadrelor de competențe în procesul de evaluare anuală a performanțelor individuale ale funcționarilor publici;
2. stabilirea unui cadru obiectiv și echitabil de evaluare a performanțelor profesionale individuale pe bază de competențe funcționarilor publici cu funcții de conducere și execuție;
3. stabilirea îndrumărilor metodologice de parcurgere a etapelor și elaborării documentației necesare desfășurării evaluării performanțelor profesionale individuale pe bază de competențe.
Recomandările din acest ghid cu privire la procesul de evaluare a îndeplinirii obiectivelor, abordarea interviului de evaluare, stabilirea obiectivelor, conștientizarea provocărilor etice (părtinire / „bias”) în evaluarea performanțelor profesionale individuale, pot fi general valabile pentru evaluarea performanței profesionale, în orice mediu profesional.
3. [bookmark: _Toc175922967][bookmark: _Toc178347581][bookmark: _Toc192264902]Definiții
Termenii și expresiile de mai jos poartă semnificațiile prevăzute în Anexa nr. 61 și Anexa nr. 8 la Codul administrativ, respectiv:
	Termen
	Definiție

	Cadru de competențe
	Model de referință pentru organizarea și dezvoltarea carierei profesionale, exprimat prin totalitatea standardelor, indicatorilor şi descriptorilor utilizați cu referire la capacitatea unei persoane de a selecta, combina și utiliza cunoștințe, abilități și alte achiziții constând în valori și atitudini, pentru rezolvarea cu succes a sarcinilor stabilite în exercitarea unei funcții, precum și pentru dezvoltarea profesională și personală, în condiții de eficacitate și eficiență.

	Calificative
	Reprezintă evaluări finale sintetice care reflectă performanțele generale ale unui funcționar public, pe baza notelor acordate pentru îndeplinirea obiectivelor și manifestarea competențelor.

	Categorie de competențe
	Competențe cu caracteristici comune în strânsă legătură una cu alta, care se pot grupa sub o etichetă comună pentru a crea un model simplu și ușor de înțeles.

	Codul administrativ
	Ordonanța de urgență a Guvernului nr. 57/2019, cu modificările și completările ulterioare, privind Codul administrativ.

	Comisie de soluţionare a contestaţiilor
	Organ colegial special constituit în vederea luării unor decizii, conform legii, în urma solicitării primite din partea unuia sau mai multor ocupanți ai unei funcţii publice, asupra menţinerii sau, după caz, modificării rezultatelor obținute în cadrul procesului de evaluare a performanțelor profesionale.

	Competență
	Set de caracteristici personale demonstrabile și măsurabile, ce cuprinde: cunoștințe, atitudini, aptitudini și abilități, care fac posibilă îndeplinirea eficace și eficientă a unei activități.

	Competențe generale
	Totalitatea competențelor necesare la nivelul întregului personal al unei instituții pentru a lucra în mod eficient la orice nivel ierarhic și indiferent de specializare.

	Competențe specifice
	Competențe obligatorii care au în componentă cunoștințe, atitudini, aptitudini și abilități, stabilite la nivelul instituției pentru fiecare post în parte, necesare ocupării funcției respective.

	Comportament
	Modalitate observabilă de a acționa a unei persoane în anumite situații.

	Contrasemnare
	Procesul prin care o persoană ierarhic superioară evaluatorului validează sau verifică corectitudinea și obiectivitatea raportului de evaluare.

	Cunoștințe
	Componentă a unei competențe care se referă la cunoașterea sau înțelegerea teoretică și/sau faptică a unui subiect dat, dobândită prin educație sau prin experiență.

	Cunoştinţe generale
	Cunoştinţe care atestă cunoaşterea sau înţelegerea teoretică în domeniul respectării demnităţii umane, protecţiei drepturilor şi libertăţilor fundamentale ale omului, prevenirii și combaterii incitării la ură și discriminare, egalităţii de şanse şi de tratament, în domeniul administraţiei publice, teoretice în domeniul tehnologiei informaţiei, precum și cu privire la deţinerea de competenţe lingvistice de comunicare într-o limbă străină pentru funcţiile publice corespunzătoare categoriei înalţilor funcționari publici.

	Cunoştinţe specifice
	Parte componentă a unei competenţe specifice care se referă la cunoaşterea sau înţelegerea teoretică și/sau practică a unui subiect dat, prin raportare la specialitatea studiilor necesare ocupării funcţiei publice pentru care se organizează concurs, dobândită prin educaţie sau prin experienţă.

	Evaluare anuală
	Proces formal prin care performanța unui funcționar public este analizată și măsurată la sfârșitul unui an, pe baza obiectivelor stabilite și a indicatorilor de performanță. Scopul este de a identifica realizările, domeniile de îmbunătățire și planurile de dezvoltare profesională pentru perioada următoare.

	Evaluator
	Persoana responsabilă de evaluarea performanțelor unui funcționar public care analizează gradul de îndeplinire a obiectivelor și manifestarea competențelor specifice, acordă note și calificative, și oferă feedback în cadrul interviului de evaluare; de regulă, este superiorul ierarhic direct al funcționarului evaluat.

	Feedback
	Informațiile oferite de evaluator funcționarului public după evaluarea performanțelor sale, cu rolul de a evidenția punctele forte, de a semnala domeniile care necesită îmbunătățiri și de a ghida dezvoltarea profesională.

	Funcție publică
	Ansamblul atribuţiilor şi responsabilităţilor, stabilite în temeiul legii, în scopul exercitării prerogativelor de putere publică de către autoritățile și instituțiile publice, potrivit art. 5 lit. y) din Codul administrativ.

	Funcționar public
	Persoana numită, în condițiile legii, într-o funcție publică, astfel cum prevede art. 371 alin. (1) din Codul administrativ.

	Indicatori de performanță
	Măsuri cuantificabile și obiective utilizate pentru a evalua în ce măsură un individ, un compartiment sau o instituție publică își atinge obiectivele stabilite; oferă un cadru clar pentru monitorizarea și evaluarea progresului în îndeplinirea sarcinilor și contribuie la îmbunătățirea continuă a performanțelor.

	Instituție publică
	Structură funcțională care acționează în regim de putere publică și/sau prestează servicii publice și care este finanțată din venituri bugetare și/sau din venituri proprii, în condițiile legii finanțelor publice, potrivit art. 5 lit. w) din Codul administrativ.

	Interviu
	În cadrul prezentului livrabil reprezintă o discuție formală între evaluator și funcționarul public evaluat, desfășurată după completarea raportului de evaluare, cu scopul de a comunica rezultatele evaluării, de a oferi feedback, de a clarifica aspectele legate de performanță și de a discuta eventualele neînțelegeri sau observații.

	Nivel de competență
	Clasificare bazată pe gradul de complexitate care defineşte o competenţă și care diferenţiază competenţele între diferitele categorii de funcții/ posturi (de conducere sau de execuție), inclusiv între gradele profesionale ale funcțiilor de execuție.

	Obiective
	Scopuri clare și specifice pe care o persoană, un compartiment sau o instituție publică își propune să le atingă într-o anumită perioadă de timp.

	Organigrama
	Structură unitară redată sub forma unei diagrame logice, prin care se sistematizează și se concentrează modul de organizare a tuturor resurselor umane de la nivelul unei autorităţi sau instituţii publice, după caz, redând schematic detaliile cu privire la raporturile ierarhice de subordonare/ supraordonare, precum și raporturile de colaborare, potrivit art. 5 lit. f) din Codul administrativ.

	Plan de formare
	Document care detaliază nevoile de dezvoltare profesională ale funcționarilor publici, identificate în urma evaluării performanțelor; obiectivele de formare, programele și cursurile necesare pentru îmbunătățirea competențelor și abilităților, fiind personalizat în funcție de specificul postului și aliniat cu obiectivele instituționale.

	Post/ funcție 
	Poziţie în structura organizatorică a unei instituții pentru care sunt stabilite atribuţii și responsabilităţi cu limită de competenţă; în cadrul prezentului livrabil, titulatura de post sau funcție este folosită independent de categoria de personal la care se face referire.

	Raport de evaluare	
	Document formal care centralizează evaluarea performanțelor unui funcționar public pe baza obiectivelor individuale și competențelor specifice; cuprinde aprecieri detaliate ale gradului de îndeplinire a obiectivelor și notele acordate pentru competențele demonstrate, servind drept bază pentru stabilirea calificativului final și planificarea dezvoltării viitoare.

	Subcompetenţă
	Set de caracteristici personale demonstrabile şi măsurabile, ce cuprinde: cunoştinţe, atitudini, aptitudini şi abilităţi care fac posibilă îndeplinirea eficientă a unei activităţi şi care, prin raportare la categoria de funcţii publice căreia i se aplică, creşte nivelul de complexitate al competenţei generale


4. [bookmark: _Toc175922968][bookmark: _Toc178347582][bookmark: _Toc192264903]Aplicabilitate și grup țintă
Conform prevederilor din Anexa nr. 61 la Codul administrativ, evaluarea performanțelor individuale pe bază de competențe este realizată de un evaluator, de regulă superiorul ierarhic nemijlocit (direct) al funcționarului public. În acest proces, evaluatorul apreciază în mod obiectiv performanțele profesionale individuale ale funcționarilor publici, prin compararea gradului și modului de îndeplinire a obiectivelor individuale și a competențelor generale și specifice manifestate cu rezultatele obținute în mod efectiv de către funcționarul public pe parcursul unui an calendaristic
Astfel, îndrumările metodologice dezvoltate în cadrul acestui ghid se adresează și se aplică funcționarilor publici de conducere, cu rol de evaluator, implicați în procesul de evaluare a performanțelor individuale pe bază de competențe individuale. 
5. [bookmark: _Toc178347583][bookmark: _Toc192264904]Considerente teoretice și practice în utilizarea cadrelor de competențe de în procesul de evaluare a performanțelor profesionale
Conform art. 14 alin. (1) al Anexei nr. 61 la Codul administrativ, evaluarea performanțelor profesionale individuale ale funcționarilor publici de execuție și conducere pe bază de competențe reprezintă aprecierea obiectivă a performanțelor profesionale individuale ale funcționarilor publici, prin compararea gradului și modului de îndeplinire a obiectivelor individuale și a competențelor generale și specifice manifestate cu rezultatele obținute în mod efectiv de către funcționarul public pe parcursul unui an calendaristic.
În procesul de evaluare a performanțelor profesionale individuale, sunt implicați doi actori principali: evaluatorul și funcționarul public vizat. Deși funcționarul public este central, iar procesul este despre performanțele sale profesionale individuale, el este implicat în două etape (autoevaluarea și interviul), pe când evaluatorul este implicat în toate etapele procesului. 
Conform art. 14 alin. (4) din Anexa nr. 6 la Codul administrativ, calitatea de evaluator poate fi exercitată de:
	Calitatea de evaluator
	Categoria de funcție publică evaluată

	Funcționarul public de conducere
	Funcționarul public de conducere din subordine.

	
	Funcționarul public de execuție din subordine.

	Înaltul funcționar public
	Funcționarii publici de conducere din subordine.

	
	Funcționarii publici de execuție din compartimentele aflate direct sub coordonarea sa.

	Persoana care ocupă funcția publică de conducere imediat inferioară conducătorului autorității/instituției publice
	Funcționarii publici care sunt în coordonarea sau subordinea directă.

	Conducătorul autorității/instituției publice
	Funcționarii publici aflați în subordinea directă.

	
	Conducătorii autorităților sau instituțiilor publice aflate în subordinea, coordonarea sau sub autoritatea autorității respective, precum și adjuncții acestora.

	Membrii comisiei pentru evaluarea secretarilor generali, constituită prin dispoziția primarului, respectiv a președintelui consiliului județean, pe baza propunerilor/nominalizării consiliului local, respectiv consiliului județean
	Secretarii generali ai unității administrativ-teritoriale sau subdiviziunii administrativ-teritoriale.

	Persoana care are competența de numire, conform legii speciale aplicabile
	Funcționarii publici care au calitatea de conducători sau care fac parte din organele colective de conducere ale unor autorități sau instituții publice ce nu se află în subordinea, coordonarea ori sub autoritatea altor autorități sau instituții publice.


Responsabilitățile evaluatorului presupun:
· Stabilirea obiectivelor și criteriilor de performanță profesională pentru funcționarii publici din subordine;
· Monitorizarea performanțelor profesionale individuale și modificarea obiectivelor;
· Pregătirea funcționarului public pentru autoevaluarea performanțelor profesionale individuale;
· Realizarea evaluării performanțelor profesionale individuale pe bază de competențe ale funcționarilor publici din subordine;
· Acordarea de note pentru fiecare componentă a evaluării obiectivelor individuale;
· Acordarea de note pentru manifestarea competențelor generale și a competențelor specifice; 
· Consemnarea rezultatelor deosebite ale funcționarului public, dificultățile întâmpinate în perioada evaluată și orice alte observații relevante;
· Stabilirea punctajul final și calificativul acordat;
· Susținerea interviului de evaluare a performanțelor;
· Stabilirea necesităților de formare profesională pentru anul următor perioadei evaluat;
· Oferirea suportului comisiei de soluționare a contestațiilor, acolo unde este cazul;
· Comunicarea cu funcționarul public evaluat cu privire la obiectivele individuale, indicatorii de performanță, și criteriile  de performanță pe bază de competențe pe tot parcursul perioadei evaluate.
Pe lângă funcționarul public evaluat și evaluator, în proces intervin și contrasemnatarul și comisia de soluționare a contestațiilor, având responsabilități administrative respectiv de conciliere.
Potrivit art. 15, alin. (2) din Anexa nr. 6 la Codul administrativ, calitatea de contrasemnatar poate fi îndeplinită de:
	Calitatea de contrasemnatar
	[bookmark: _Hlk178517522]Categoria de funcție publică evaluată

	Funcționarul public ierarhic superior evaluatorului

	Funcționarii publici de conducere aflați în subordinea sau coordonarea directă.

	
	Funcționarii publici de execuție atunci când evaluatorul este un funcționar public de conducere subordonat direct contrasemnatarului.

	Înaltul funcționar public
	Funcționarii publici dintr-un compartiment care nu are un funcționar public ierarhic superior evaluatorului, iar activitatea compartimentului este coordonată de înaltul funcționar public.

	Funcționarul public ierarhic superior evaluatorului
	Funcționarii publici aflați în coordonarea sau subordinea directă a persoanei care ocupă funcția publică de conducere imediat inferioară celei de conducător al autorității sau instituției publice.


Responsabilitățile contrasemnatarului constau în:
· Verificarea corectitudinii metodologice a evaluării performanțelor individuale realizate de evaluator;
· Modificarea raportului de evaluare și justificarea modificărilor, după caz. 
Conform art. 23 alin. (2) al Anexei nr. 61 la Codul administrativ, în cazul contestațiilor, conducătorul autorităţii sau instituţiei publice numește, prin act administrativ, o comisie pentru formularea unei propuneri de soluționare a aspectelor contestate, formată din 3 membri, funcționari publici cu funcții de conducere din cadrul autorităţii sau instituţiei publice. Așa cum prevede art. 23, alin. (3) al Anexei nr. 6 la Codul administrativ, nu pot fi numiți în cadrul comisiei evaluatorul funcționarului public contestatar și contrasemnatarul raportului de evaluare.
Responsabilitățile comisiei de soluționare a contestațiilor sunt:
· Analizarea tuturor informațiilor și documentelor care dovedesc performanța funcționarului public;
· Formularea unei soluții cu privire la aspecte contestate de către funcționarul public evaluat; 
· Comunicarea rezultatelor.
Procesul de evaluare a performanțelor este un proces continuu, cu desfășurare anuală, și care impune două perspective, una orientată către trecut, iar cealaltă către viitor:
1. Desfășurarea anuală a evaluării performanțelor profesionale individuale (perspectivă orientată către trecut): se referă la aprecierea gradului și modului de îndeplinire al obiectivelor individuale și identificarea manifestării competențelor generale și specifice, realizată prin autoevaluarea funcționarului public, evaluarea de către evaluator și confirmarea de către contrasemnatar.
2. Definirea obiectivelor individuale și a criteriilor de performanță pe bază de competențe (perspectivă orientată către viitor): presupune stabilirea obiectivelor individuale și a indicatorilor de performanţă, a competențelor generale și specifice, și monitorizarea gradului de îndeplinire, al progesului și rezultatelor obținute pe parcursul perioadei evaluate, precum și ajustarea atunci când este nevoie a obiectivelor individuale.
Literatura de specialitate evidențiază că o abordare bazată pe competențe în evaluarea performanțelor profesionale individuale contribuie la rezultate mai bune, dar și la o evaluare mai corectă și comprehensivă a funcționarului public. Competențele reprezintă un set de cunoștințe, abilități, comportamente și atitudini necesare pentru îndeplinirea cu succes a unui post sau a unor obiective.
Cercetările din domeniul managementului performanțelor arată că angajații care demonstrează un nivel înalt de competență sunt mai predispuși să atingă și să depășească obiectivele individuale. Prin urmare, literatura subliniază că există o corelație puternică între nivelul de competență al funcționarilor publici și calitatea rezultatelor lor în muncă. Însă, pentru a pune în practică acest lucru cu succes, evaluatorul și personalul cu funcții de conducere au un rol crucial în modelarea și susținerea dezvoltării competențelor funcționarilor publici, prin stabilirea de așteptări clare și oferirea de oportunități de dezvoltare.
Mai mult de atât, bunele practici din managementul resurselor umane arată faptul că o cultură organizațională care valorizează și dezvoltă competențele poate duce la o performanță îmbunătățită la nivelul întregii instituții.
Astfel, pentru fiecare din momentele relevante în evaluarea performanțelor profesionale individuale, există o serie de considerente teoretice și practice de care funcționarii publici de conducere cu rol de evaluator să țină cont în procesul de evaluare a performanțelor individuale pe bază de competențe. 
5.1. [bookmark: _Toc178347585][bookmark: _Toc192264905]Desfășurarea anuală a evaluării performanțelor profesionale individuale
Evaluarea performantelor profesionale individuale ale funcționarilor publici are loc, de regulă, între 1 ianuarie și 31 martie pentru perioada evaluată în care funcționarul public evaluat și-a desfășurat activitatea. În cardul acestei faze a procesului sunt implicate toate funcțiile menționate anterior: funcționarul public evaluat, evaluatorul, contrasemnatarul și comisia de soluționare a contestațiilor. 
Funcționarul public evaluat este implicat, cu precădere, în etapa de autoevaluare, etapă care nu este doar un exercițiu de introspecție, ci și un instrument valoros în managementul performanțelor, contribuind la dezvoltarea personală și profesională a funcționarului public. Autoevaluarea, ca etapă a procesului vine cu o serie de beneficii atât asupra funcționarului public, echipei din care face parte, dar și asupra instituției: 
· Aduce conștientizare de sine: Autoevaluarea ajută funcționarul public să devină mai conștient de propriile comportamente, performanțe și competențe. Acest proces permite identificarea clară a punctelor forte și a celor slabe, creând o bază pentru dezvoltare personală și profesională.
· Crește responsabilitatea: Prin implicarea în procesul de evaluare, funcționarul public devine mai responsabil față de obiectivele și rezultatele sale. Autoevaluarea contribuie la creșterea motivației și la asumarea unei responsabilități mai mari pentru propria lor dezvoltare și demonstrare a performanțelor.
· Facilitează un dialog constructiv: Autoevaluarea oferă un punct de plecare pentru discuțiile cu evaluatorul, permițându-le ambelor părți să aibă o perspectivă mai corectă și completă asupra activității desfășurate. Acest lucru contribuie la o relație de încredere între evaluat și evaluator, făcând procesul de evaluare mai obiectiv și echitabil.
· Crește motivația și angajamentul: Când funcționarul public își poate autoevalua activitatea, are tendința de a deveni mai motivat și mai implicat în atingerea obiectivelor. Acesta devine mai implicat în procesele de îmbunătățire continuă și poate contribui cu idei despre cum să își îmbunătățească performanța.
Evaluatorul conduce etapa de evaluarea efectivă a performanțelor și desfășurare a interviului. În această etapă, evaluatorul are oportunitatea de a reflecta asupra realizărilor și obiectivelor atinse de către funcționarul public evaluat, precum și asupra a competențelor manifestate în atingerea lor, contribuind astfel la o cultură bazată pe competență și îndeplinirea performanțelor. Evaluarea și interviul realizat de evaluator, trage după sine o serie de avantaje care se răsfrâng atât asupra funcționarului public, echipei din care face parte, dar și asupra instituției:
· Clarifică impactul: Evaluatorul clarifică modul în care acțiunile, comportamentele, realizările și lacunele funcționarului public au un impact asupra nivelului de atingere al obiectivelor, al performanțelor realizate, precum și asupra echipei sau instituției. În acest proces, evaluatorul se asigură că funcționarul public înțelege cum contribuția să se aliniază la strategia și direcția generală instituției publice.
· Facilitează un dialog constructiv: Evaluarea performanțelor reprezintă fundația în cadrul interviului și oferă o bază esențială în motivarea notelor și calificativului final acordat. De asemenea permite ambelor părți să aibă o perspectivă mai corectă și completă asupra activității desfășurate. Acest lucru contribuie la o relație de încredere între evaluat și evaluator, făcând procesul de evaluare mai obiectiv și echitabil.
· Recunoaște meritele: Evaluatorul recunoaște contribuțiile, meritele și realizările an funcționarului public, motivând funcționarul public să continue pe aceeași direcție. Acest lucru crește contribuția și implicarea funcționarului public.
· Îmbunătățește performanța viitoare: Prin identificarea oportunităților de dezvoltare, înregistrarea lor în cadrul raportului de evaluare și comunicarea lor funcționarului public în cadrul interviului, evaluatorul evidențiază acele zone în care funcționarul public poate crește. De asemenea, prin oferirea resurselor necesare pentru dezvoltarea funcționarului public acest lucru conduce către responsabilizare și creșterea motivației funcționarului public pentru îmbunătățirea performanțelor și dezvoltarea continuă.
Contrasemnatarul este implicat în cadrul etapei de contrasemnare, fiind o etapă importantă pentru a garanta că evaluarea a fost realizată în mod echitabil și în conformitate cu prevederile legislative, dar și cu standardele și politicile instituției. Contrasemnarea raportului de evaluare de către un superior al evaluatorului asigură o verificare suplimentară și o validare a procesului de evaluare, ceea ce conduce la:
· Obiectivitatea și imparțialitatea procesului de evaluare: Contrasemnatarul, împreună cu evaluatorul și persoana care aprobă raportul, are obligația de a se asigura că evaluarea este realizată în mod obiectiv și fără influențe externe. Potrivit art. 14 alin. (3) din Anexa nr. 61 la Codul administrativ, aceștia trebuie să respecte normele de conduită profesională și să se asigure că evaluarea nu este afectată de conflicte de interese sau situații de incompatibilitate.
· Asigurarea unui proces de evaluare corect: Contrasemnarea asigură transparența și calitatea evaluării performanțelor profesionale ale funcționarilor publici. Prin implicarea unui contrasemnatar, procesul devine mai obiectiv și mai riguros, minimizând posibilitatea ca evaluările să fie subiective sau inechitabile. Contrasemnatarul este responsabil să intervină atunci când consideră că evaluarea inițială nu reflectă în mod corespunzător performanțele funcționarului public și să corecteze orice inadvertențe.
În final și doar la solicitarea scrisă a funcționarului public atunci când consideră că evaluarea nu a fost una corectă, intervine comisia de soluționare a contestațiilor în etapa de soluționare a contestațiilor. Oferirea oportunității funcționarilor publici de a depune contestație oferă procesului un grad sporit de echitabilitate și asigură încrederea funcționarului în ceea ce privește corectitudinea aspectelor evaluate. Procesul de contestare a evaluării performanțelor profesionale ale funcționarilor publici este esențial pentru a asigura transparența și echitatea în evaluarea obiectivelor și competențelor, aducând beneficii în ceea ce privește:
· Transparența și informarea adecvată: Instituția trebuie să informeze clar funcționarii publici despre dreptul lor de a contesta evaluarea și despre pașii implicați. Este esențial ca termenii și procedurile să fie explicate într-un mod accesibil.
· Imparțialitatea evaluatorilor: Pentru a asigura un proces echitabil, soluționarea contestațiilor trebuie să fie imparțială, iar evaluatorul să nu aibă un interes direct în evaluarea funcționarului contestator.
· Documentarea completă: Orice decizie privind contestația trebuie să fie documentată în detaliu. Funcționarul public trebuie să primească o explicație clară a motivelor care au stat la baza deciziei, fie că evaluarea este menținută sau modificată.
· Feedback constructiv: Chiar dacă contestația este respinsă, evaluatorul și comisia de soluționare a contestațiilor ar trebui să ofere funcționarului un feedback constructiv, detaliind modurile în care acesta își poate îmbunătăți performanța în viitor.
5.2. [bookmark: _Toc178347584][bookmark: _Toc192264906]Definirea obiectivelor individuale și a criteriilor de performanță pe bază de competențe și monitorizarea acestora
În faza de pregătire și monitorizare a performanței sunt implicați doar evaluatorul și funcționarul public evaluat. 
Pentru a înregistra rezultate performante, este necesar ca funcționarul public să știe și să înțeleagă toți parametrii de performanță ce sunt așteptați de la acesta: obiective individuale și criterii de performanță pe bază de competențe generale și specifice. Astfel, setarea obiectivelor individuale și a criteriilor de performanță pe bază de competențe se realizează prin stabilirea unor obiective individuale, a unor indicatori de măsurare a acestor obiective, precum și a modului în care este nevoie ca funcționarul public să realizeze aceste lucruri, mai exact prin manifestarea competențelor generale și specifice postului.
Ulterior stabilirii și agreării obiectivelor individuale și a criteriilor de performanță pe bază de competențe, evaluatorul trebuie să se asigure că funcționarul public are informațiile, resursele și suportul necesar în îndeplinirea acestora. Acest lucru se realizează printr-un proces continuu de aliniere, analizare a progresului, ajustare a obiectivelor și indicatorilor în funcție de aspectele ce pot interveni, și stabilire a unor planuri de acțiune. În acest fel, atât evaluatorul poate identifica modul în care îl poate sprijini pe funcționarul public evaluat, dar și funcționarul poate solicita în mod direct aspectele de care are nevoie în atingerea obiectivelor individuale și a criteriilor de performanță pe bază de competențe.
6. [bookmark: _Toc175922970][bookmark: _Toc178347586][bookmark: _Toc192264907]Detalierea etapelor de utilizare a cadrelor de competențe specifice în organizarea și desfășurarea procesului de evaluare a performanțelor individuale profesionale ale funcționarilor publici
Acest capitol include detalierea tuturor etapelor, activităților și pașilor de proces derulați în vederea utilizării cadrelor de competențe de către funcționarii publici de conducere cu rol de evaluator în pregătirea, monitorizarea și desfășurarea procesului de evaluare a performanțelor individuale profesionale, precum:
[bookmark: _Toc178347587][bookmark: _Toc192264908]I. Desfășurarea procesului de evaluare anuală a performanțelor individuale la sfârșitul perioadei de evaluare.
1. Autoevaluarea; 
2. Evaluarea performanțelor individuale profesionale la finalul perioadei evaluate;
3. Derularea interviului de evaluare și comunicarea rezultatului;
4. Contrasemnarea raportului de evaluare;
5. Depunere și soluționarea contestațiilor, după caz.
[bookmark: _Toc178347588][bookmark: _Toc192264909]II. Pregătirea și monitorizarea procesului de evaluare anuală a performanțelor individuale pe parcursul perioadei de evaluare.
1. Definirea obiectivelor individuale și a criteriilor de performanță pe bază de competențe;
2. Monitorizarea performanțelor în perioada evaluată și revizuirea obiectivelor.
Fiecare capitol și subcapitol include următoarele detalii: 
a) schema logică a pașilor de parcurs/activităților din cadrul fiecărei etape;
b) descrierea etapei și activităților ce necesită derulare;
c) recomandări și bune practici sau exemple, în vederea derulării cu succes a fiecărei etape.
7. [bookmark: _Toc178347589][bookmark: _Toc192264910]Detalierea etapelor pentru desfășurarea procesului de evaluare anuală a performanțelor individuale la sfârșitul perioadei de evaluare.
7.1. [bookmark: _Toc178347590][bookmark: _Toc192264911]Etapa 1 – Autoevaluarea
7.1.1. Schema logică a pașilor de parcurs în cadrul etapei
[image: A diagram of a flowchart

7.1.2. Descrierea etapei și activităților ce necesită derulare
Activitatea 1: Informarea funcționarului public pentru realizarea autoevaluării
Conform art. 20 alin. (1) din Anexa nr. 61 la Codul administrativ, funcționarul public completează raportul de autoevaluare, prezentând realizarea obiectivelor și manifestarea competențelor. Evaluatorul trebuie să asigure că funcționarul public înțelege cum să completeze raportul și să ofere asistență dacă este necesar. De asemenea, evaluatorul trebuie să stabilească un termen limită clar pentru trimiterea raportului de autoevaluare.
Astfel, în primă fază, la deschiderea etapei de evaluare a performanțelor profesionale individuale, care se desfășoară în perioada 1 ianuarie-31 martie din anul următor perioadei evaluate (conform art. 17 alin. (1) al Anexei nr. 61 la Codul administrativ), evaluatorul comunică funcționarilor publici din subordine următoarele informații:
	Informații de bază despre procesul de evaluare a performanțelor individuale

	· Ce este evaluarea performanțelor: Evaluarea performanțelor profesionale individuale este o apreciere obiectivă a realizărilor funcționarului public în raport cu obiectivele stabilite și competențele necesare pentru îndeplinirea atribuțiilor funcției publice.
· Perioada de desfășurare: Procesul de evaluare se desfășoară anual, în perioada 1 ianuarie - 31 martie a anului următor perioadei evaluate.
· Etapele procesului: Evaluarea include autoevaluarea funcționarului public, evaluarea performanțelor realizată de evaluator, interviul de evaluare și contrasemnarea raportului de evaluare.
· Cui se adresează: Procesul se adresează tuturor funcționarilor publici de execuție și conducere, care au desfășurat efectiv activitate minim 6 luni în anul calendaristic pentru care se realizează evaluarea.

	Calendarul de evaluare ale performanțelor individuale

	· Specificarea perioadelor pentru autoevaluare, evaluarea de către evaluator, interviurile de evaluare și contrasemnarea raportului, ca de exemplu:
· Autoevaluarea funcționarului public: 1 – 17 ianuarie 
· Evaluarea performanțelor realizată de evaluator: 20 ianuarie – 7 februarie 
· Interviul de evaluare: 10 februarie – 7 martie 
· Contrasemnarea raportului de evaluare: 10-14 martie 
· Depunerea și soluționarea contestațiilor, după caz:17-31 martie

	Acțiunile necesare pe care funcţionarii publici trebuie să le întreprindă și termenele limită

	· Acțiuni necesare: 
· Funcţionarii publici trebuie să reflecteze asupra performanței lor și a manifestării competențelor generale și specifice.
· Funcţionarii publici trebuie să completeze raportul de autoevaluare în zonele dedicate, conform recomandărilor și instrucțiunilor.
· Termen limită:
· Data până la care raportul trebuie completat de funcționarul public și transmis către evaluator. De exemplu, 17 ianuarie.

	Instrucțiunile și recomandările pentru realizarea autoevaluării

	· Recomandări pentru autoreflecție asupra gradului de atingere al obiectivelor, și a manifestării competențelor generale și specifice
· Recomandări pentru completarea raportului de evaluare

	Modalitatea și perioada de desfășurare a interviurilor

	· Durata: Informarea funcționarilor publici despre durata maximă a fiecărui interviu de evaluare – recomandat aproximativ 1 oră.
· Calendarul de desfășurare: Comunicarea către fiecare funcționar public, prin orice mijloc de comunicare care poate fi dovedit, a perioadei de desfășurare a interviurilor de evaluare în cadrul structurii funcționale din care face parte, cu precizarea datei și orei pentru desfășurarea interviului de evaluare la care trebuie să participe individual. 
· Agenda discuției din cadrul interviului: Precizarea subiectelor care vor fi abordate în timpul interviului, ca de exemplu:
· Clarificarea aspectelor neînțelese sau care necesită aliniere din autoevaluarea funcționarului public
· Parcurgerea fiecărei secțiuni din raportul de evaluare și transmiterea feedback-ului relevant pentru acestea
· Discutarea obiectivelor individuale pentru anul următor
· Discutarea nevoilor de formare profesională pentru anul următor și prioritizarea acestora



Alături de informațiile de mai sus, evaluatorul se asigură că transmite funcționarilor publici raportul individual de evaluare al fiecăruia, cu instrucțiunile de completare relevante pentru secțiunile din raport dedicate autoevaluării. 
În acest sens, se presupune că raportul de evaluare începe a fi completat de la începutul anului analizat și este actualizat pe parcursul anului în mod continuu cu toate realizările relevante care au loc. Astfel, la începutul perioadei de evaluare a performanțelor individuale, funcționarul public și evaluatorul preiau informațiile deja existente, urmând să le interpreteze și evalueze. 
În scopul acestui ghid și a exemplificării activităților și recomandărilor, se ia drept exemplu funcția publică de conducere de Șef serviciu formare profesională în domeniul fiscalității din cadrul Agenției Naționale de Administrare Fiscală (Anexa 1).
Utilizând acest exemplu, evaluatorul va evidenția funcționarului public evaluat secțiunile din raport dedicate autoevaluării și va oferi o serie de recomandări, utilizând lista exhaustiva prezentata mai jos, pentru realizarea cu succes a etapei de autoevaluare. 
Activitatea 2: Autoreflecție
Pentru a completa cu succes autoevaluarea, se recomandă funcționarilor publici să țină cont de următoarele considerente pentru reflecție și autoevaluare:
	Etape pentru autoevaluare: Obiective individuale

	· Parcurge raportul de evaluare precompletat cu obiectivele și competențele specifice postului tău.
· Reflectează asupra fiecărui obiectiv individual stabilit la începutul perioadei de evaluare. 
· Privește progresul, realizările și îndeplinirea obiectivelor individuale dintr-o perspectivă de ansamblu, pe durata întregii perioade evaluate, și nu doar într-o anumita perioadă (de exemplu, începutul anului, ultimele două luni din an, etc.).
· Evaluează progresul și rezultatele obținute în raport cu indicatorii de performanțe specifici fiecărui obiectiv.
· Fii sincer în evaluarea ta și include atât reușitele obținute, cât și aspectele care pot fi îmbunătățite în viitor.
· Enumeră realizările semnificative și modul în care acestea au contribuit la atingerea obiectivelor compartimentului și ale instituției.
· Specifică obstacolele întâmpinate și propune soluții sau abordări pentru îmbunătățirea performanței în viitor.
· Folosește exemple specifice pentru a-ți susține afirmațiile. 
· Oferă date și cifre concrete, pe baza indicatorilor stabiliți pentru fiecare obiectiv, care să ilustreze gradul de îndeplinire al indicatorilor.
· Acolo unde există, include feedback-ul primit de la colegi, superiori, sau alte părți interesate (furnizori, cetățeni, etc.) pentru a oferi o perspectivă completă și a întări afirmațiile proprii.
· Nu este necesar să oferi informații cu privire la modul în care apreciezi îndeplinirea fiecărui obiectiv în parte cu note de la 1 la 5. Însă este bine să ții cont că ulterior această notare, conform art. 21 alin. (2) din Anexa nr. 61 la Codul administrativ, se realizează de către evaluator pe o scală de la 1 la 5, unde nota 1 reprezintă nivelul minim de atingere a fiecăruia dintre obiectivele individuale în raport cu termenele de realizare și indicatorii de performanță, iar nota 5 reprezintă nivelul maxim.

	Etape pentru autoevaluare: Competențe generale

	· Parcurge raportul de evaluare precompletat cu obiectivele și competențele specifice postului tău.
· Reflectează asupra fiecărei competențe generale și a indicatorilor comportamentali.
· Privește progresul, realizările și manifestarea indicatorilor comportamentali dintr-o perspectivă de ansamblu, pe toată durata anului sau a perioadei evaluate. 
· Analizează modul în care ai manifestat indicatorii comportamentali ai fiecărei competențe generale.
· Fii sincer în evaluarea ta și include atât punctele tale forte, cât și aspectele care necesită dezvoltare și îmbunătățire.
· Folosește exemple specifice pentru a-ți susține afirmațiile. 
· Evidențiază reușitele pe bază de competențe generale, recunoașterile primite ca urmare a manifestării competențelor. 
· Descrie situații specifice în care ai demonstrat fiecare competență generală, în baza prezenței indicatorilor comportamentali, și cum aceste competențe au influențat pozitiv obiectivele tale sau ale compartimentului.
· Include cursuri de formare sau inițiative personale pe care le-ai întreprins pentru a-ți îmbunătăți competențele generale.
· Nu este necesar să oferi informații cu privire la modul în care autoevaluezi manifestarea competențelor generale. Însă este bine să ții cont că ulterior această notare, conform art. 21 alin. (5) din Anexa nr. 61 la Codul administrativ, se realizează în ansamblul competenței de către evaluator, notând pe o scală de la 1 la 5 pe baza prezenței indicatorilor comportamentali în activitatea desfășurată pentru exercitarea atribuțiilor din fișa postului, unde fiecare notă se traduce astfel:
· 1 - competență slabă, manifestată  prin absența indicatorilor comportamentali;
· 2 - competență care implică ghidaj suplimentar constant, manifestată prin prezența indicatorilor comportamentali într-o mică măsură;
· 3 - competență manifestată prin prezența indicatorilor comportamentali într-o măsură acceptabilă;
· 4 - competență manifestată prin prezența indicatorilor comportamentali într-o mare măsură;
· 5 - competență manifestată prin prezența tuturor indicatorilor comportamentali.

	Etape pentru autoevaluare: Competențe specifice

	· Parcurge raportul de evaluare precompletat cu obiectivele și competențele specifice postului tău.
· Reflectează asupra fiecărei competențe specifice.
· Privește progresul, realizările și manifestarea indicatorilor comportamentali dintr-o perspectivă de ansamblu, pe toată durata anului sau a perioadei evaluate. 
· Fii sincer în evaluarea ta și include atât punctele tale forte, cât și aspectele care necesită dezvoltare și îmbunătățire.
· Folosește exemple specifice pentru a-ți susține afirmațiile. 
· Evidențiază reușitele pe bază de competențe specifice, recunoașterile sau premiile primite ca urmare a manifestării competențelor. 
· Descrie situații specifice sau detaliază proiectele/ sarcinile în care ai aplicat fiecare competență specifică, rezultatele obținute și modul în care aceste competențe au influențat pozitiv obiectivele tale sau ale compartimentului.
· Menționează orice certificări, cursuri de formare sau actualizări profesionale pe care le-ai completat pentru a-ți îmbunătăți competențele specifice.
· Menționează orice planuri sau aspirații pe care le ai pentru a-ți extinde sau aprofunda competențele specifice.
· Nu este necesar să oferi informații cu privire la modul în care autoevaluezi manifestarea competențelor specifice. Însă este bine să ții cont că ulterior această notare, conform art. 21 alin. (6) din Anexa nr. 61 la Codul administrativ, se realizează de către evaluator pe o scală de la 1 la 5 astfel:
· 1 - competență slabă, care necesită dezvoltare imediată;
· 2 - competență care implică ghidaj suplimentar constant;
· 3 – competență manifestată;
· 4 – competență manifestată proactiv;
· 5 – competență manifestată proactiv și prin ghidajul constant al colegilor pentru atingerea celor mai bune rezultate și de către aceștia.



În plus, evaluatorul poate să introducă funcției publice evaluate o perspectiva metodologică integrată de utilizat în auto-evaluare. De exemplu, o metodă utilă recomandată pentru angajați în completarea autoevaluării este metoda AID (acțiune, impact, deziderat). 
Această metodă este o tehnică structurată care permite înalților funcționari publici să reflecte asupra propriilor acțiuni, impactul acestora și comportamentul sau acțiunile dorite pentru viitor. Astfel, în contextul completării raportului de activitate, metoda AID poate fi utilizată astfel:
· Acțiune: funcționarul public descrie acțiunile specifice pe care le-a întreprins în legătură cu obiectivele, competențele generale și competențele specifice. Acesta ar trebui să fie cât mai detaliat și să includă exemple concrete de activități, proiecte sau sarcini realizate.
· Impact: funcționarul public evaluează cum acțiunile sale au influențat atingerea obiectivelor, dezvoltarea competențelor și contribuția la succesul echipei sau al organizației. Funcționarul public ar trebui să ia în considerare atât impactul pozitiv, cât și pe cel negativ, dacă este cazul.
· Deziderat: funcționarul public stabilește un plan de acțiune sau obiective pentru viitor, bazându-se pe învățămintele trase din acțiunile și impactul anterior. Acesta ar trebui să identifice comportamentele sau acțiunile pe care dorește să le îmbunătățească sau să le schimbe pentru a-și crește sau îmbunătăți performanța.
Metoda AID pentru exemplificarea obiectivelor și competențelor

Pentru finalizarea acestei etape, sunt furnizate instrucțiunile specifice pentru includerea observațiilor și comentariilor funcționarului public legate de propria autoevaluare a performanțelor profesionale individuale, notate cu portocaliu în Anexa 1: 
· În Secțiunea 1. Evaluarea gradului de îndeplinire a obiectivelor individuale se completează perspectiva funcționarului public și informațiile relevante (realizări, indicatori îndepliniți, aspecte de îmbunătățit pentru viitor) sub căsuța numită Raport de realizare efectivă din perspectiva funcționarului public evaluat.
· În Secțiunea 2. Evaluarea competențelor se completează pentru fiecare competență generală în parte căsuța numită Evidențe furnizate de funcționarul public evaluat în susținerea evaluării competenței. Aici funcționarul public oferă perspectiva sa, alături de exemple concrete în care a demonstrat competența generală.
· În Secțiunea 2. Evaluarea competențelor se completează pentru fiecare competență specifică în parte sub căsuța numită Evidențe furnizate de funcționarul public evaluat în susținerea evaluării competenței. Aici funcționarul public oferă perspectiva sa, alături de exemple concrete în care a demonstrat competența specifică.
În această activitate, funcționarul public se angajează într-un proces de autoreflecție, evaluându-și performanțele profesionale individuale în raport cu obiectivele stabilite și competențele generale și specifice identificate la începutul perioadei evaluate. Funcționarul public utilizează recomandările și informațiile primite din partea evaluatorului, realizând o analiză sinceră și obiectivă a realizărilor, a provocărilor întâmpinate și a oportunităților de îmbunătățire, mai ales în raport cu competențele manifestate. 
De asemenea, acesta este momentul în care funcționarul public colectează și realizează o listă conținând feedback-ul primit de la colegi, clienți sau alte părți interesate pentru a pune în balanță perspectivele diferite și avea o imagine completă asupra performanțelor sale individuale.
Activitatea 3: Completarea raportului de evaluare
Această activitate presupune completarea raportului de evaluare a performanțelor profesionale individuale pe bază de competențe de către funcționarul public evaluat în zonele indicate de către evaluator, în mod specific în căsuțele ce vizează raportul de realizare efectivă a obiectivelor și evidențele în manifestarea competențelor generale și a competențelor specifice.
Pentru completarea autoevaluării în secțiunea de obiective individuale, funcționarul public descrie realizarea fiecărui obiectiv, raportându-se la indicatorii de performanță stabiliți la începutul perioadei de evaluare și, după caz, actualizați pe parcursul anului. 
În ceea ce privește secțiunea dedicată competențelor, funcționarul public își valorifică competențele generale și specifice, în funcție de cerințele funcției publice și obiectivele specifice postului îndeplinite în perioada evaluată. Dacă un funcționar reușește să atingă sau să depășească toate obiectivele, nivelul competențelor sale ar trebui să fie conform așteptărilor pentru acel rol sau chiar superior. În situațiile în care anumite obiective nu sunt realizate, este necesar să analizeze competențele care au influențat rezultatul, iar evaluarea acestora trebuie să reflecte cu acuratețe această situație. În cazul în care nerealizarea obiectivelor este cauzată de factori externi, în afara controlului funcționarului public, acest lucru trebuie menționat în justificarea evaluării obiectivelor.
Activitatea 4: Trimiterea raportului către evaluator
După completarea raportului individual de evaluare a performanțelor profesionale individuale cu autoevaluarea funcționarului public, funcționarul public trimite raportul completat către evaluator în varianta editabilă și în format digital, pe adresa de e-mail. Evaluatorul se asigură că trimite confirmarea primirii către funcționarul public.
În cazul în care funcționarul public nu a transmis raportul completat către evaluator la finalul perioadei comunicate, evaluatorul va reaminti funcționarului public ce trebuie să facă și îi va aloca 1 zi suplimentară pentru transmiterea acestor informații. Iar în situații de concedii prelungite ale funcționarilor publici (de exemplu, concediu de odihnă, concediu medical) care se suprapun perioadei alocate etapei de autoevaluare, evaluatorul replanifică această activitate ori oferă funcționarilor publici opțiunea de a realiza autoevaluarea în timpul etapei interviului. 
7.1.3. [bookmark: _Recomandări_și_bune]Recomandări și bune practici/ exemple	
În vederea derulării cu succes a acestei etape, se recomandă:
· planificarea temporală a etapelor procesului de evaluare a performanțelor individuale, înaintea începerii procesului, ori chiar la începutul perioade, astfel încât să alocați suficient timp tuturor pașilor.
· pregătirea și comunicarea tuturor documentelor și informațiilor necesare către angajații vizați.
	ALTE RECOMANDĂRI:
· Implicarea activă a funcționarului în evaluare, prin stabilirea unui cadru care îi oferă oportunitatea să își analizeze obiectiv propriile realizări și comportamente. 
· Folosirea aceluiași formular standardizat de evaluare a performanțelor profesionale individuale pe toata durata procesului de evaluare: de la stabilirea obiectivelor și indicatorilor de performanță, la monitorizarea performanțelor și până la evaluarea anulă, pentru a facilita păstrarea informațiilor actualizate.
· Oferirea timpului necesar pentru realizarea autoevaluării înainte de interviul cu evaluatorul ajută la o analiză detaliată și obiectivă a performanțelor. 
· Setarea cadrului de autoevaluare drept facilitarea unui dialog constructiv cu evaluatorul, pentru a seta punctul de plecare pentru o discuție constructivă între evaluator și funcționarul public, contribuind la o înțelegere comună asupra realizărilor și provocărilor, astfel încât evaluarea să fie echitabilă și obiectivă.
	
	DE EVITAT:
· Realizarea autoevaluării sub presiunea timpului sau pe loc, în timpul întâlnirii de evaluare, poate duce la o analiză superficială și la omisiuni importante, afectând calitatea autoevaluării.
· Lipsa transparenței și a comunicării recomandărilor de autoevaluare ce poate spori tendința funcționarilor publici de a-și supraevalua sau subevalua propriile realizări. Este important ca autoevaluarea să fie realistă și bazată pe fapte concrete.
· Încurajarea includerii de către angajați doar a aspectelor pozitive în cadrul autoevaluării. O autoevaluare eficientă trebuie să includă atât punctele forte, cât și zonele de îmbunătățire. Ignorarea aspectelor care necesită îmbunătățire poate limita eficiența evaluării și a dezvoltării personale.



7.2. [bookmark: _Toc178347591][bookmark: _Toc192264912]Etapa 2 – Evaluarea performanțelor profesionale individuale la finalul perioadei evaluate, de către evaluator
7.2.1. Schema logică a pașilor de parcurs în cadrul etapei
[image: A diagram of a public library

Description automatically generated with medium confidence]
7.2.2. Descrierea etapei și activităților ce necesită derulare
Activitatea 1: Pregătirea evaluatorului pentru evaluarea performanțelor profesionale ale funcționarilor publici
Înainte de realizarea evaluării performanțelor profesionale individuale ale funcționarilor publici, este necesar din partea evaluatorului să se re-familiarizeze cu procesul, cu raportul de evaluare individual completat la începutul anului pentru fiecare funcționar public în parte, și să își împrospăteze memoria cu privire la tipurile de prejudecăți inconștiente care pot interveni în cadrul evaluărilor, astfel încât cadrul procesului să fie unul potrivit, orientat către o evaluare obiectivă și echitabilă.
Astfel, în primul rând se recomandă evaluatorului să parcurgă Anexa nr. 61 la Codul administrativ, pentru a se asigura că respectă prevederile legale în ceea ce privește realizarea evaluării performanțelor profesionale individuale.
Secundar, acesta va parcurge pentru fiecare funcționar public eligibil pentru evaluarea performanțelor profesionale individuale raportul individual completat la începutul perioadei de evaluare cu obiectivele individuale, competențele generale și competențele specifice. 
Nu în ultimul rând, evaluatorul își va reîmprospăta memoria cu privire la tipurile de prejudecăți inconștiente, mai precis a opiniilor personale și presupunerilor automate care pot interveni în deciziile și judecățile de evaluare fără ca evaluatorul să își dea seama, pentru a redeveni conștient de ele și a se asigura ca le evită:
	Efectul de halo
Se referă la tendința evaluatorului de a permite ca o opinie (pozitivă sau negativă) să influențeze evaluarea ulterioară a performanțelor profesionale individuale și competențelor. Pentru a-l evita, evaluatorii ar trebui să se bazeze pe date și fapte concrete, să solicite feedback de la mai multe surse și să se angajeze într-o revizuire sistematică a performanței fiecărui funcționar public.
	Efectul de actualitate
Se referă la tendința de a acorda mai multă importanță evenimentelor recente în detrimentul celor mai vechi, atunci când se evaluează performanța pe o perioadă lungă de timp. Pentru a-l evita, evaluatorii ar trebui să revizuiască performanțele profesionale individuale ale funcționarului public pe tot parcursul perioadei evaluate, nu doar pe baza evenimentelor recente.

	Efectul de contrast
Se manifestă atunci când performanțele profesionale individuale ale unui funcționarul public sunt evaluate nu pe baza activității sale pe parcursul perioadei evaluate, ci prin comparație cu alți angajați. Acest lucru poate duce la o evaluare incorectă, întrucât evaluarea nu este raportată la un standard unic și general valabil, iar performanțele unui funcționar public pot părea mai bune sau mai slabe în comparație directă cu colegii, în loc să fie măsurate obiectiv. Pentru a combate acest efect, evaluatorii ar trebui să se concentreze pe evaluarea fiecărui funcționar public în raport cu cerințele postului ocupat, obiectivele și indicatorii de performanță stabiliți, competențele generale și specifice, fără a face comparații directe cu alți angajați.
	Efectul de poziționare centrală
Se referă la tendința evaluatorului de a acorda note medii și de a evita extremele. Aceasta poate determina dificultăți în diferențierea performanțelor funcționarilor publici și evaluarea inexactă a competențelor. Aceasta poate duce la o lipsă de diferențiere între performanțele profesionale deosebite și cele sub medie, ceea ce poate demotiva angajații cu performanțe înalte și să nu adreseze adecvat problemele de performanță. Pentru a evita acest efect, evaluatorii trebuie să înțeleagă că scopul evaluării este de a identifica atât punctele forte, cât și zonele de îmbunătățire, și că evaluările precise sunt esențiale pentru dezvoltarea funcționarilor publici.

	Efectul de similaritate
Se referă la tendința evaluatorului de a favoriza acei angajați percepuți ca fiind similari cu evaluatorul în termeni de gândire, stil de comunicare, parcurs profesional, interese personale, etc. Pentru a evita acest tip de prejudecată, evaluatorii ar trebui să fie conștienți de propria diversitate de gândire și să aprecieze valoarea adăugată de perspectivele și abilitățile diverse ale funcționarilor publici.
	Efectul de confirmare
Se referă la tendința evaluatorului de a identifica și acorda o importanță mai mare a acelor informațiilor care îi confirmă opiniile preexistente, în detrimentul celor care le contrazic. Pentru a-l combate, evaluatorii ar trebui să se bazeze pe date și fapte concrete, să solicite feedback de la mai multe surse și să se angajeze într-o revizuire sistematică a performanței fiecărui funcționar public, pe bază de obiective, competențe generale și specifice.


Activitatea 2: Analizarea autoevaluării funcționarului public
După pregătirea inițială, evaluatorul parcurge și analizează autoevaluarea funcționarului public, care oferă perspectiva acestuia asupra realizărilor obiectivelor și manifestarea competențelor generale și specifice. Este necesar ca evaluatorul să examineze atent autoevaluarea pentru a înțelege cum vede funcționarul public propriile performanțe și contribuții, dar și pentru a identifica orice discrepanțe între autoevaluarea funcționarului public și propriile observații sau feedback-ul primit de la alte părți. Mai mult, această analiză asigură că toate perspectivele sunt luate în considerare și contribuie atât în următoare activitate, de completare a raportului de evaluare, dar ajută inclusiv și la pregătirea pentru interviul de evaluare.
De asemenea, este recomandat ca evaluatorul să își noteze punctele asupra cărora are o perspectivă diferită, căutând și notând cifrele, datele sau exemple care susțin perspectiva diferită a evaluatorului. 
Activitatea 3: Completarea raportului de evaluare
Următorul pas este completarea raportului de evaluare de către evaluator. Conform art. 21 alin. (2) din Anexa nr. 61 la Codul administrativ, evaluatorul trebuie să acorde note pentru fiecare componentă a evaluării obiectivelor individuale și să evalueze manifestarea competențelor generale și specifice, și să motiveze acordarea tuturor notelor. 
Evaluatorul preia raportul completat și transmis de către funcționarul public cu autoevaluarea sa, urmând să completeze în toate secțiunile înaintea desfășurării interviului. 
În completarea raportului de evaluare a performanței, există o serie de considerente și recomandări de care evaluatorul trebuie să țină cont, printre care se numără:
1. Aspecte principiale pentru evaluarea performanțelor
a) Analiză detaliată și obiectivitate: Este necesar ca evaluatorul să aloce suficient timp pentru a analiza în detaliu toate criteriile de evaluare – fie că este vorba de obiectivele profesionale individuale, fie de competențele generale și specifice. Fiecare criteriu trebuie evaluat pe baza unor date obiective și indicatori clari, astfel încât evaluarea să reflecte în mod corect performanța funcționarului public. Acest proces implică colectarea și analizarea dovezilor concrete care să susțină notele acordate. Evaluatorul trebuie să se asigure că deciziile sale sunt bine argumentate și bazate pe fapte, nu pe percepții subiective.
b) Pregătirea argumentelor relevante: În cazul în care, la etapa interviului, funcționarul public nu este de acord cu evaluarea, evaluatorul trebuie să fie pregătit să ofere argumente clare și relevante pentru fiecare notă acordată. Aceste argumente trebuie să fie susținute de dovezi specifice, precum date despre performanțele profesionale individuale realizate, realizări măsurabile sau comportamente observabile în timpul perioadei evaluate. Evaluatorul trebuie să fie gata să explice de ce anumite obiective nu au fost atinse la nivelul așteptat sau de ce anumite competențe nu au fost manifestate în mod suficient, utilizând indicatorii de performanță definiți anterior. Iar pentru a oglindi abordarea funcționarilor publici în autoevaluare, este recomandat și evaluatorului să utilizeze metoda AID (acțiune, impact, deziderat) în pregătirea argumentelor, exemplificarea performanțelor și identificarea aspectelor de îmbunătățit pentru viitor:
· Acțiune: Evaluatorul identifică și descrie acțiunile specifice pe care le-a întreprins funcționarul public în legătură cu obiectivele, competențele generale și competențele specifice. Acesta ar trebui să fie cât mai detaliat și să includă exemple concrete de activități, proiecte sau sarcini realizate.
· Impact: Evaluatorul evaluează cum acțiunile funcționarului publicau influențat atingerea obiectivelor, dezvoltarea competențelor și contribuția la succesul echipei sau al instituției, detaliind atât impactul pozitiv, cât și pe cel negativ, dacă este cazul.
· Deziderat: Evaluatorul stabilește un plan de acțiune pentru viitor, obiective individuale, indicatori de performanță sau obiective de dezvoltare, bazându-se pe aspectele care au funcționat bine și mai puțin bine din acțiunile și impactul anterior. De asemenea, evaluatorul ar trebui să identifice comportamentele sau acțiunile pe care dorește ca funcționarul public să le îmbunătățească sau să le schimbe.
c) Managementul diferențelor de opinie: În cazul unui dezacord, pregătirea temeinică a evaluatorului îi permite să gestioneze diferențele de opinie într-un mod calm și profesionist. Fiind bine informat asupra fiecărui criteriu și având la îndemână argumente solide, evaluatorul poate clarifica neînțelegerile sau poate justifica evaluarea făcută. De asemenea, această pregătire îi permite evaluatorului să fie flexibil și să facă modificări dacă se dovedește că există date noi sau circumstanțe care nu au fost luate în considerare inițial. Dialogul constructiv în etapa de interviu este facilitat de o evaluare bine documentată.
d) Crearea unui mediu de încredere: Atunci când evaluatorul demonstrează că a investit timp și efort în completarea corectă și detaliată a raportului de evaluare, persoana evaluată este mai predispus să accepte feedback-ul, chiar și în cazul unor observații critice. Evaluarea trebuie să fie percepută ca un proces corect și transparent, nu ca o formalitate. Acest lucru contribuie la consolidarea încrederii dintre evaluator și funcționarul public evaluat, ceea ce poate duce la o mai bună cooperare și la angajamentul acestuia pentru îmbunătățirea performanței în viitor.
e) Transpunerea performanței în context: Evaluatorul ia în considerare contextul în care s-a realizat performanța, dacă au fost aspecte în afara controlului funcționarului public care au intervenit, inclusiv orice provocări sau circumstanțe atipice, cum ar fi schimbări organizaționale sau factori externi, și cum au fost gestionate, să ofere feedback specific și justificat, să consemneze rezultatele deosebite, dificultățile întâmpinate și să stabilească necesitățile de formare profesională pentru anul următor, pentru a asigura transparența și pentru a putea fi revizuite dacă este necesar.
2. Aspecte referitoare la evaluarea obiectivelor individuale pentru perioada evaluată
a) Aprecierea îndeplinirii fiecărui obiectiv individual se face de către evaluator pe o scară de la 1 la 5, unde nota reflectă gradul de realizare în raport cu termenele stabilite și indicatorii de performanță. Nota 1 indică nivelul minim de realizare a obiectivelor individuale în raport cu indicatorii de performanță și cel mai scăzut grad de îndeplinire a criteriilor de performanță, în timp ce nota 5 reprezintă nivelul maxim. Evaluatorul are obligația de a justifica notele acordate.
b) Evaluatorul acordă o notă de la 1 la 5 pentru fiecare obiectiv în parte.
c) În motivarea notei acordate, este important ca evaluatorul să:
· Țină cont de autoevaluarea funcționarului public, dar și de feedback-ul din partea altor persoane cu care funcționarul public lucrează: colegi din echipă, din alte compartimente, din alte instituții sau furnizori externi, în măsura în care acest feedback este relevant pentru evaluarea unor competențe ce se referă la relaționare.
· Se raporteze strict la indicatorii de performanță stabiliți, oferind informații, date, cifre și/sau exemple concrete care să susțină gradul de îndeplinire al acestora.
· Recunoască reușitele funcționarului public.
· Analizeze impactul performanței funcționarului public în contextul echipei, compartimentului sau instituției, nu doar îndeplinirea sarcinilor individuale.
· Ia în considerare progresul funcționarului public de-a lungul perioadei evaluate, nu doar realizările punctuale.
· Recunoască dificultățile și provocările cu care funcționarul public s-a confruntat și modul în care acestea au fost gestionate. 
· Identifice oportunitățile de dezvoltare și încurajarea funcționarilor publici să își îmbunătățească continuu performanța. 
· Explice de ce performanța funcționarului public evaluat a fost evaluată cu nota propusă.
d) În final,  evaluatorul acordă o notă finală pentru gradul de îndeplinire a tuturor obiectivelor individuale stabilite, notă care va contribui la rezultatul final al evaluării performanțelor funcționarului public. Aceasta se va calcula ca medie aritmetică a notelor acordate pentru fiecare obiectiv în parte.
3. Aspecte referitoare la stabilirea obiectivelor individuale pentru perioada evaluată
a) Se recomandă evaluatorilor să urmărească pașii procesului și recomandările aferente descrise în capitolul următor (Capitolul 8 - Detalierea etapelor pentru pregătirea și monitorizarea procesului de evaluare anuală a performanțelor individuale pe parcursul perioadei evaluat > Etapa 1 – Definirea obiectivelor individuale și a criteriilor de performanță pe bază de competențe > Activitatea 1: Stabilirea obiectivelor individuale).
4. Aspecte referitoare la evaluarea competențelor generale
a) În contextul evaluării performanțelor profesionale individuale, evaluatorul consideră competențele generale ca fiind „instrumentele” prin care funcționarul public atinge obiectivele/performanțele necesare postului.
b) Evaluatorul realizează evaluarea competențelor generale în ansamblul acestora, pe o scală de la 1-5, pe baza observării prezenței indicatorilor comportamentali, în modul de acțiune a funcționarului public, conform scalei de evaluare de la art. 20 alin. (5) din Anexa 61 la Codul administrativ: 
Competență slabă, manifestată prin absența indicatorilor comportamentali;
1

Competență care implică ghidaj suplimentar constant, manifestată prin prezența indicatorilor comportamentali într-o mică măsură;
2

Competență manifestată prin prezența indicatorilor comportamentali într-o măsură acceptabilă;
3

Competență manifestată prin prezența indicatorilor comportamentali într-o mare măsură;
4

Competență manifestată prin prezența tuturor indicatorilor comportamentali.
5

c) Conform art. 21 alin. (3) din Anexa nr. 61 la Codul administrativ, evaluatorii vor ține cont, pe fiecare competență în parte, de prezența indicatorilor comportamentali aferenți, utilizând scala 1-5 menționată anterior. De exemplu, dacă pentru un funcționar public o competență este caracterizata prin manifestarea majorității indicatorilor comportamentali aferenți la un nivel acceptabil, atunci acea competență va fi notata cu nota 3, în ansamblul ei. 
d) Fiecare indicator comportamental care corespunde nivelului de complexitate aferent funcției publice din care funcționarul evaluat face parte va fi luat în considerare de către evaluator în evaluarea de ansamblu a competenței, ținând cont de dovezile manifestării indicatorilor comportamentali în activitățile realizate de funcționarul public în exercitarea atribuțiilor din fișa postului. 
e) În cazul în care un funcționar public a atins (sau a depășit) toate obiectivele sale, competențele demonstrate ar trebui să se afle, de asemenea, la nivelul așteptat pentru respectivul post (sau mai ridicate). Iar în cazul în care un funcționar public nu și-a atins (unele dintre) obiectivele, ar trebui discutat nivelul competențelor care au contribuit la aceasta, iar calificativul de competență ar trebui să reflecte acest lucru în mod corespunzător (cu excepția cazului în care motivul pentru care nu au fost îndeplinite obiectivele nu este sub controlul funcționarului public – ceea ce ar trebui subliniat în motivarea notelor acordate pentru îndeplinirea obiectivelor de mai sus).
f) Evaluatorul ține cont de faptul că, în evaluarea în ansamblul ei, competența este la nivelul de complexitate solicitat pentru îndeplinirea funcției dacă în urma evaluării funcționarul public a obținut minim nota 3.
g) În motivarea notei propuse de evaluator, este important ca evaluatorul să: 
Acești indicatori sunt observați în contextul activității zilnice a funcționarului, în exercitarea atribuțiilor din fișa postului, pe parcursul perioadei de evaluare. 
Își bazeze evaluarea de ansamblu a competenței pe indicatorii comportamentali care corespund nivelului de complexitate aferent categoriei de funcții publice din care funcționarul evaluat face parte, care definesc comportamentele și performanțele așteptate 


Acestea pot include exemple de situații în care funcționarul nu a demonstrat pe deplin competența respectivă sau a manifestat anumite lacune. Evaluatorul trebuie să compare comportamentele observate cu indicatorii comportamentali predefiniți, indicând clar unde și cum s-a produs neconcordanța.
Justifice evaluarea, în special dacă evaluarea relevă că o competență nu poate fi notată cu punctajul la nivelul optim (nota 3) sau punctajul maxim (nota 5), oferind explicații clare

Aceste recomandări ar putea include formări profesionale specifice, mentorat, sarcini suplimentare pentru consolidarea anumitor abilități sau implicarea în proiecte noi care să permită funcționarului să își exerseze și dezvolte competențele. Aceste sugestii trebuie să fie adaptate nevoilor individuale ale funcționarului și postului ocupat, contribuind astfel la creșterea performanței viitoare.
Ofere recomandări practice pentru dezvoltarea competențelor, în funcție de rezultatele evaluării 


5. Aspecte referitoare la evaluarea competențelor specifice
a) În contextul evaluării performanțelor profesionale individuale, evaluatorul consideră competențele specifice ca fiind „instrumentele” prin care funcționarul public atinge obiectivele/performanțele necesare postului.
b) Evaluatorul realizează evaluarea competențelor specifice pe o scală de la 1-5, pe baza gradului de autonomie al funcționarului public în îndeplinirea sarcinilor și atribuțiilor specifice postului, după cum urmează: 
· Nu stăpânește cunoștințele, atitudinile, aptitudinile și abilitățile pentru a-și duce la bun sfârșit activitățile, iar asta duce la realizarea de erori și/ sau neîndeplinirea unor sarcini;
· În situația în care îi lipsesc cunoștințele specifice, are dificultăți în a identifica sursele necesare de informație pentru a-și finaliza activitățile; 
· Primește observații constante cu privire la modul în care tratează procesele/ procedurile care guvernează munca sa;
· Primește reclamații de la superiorul direct/ colegi cu privire la calitatea lucrărilor pe care acesta le pregătește.
1 – Competență slabă, care necesită dezvoltare imediată


· Deține într-o proporție scăzută cunoștințele, atitudinile, aptitudinile și abilitățile necesare pentru a-și duce la bun sfârșit activitățile, fără erori materiale;
· Aplică suboptim competența specifică asupra activității derulate, existând nevoia îmbunătățirii calității și vitezei procesului; 
· În situația în care îi lipsesc cunoștințe specifice, caută și identifică anumite surse pentru avansa în realizarea activităților;
· Urmărește parțial procedurile și procesele de lucru.
2 – Competență care implică ghidaj suplimentar constant


· Deține în proporție relevantă cunoștințele, atitudinile, aptitudinile și abilitățile necesare pentru a-și duce la bun sfârșit activitățile, fără erori materiale; 
· Aplică în mod corect competența specifică, aferentă activității derulate, existând însă posibilitatea îmbunătățirii vitezei procesului;
· În situația în care îi lipsesc cunoștințe specifice, identifică sursele necesare pentru a-și finaliza cu succes activitățile; 
· Cunoaște și respectă procedurile de lucru în totalitate.
3 – Competență manifestată

· Deține cunoștințele, atitudinile, aptitudinile și abilitățile necesare pentru a-și duce la bun sfârșit activitățile, fără niciun fel de erori;
· Aplică în mod corect competența specifică, aferentă activității derulate și manifestă interes pentru dezvoltarea/ aprofundarea acesteia;
· În situația în care îi lipsesc cunoștințe specifice, identifică cele mai adecvate surse de informații pentru a-și finaliza cu succes activitățile; solicită deopotrivă în mod proactiv instruire formală;
· Propune modalități de îmbunătățire a activităților/proceselor derulate.
4 – Competență manifestată proactiv

· Este considerat ca având un maxim de cunoștințele, atitudinile, aptitudinile și abilitățile în domeniul său; 
· Împărtășește celorlalți cunoștințele avute putând fi considerat indispensabil pentru activitățile pe care le desfășoară;
· Demonstrează o înțelegere largă a modului în care funcționează instituția și realizează conexiuni facile între tipurile de competențe necesare;
· Este un promotor al învățării continue: își asumă în mod constant rol de consiliere și îndrumare pentru colegii săi;
· Propune cadre integrate de lucru, interdepartamentale.
5 – Competență manifestată proactiv și prin  ghidajul constant al colegilor pentru atingerea celor mai bune rezultate și de către aceștia

c) În cazul în care un funcționar public a atins (sau a depășit) toate obiectivele sale, competențele demonstrate ar trebui să se afle, de asemenea, la nivelul așteptat pentru respectivul post (sau mai ridicate). Iar în cazul în care un funcționar public nu și-a atins (unele dintre) obiectivele, ar trebui discutat nivelul competențelor care au contribuit la aceasta, iar calificativul de competență ar trebui să reflecte acest lucru în mod corespunzător (cu excepția cazului în care motivul pentru care nu au fost îndeplinite obiectivele nu este sub controlul funcționarului public – ceea ce ar trebui subliniat în motivarea notelor acordate pentru îndeplinirea obiectivelor de mai sus)
d) În motivarea notei propuse de evaluator, este important ca acesta să:
Acestea pot include exemple de situații în care funcționarul nu a demonstrat pe deplin competența respectivă sau a manifestat anumite lacune. Evaluatorul trebuie să compare comportamentele observate cu indicatorii comportamentali predefiniți, indicând clar unde și cum s-a produs neconcordanța.
Justifice evaluarea performanțelor individuale, în special dacă evaluarea relevă că o competență nu poate fi notată cu punctajul de la nivelul acceptabil (nota 3) la punctajul maxim (nota 5), oferind explicații clare

Aceste recomandări ar putea include formări profesionale specifice, mentorat, coaching, sarcini suplimentare pentru consolidarea anumitor abilități sau implicarea în proiecte noi care să permită funcționarului să își exerseze și dezvolte competențele. Aceste sugestii trebuie să fie adaptate nevoilor individuale ale funcționarului și postului ocupat, contribuind astfel la creșterea performanței viitoare.
Ofere recomandări practice pentru dezvoltarea competențelor, în funcție de rezultatele evaluării. 

6. Aspecte referitoare la rezumarea competențelor evaluate
a) În cadrul rezumatului completat de către evaluator, acesta va oferi și o notă finala pentru nivelul de manifestare a competențelor generale și specifice, notă care va contribui la rezultatul final al evaluării performanțelor funcționarului public
b) Evaluatorul calculează nota competențelor realizând media aritmetică a notelor acordate pentru fiecare competență generală și specifică.
7. Aspecte referitoare la calificativul final cu privire la rezultatul evaluării aferente anului trecut
a) În finalul raportului, evaluatorul calculează nota finală a evaluării performanțelor profesionale individuale: Nota Finală a Evaluării = (Nota Obiectivelor Individuale + Nota Competențelor) x 50%
b) Evaluatorul stabilește calificativul final al evaluării pe baza notei finale, după cum urmează: 
Nesatisfăcător
Satisfăcător
Între 1,00-2,50 
Între 2,51-3,50 
Bine
Foarte bine
Între 3,51-4,50 
Între 4,51-5,00 

8. Aspecte referitoare la elaborarea planului de perfecționare profesională a funcționarilor publici
a) În finalul raportului de evaluare, pe baza evaluării anuale a competențelor și performanțelor individuale, detaliate în capitolele anterioare, evaluatorul trebuie să completeze planul de formare profesională, stabilind un set clar de etape, aliniate atât cu cerințele legislației în vigoare, cât și cu rezultatele evaluării performanțelor individuale profesionale.
b) În elaborarea planului de formare profesională, este important ca evaluatorul să:
De exemplu, dacă un funcționar primește un calificativ mediu sau scăzut în competențe precum abilitatea de analiză și sinteză sau lucrul în echipă, evaluatorul va considera aceste domenii ca fiind prioritare pentru formarea profesională. Această nevoie este apoi documentată și devine parte din planul de formare pentru anul următor.
Utilizeze rezultatele evaluării performanțelor profesionale individuale pentru a identifica lipsurile sau zonele de dezvoltare ale funcționarului.

De asemenea, obiectivele de formare profesională trebuie formulate într-o maniera SMART, pentru a asigura o monitorizare clară a progresului și o evaluare clară a rezultatelor obținute.
Stabilească obiectivele de formare profesională, pe baza nevoilor de dezvoltare identificate

Toate acestea vor fi urmate de funcționarul public, după stabilirea obiectivelor de formare. Aceasta presupune identificarea cursurilor, workshop-urilor, sesiunilor de training sau coaching care vor adresa nevoile identificate.
Realizeze planificarea concretă a cursurilor și programelor de formare 

Fiecare curs trebuie să fie evaluat din punct de vedere al costului-beneficiu, iar instituția trebuie să asigure că formarea se încadrează în bugetul disponibil
Stabilească bugetul și resursele alocate pentru realizarea planului de formare

9. Aspecte referitoare la exemplificarea și motivarea notării performanțelor individuale
Evaluatorul preia informațiile din raportul deja completat anterior cu obiective și competențe, precum și cu autoevaluarea funcționarului public, și adaugă notele și motivația acordării acestora, precum și calificativul final conform exemplului din Anexa 1, notate în culoarea verde.
Activitatea 4: Salvarea și păstrarea raportului până în momentul interviului
După completarea raportului de evaluare, evaluatorul trebuie să salveze și să păstreze documentul într-un mod sigur până în momentul interviului de evaluare. Evaluatorul trebuie să se asigure că raportul este accesibil și că poate fi prezentat funcționarului public în timpul interviului. De asemenea, este important ca evaluatorul să mențină confidențialitatea informațiilor conținute în raport și să respecte toate protocoalele de securitate ale informațiilor. Păstrarea raportului în siguranță asigură că evaluarea performanțelor individuale este gestionat într-un mod profesionist și etic.
7.2.3. Recomandări și bune practici/ exemple	
În vederea derulării cu succes a acestei etape, se recomandă fiecărui membru al comisiei de evaluare:
· pregătirea temeinică pentru evaluare și analizarea tuturor datelor relevante înainte de completarea raportului de evaluare, astfel încât evaluatorul să fie pregătit și în cadrul interviului să ofere exemple și să susțină deciziile cu dovezi clare, contribuind astfel la un dialog constructiv și transparent.
· parcurgerea în întregime de către evaluator a autoevaluării funcționarului public, analizarea informațiilor furnizate și conștientizarea diferențelor de perspectivă, pentru a identifica diferențele de opinie și a putea motiva cu exemple și informații concrete aceste diferențe.
· documentarea evaluării profesionale individuale în detaliu și a modului prin care a ajuns la notele acordate asupra obiectivelor, competențelor și în cele din urmă la nota finală și calificativul acordat, pentru asigurarea transparenței și prevenirea eventualelor contestații sau neînțelegeri.
	ALTE RECOMANDĂRI:
· Utilizarea unui cadru obiectiv bazat pe exemple și indicatori comportamentali clari și specifici. Atunci când evaluatorul folosește criterii măsurabile și concrete pentru a evalua atât competențele generale, cât și cele specifice, el evită prejudecățile inconștiente sau subiectivitatea, asigurându-se ca oferă o evaluare echitabilă.
· Motivarea clară a notelor acordate și explicarea cu exemple clare ce demonstrează motivul pentru care funcționarul evaluat nu a obținut punctajul maxim pentru anumite competențe sau obiective. Justificările ar trebui să includă atât exemple concrete din activitatea funcționarului, cât și date, cifre, feedback din partea altor persoane cu care colaborează, evidențiind unde există lacune și unde s-au manifestat comportamente de succes.
· Includerea unui feedback constructiv și orientat spre dezvoltare și îmbunătățirea competențelor. 
· Utilizarea modelului de calcul prevăzut în Anexa nr. 61 la Codul administrativ, ce trebuie aplicată în mod consecvent și corect. 
	
	DE EVITAT:
· Neconștientizarea tipurilor de prejudecăți inconștiente care pot interveni în procesul de evaluare pentru a le putea evita și asigura o evaluare echitabilă.
· Lipsa obiectivității sau evaluările bazate pe impresii personale, pe experiențe ocazionale, nejustificate prin indicatori sau dovezi. 
· Neglijarea factorilor externi care ar fi putut afecta performanțele funcționarului public, astfel încât să nu penalizeze în mod nedrept funcționarul public pentru situații aflate în afara controlul său.
· Ignorarea competențelor care necesită îmbunătățiri sau omiterea / minimizarea ariilor unde funcționarul are nevoie de dezvoltare. Este important ca evaluatorul să ofere recomandări clare pentru îmbunătățirea competențelor, în loc să se concentreze doar pe aspectele pozitive.
· Lipsa unei verificări ulterioare a informațiilor completate în raportul de evaluare, pentru ca evaluatorul să se asigure că informațiile sunt corecte, iar notele și calificativul acordat sunt cele corecte.


7.3. [bookmark: _Toc178347592][bookmark: _Toc192264913]Etapa 3 – Derularea interviului de evaluare și comunicarea rezultatului
7.3.1. Schema logică a pașilor de parcurs în cadrul etapei

7.3.2. Descrierea etapei și activităților ce necesită derulare
Activitatea 1: Programarea interviului
După completarea raportului de evaluare a performanțelor profesionale individuale ale funcționarului public, evaluatorul are responsabilitatea de a programa etapa interviului împreună cu funcționarul evaluat. Acesta trebuie să se asigure că identifică și propune o dată și un interval orar pentru o întâlnire față în față, acolo unde este posibil, în care ambele părți sunt disponibile, apoi să trimită invitația pentru întâlnire în calendarul funcționarului evaluat. 
Este recomandat ca evaluatorul să programeze interviul într-o manieră în care își alocă cel puțin 30 de minute înaintea interviului pentru pregătire și asigurându-se că, în intervalul de cel puțin 30 de minute după interviu, evaluatorul este disponibil pentru situațiile în care întâlnirea se prelungește.
De asemenea, privind în ansamblu complexitatea raportului de evaluare a performanțelor, este indicat ca evaluatorul să aloce maxim o oră pentru desfășurarea interviului, în funcție de multitudinea de informații pe care dorește să le transmită funcționarului public.
Activitatea 2: Pregătirea evaluatorului pentru interviu
Înaintea interviului, în intervalul pe care evaluatorul l-a păstrat pentru pregătire, acesta va mai parcurge o dată raportul de evaluare pe care l-a completat. 
Este importat să ia în considerare că interviul trebuie desfășurat din două perspective: una asupra trecutului și a ceea ce s-a întâmplat dintr-o perspectivă de performanță, alături de evaluarea și exemplele aferente, iar cealaltă perspectivă care privește asupra viitorului, asupra ceea ce urmează să se întâmple în următoarea perioadă de evaluare. 
Din acest motiv, pregătirea evaluatorului și a ideilor importante de transmis, trebuie să se întâmple din ambele unghiuri, pe toate aspectele evaluate în cadrul raportului: obiective individuale evaluate pentru perioada evaluată și obiective individualepentru anul în curs, alături de aspectele ce pot fi continuate sau îmbunătățite, dar și modul de manifestare al competențelor generale și specifice în perioada evaluată, precum și aspectele ce pot fi continuate și/sau dezvoltate prin cursuri de formare agreate în cadrul discuției.
De asemenea, este recomandat ca evaluatorul să își organizeze agenda întâlnirii și să își noteze ideile principale pe care vrea să le transmită pentru fiecare secțiune din raportul de evaluare, după cum urmează: 
· Stabilirea unui cadru confortabil, care să inspire încredere și un dialog deschis între evaluator și funcționarul public. 
· Evaluatorul îl poate întreba pe funcționarul public cum a fost experiența autoevaluării, dacă a întâmpinat dificultăți și îi poate comunica faptul că a parcurs informațiile completate de acesta.
Introducere

· Discutarea fiecărui obiectiv în parte, alături de exemplele și evidențele aferente care susțin și motivează nota acordată. 
· Solicitarea feedback-ului funcționarului public cu privire la evaluarea asupra obiectivelor.
· Adresarea și găsirea unor soluții de mijloc în cazul diferențelor de opinie.
· Discutarea obiectivelor pentru anul următor.
Obiective individuale

· Discutarea competențelor generale, alături de exemplele și evidențele aferente care susțin și motivează nota acordată.
· Discutarea competențelor specifice, alături de exemplele și evidențele aferente care susțin și motivează nota acordată.
· Adresarea și găsirea unor soluții de mijloc în cazul diferențelor de opinie.
· Discutarea acțiunilor de dezvoltare și a cursurilor de formare reieșite în urma evaluării.
Competențe generale și specifice

· Parcurgerea propunerilor pentru planul individual de formare.
· Discutarea oricăror perspective de ambele părți.
Planul de formare

· Adresarea oricăror perspective nediscutate.
· Oferirea posibilității funcționarului de a adăuga comentarii în secțiunea dedicată a raportului în cazul în care există dezacorduri.
Concluzie

· Semnarea raportului de către evaluator.
· Semnarea raportului de către funcționarul public evaluat.
Semnarea și datarea raportului

Activitatea 3: Desfășurarea interviului
Interviul reprezintă o discuție între evaluator și funcționarul public evaluat, în cadrul căreia acestuia i se comunică conținutul raportului de evaluare și perspectivele pentru viitor. 
Pe parcursul interviului, evaluatorul trebuie să se asigure că acoperă următoarele aspecte pentru toate criteriile din cadrul raportului de evaluare: comunicarea feedback-ului, clarificarea și discutarea rezultatelor evaluării, identificarea oportunităților de dezvoltare și agrearea de comun acord a perspectivelor de viitor.
Evaluatorul trebuie să fie conștient că pe parcursul interviului pot apărea situații sau subiecte sensibile. Acestea pot varia în funcție de contextul specific și de persoana evaluată, dar ele apar, de obicei, în legătură cu aspectele critice ale performanțelor profesionale individuale sau comportamentelor funcționarului public. De aceea, este recomandat ca înainte de desfășurarea efectivă a interviului, evaluatorul se pregătească să gestioneze aceste subiecte cu atenție pentru a menține un mediu de lucru constructiv și pentru a oferi un feedback eficient. 
Întrucât există o multitudine de situații diferite cu care evaluatorul se poate confrunta pe parcursul derulării interviului, este recomandat ca acesta să stăpânească tehnici de intervievare și de oferire de feedback dintre cele mai variate. Enumerăm în cele ce urmează cele mai utilizate tehnici de oferire de feedback și când sunt ele recomandate a fi utilizate. De reținut că pe parcursul unui interviu se poate apela la mai multe dintre aceste tehnici.
1. Metoda „Sandwich”
Aceasta este una dintre cele mai populare metode de oferire a feedback-ului. Metoda constă în „împachetarea” unui feedback critic între două părți pozitive. Practic, se începe cu un feedback pozitiv, urmează un comentariu constructiv sau critic, iar apoi se încheie cu alt feedback pozitiv.
Cum funcționează:
· Partea pozitivă 1: Se începe cu o apreciere reală pentru ceea ce funcționarul public a făcut bine. Aceasta pregătește terenul pentru acceptarea criticii.
· Feedback constructiv: Se oferă feedback critic sau sugestii de îmbunătățire, cu ton neutru și concentrat pe fapte.
· Partea pozitivă 2: Se încheie pe o notă pozitivă, care întărește un alt aspect bun al performanței funcționarului public sau subliniază încrederea că acesta poate îmbunătăți ceea ce a fost criticat.



Cum se poate desfășura interviul:
Ana Ionescu
evaluator
Ion, aș vrea să încep prin a-ți spune cât de mult apreciez inițiativa și creativitatea pe care le-ai arătat în dezvoltarea programului de formare digitală. Implementarea acestui program a avut un impact semnificativ asupra funcționarilor publici din cadrul ANAF, care s-a resimțit prin feedback-ul pozitiv primit de aceștia în urma parcurgerii lui.
Ion Popescu
funcționar public evaluat
Mulțumesc, Ana. M-am străduit să aduc ceva nou și sunt încântat că eforturile mele au fost recunoscute.
Ana Ionescu
Cu siguranță, eforturile tale nu au trecut neobservate. Am observat totuși că în unele cazuri, termenele pentru finalizarea modulelor au fost depășite. Cred că ar fi util să analizăm împreună cum putem îmbunătăți gestionarea timpului pentru proiectele viitoare.
Ion Popescu
Înțeleg, și sunt de acord că gestionarea timpului este un aspect pe care îl pot îmbunătăți. Voi lua în considerare acest feedback și voi lucra la un plan mai detaliat pentru a evita astfel de întârzieri în viitor.
Ana Ionescu
Excelent, Ion. și vreau să închei subliniind încă o dată cât de valoroasă este contribuția ta prin acest proiect la direcția de inovație pe care și-a asumat-o compartimentul nostru. Sunt încrezătoare că, având în vedere aceste mici ajustări, vei continua să aduci un impact pozitiv în ceea ce privește programele de formare implementate în cadrul ANAF.









2. Metoda „Acțiune, Impact, Deziderat” (AID)
Această metodă este bazata pe enumerarea comportamentelor observate și interpretarea rezultatelor obţinute prin manifestarea acestora. 
Cum funcționează:
· Acțiune: Se descrie comportamentul sau acțiunea specifică observată. Este important ca descrierea să fie concretă și bazată pe fapte sau exemple observabile. În loc să se facă afirmații generale sau să se evalueze persoana, se concentrează pe acțiunile specifice. 
· Impact: Se discută impactul pe care acțiunea l-a avut asupra obiectivului, echipei, proiectului, clienților sau oricărui alt aspect relevant. Acesta este momentul pentru a exprima cum comportamentul a afectat mediul de lucru sau obiectivele, în mod pozitiv sau negativ. 
· Deziderat: În final, se discută despre comportamentul sau acțiunea dorită pentru viitor. Acesta ar trebui să fie un ghid clar și pozitiv despre cum se poate îmbunătăți situația. 
Cum se poate desfășura interviul:
Ana Ionescu
evaluator
Ion, în continuare aș vrea să discutăm despre interacţiunile derulate de tine pentru implementarea sistemului LMS (Acțiune). Acestea au fost un pas major înainte pentru vizibilitatea proiectului și a departamentului nostru, și au îmbunătățit accesul la formare (Impact). Pentru viitor, aș aprecia dacă ai putea să explorezi noi funcționalități ale sistemului care ar putea îmbunătăți și mai mult experiența utilizatorilor (Deziderat).
Ion Popescu
funcționar public evaluat
Înțeleg, Ana și apreciez perspectiva ta. Sunt deschis să învăț mai multe despre funcționalitățile LMS și să le integrez în programele noastre de formare. Chiar săptămână viitoare am planificat o întâlnire de echipă pentru a crea un plan de acțiune în care va fi implicat și furnizorul extern.
Ana Ionescu
Perfect, Ion. Sunt curioasă să văd din nou creativitatea și inovația serviciului de formare în acțiune pe acest subiect și sunt aici pentru a te sprijini cu orice resurse sau ajutor de care ai nevoie.

3. 
Metoda „Stop, Start, Continuă”
Această metodă este simplă și structurat în trei părți: Ce ar trebui funcționarul public să oprească, să înceapă și să continue să facă. Este foarte eficientă pentru claritatea pe care o aduce în oferirea de feedback.
Cum funcționează:
· Stop: Identifică acele comportamente sau acțiuni care ar trebui să fie oprite, deoarece au un impact negativ asupra performanței.
· Start: Indică lucruri noi pe care funcționarul public ar trebui să le înceapă să le facă pentru a îmbunătăți rezultatele sau comportamentele.
· Continuă: Evidențiază acele aspecte care funcționează bine și care ar trebui menținute.

Cum se poate desfășura interviul:
Ana Ionescu
evaluator
Ion, aș vrea să discutăm și despre câteva aspecte specifice pe care le-am identificat drept puncte de dezvoltare în ceea ce privește competența de rezolvarea problemelor și luarea deciziilor. În primul rând, văd beneficiul în ceea ce privește activitatea ta să fii mai hotărât și să oprești amânarea deciziilor, chiar dacă nu ai toate detaliile, ce se pot dovedi a nu avea un impact mare (Stop). Ar fi util să începi să prioritizezi acțiunile care trebuie să se întâmple și să te bazezi pe datele pe care le ai deja disponibile pentru a lua decizii mai rapide (Start). Vreau să continui să îți folosești abilitățile de comunicare pentru a menține echipa informată și implicată (Continuă).
Ion Popescu
funcționar public evaluat
Ana, sunt de acord că mă pot pierde în detalii ceea ce poate duce la amânarea deciziilor, însă vreau să subliniez că situația despre care tu vorbești, și cred că este singura de acest gen în care m-am regăsit în ultimul an, IT-ul nefiind un domeniu în care să am expertiză, am preferat să consult mai multe surse pentru a asigura că elimin din prima riscul potențialelor obstacole care pot apărea ulterior. Cu toate acestea, sunt de acord că pot lucra la a fi mai decisiv.
Ana Ionescu
Știi că apreciez că ai căutat să obții cele mai bune informații, Ion. Propun pe viitor să stabilim o scurtă discuție în situațiile în care te confrunți cu astfel de probleme și să lucrăm împreună pentru a găsi un echilibru între obținerea informațiilor și luarea deciziilor în timp util.



4. Feedback bazat pe întrebări
Aceasta metodă implică oferirea feedback-ului prin întrebări, astfel încât funcționarul public să fie implicat activ în procesul de auto-reflecție și autoevaluare. În loc de a oferi doar feedback direct, evaluatorul pune întrebări pentru a încuraja persoana evaluată să își analizeze propriile acțiuni.
Cum funcționează:
· În loc să spui „Ai făcut bine X”, poți întreba „Cum crezi că a funcționat X în această situație?”.
· În loc să critici direct, poți întreba „Ce crezi că ar fi putut fi făcut diferit în această situație pentru a obține un rezultat mai bun?”

Cum se poate desfășura interviul:
Ana Ionescu
evaluator
Ion, din perspectiva ta, cum crezi că a mers implementarea LMS și ce ai putea face diferit pe viitor pentru a îmbunătăți procesul, dacă ar trebui să implementezi un al sistem?
Ion Popescu
funcționar public evaluat
Cred că implementarea a mers bine în general, chiar și cu micile obstacole pe care le-am întâlnit pe parcurs. Deși îmi este greu să fiu complet mulțumit cu rezultatul final și cred că pot fi aduse constat îmbunătățiri, recunosc că zona căreia i-am dat cel mai puțin atenție în acest proiect a fost modul în care am colectat și utilizat feedback-ul pentru a face ajustări conținutului de formare. În acest domeniu de activitate, din fericire, avem spațiul să ajustăm constant informațiile pe care le punem la dispoziție funcționarilor publici datorită standardelor, fie fiscale, fie de formare, care se schimbă.
Ana Ionescu
Exact, Ion. Perspectiva este într-adevăr de a ne concentra pe îmbunătățire constantă, însă trebuie să avem și un criteriu important pe baza căruia să facem asta. Ești de acord că feedback-ul participanților este cel mai important pentru a ne ghida îmbunătățirile? Ce pași concreți crezi că ar trebui să urmăm pentru a face acest lucru?




5. Metoda „Feedforward”
În loc de a se concentra pe evaluarea greșelilor din trecut, feedforward-ul se concentrează pe sugestii pentru îmbunătățirea viitoare. Se pune accent pe dezvoltarea viitoare, în loc să se analizeze greșelile trecute.
Cum funcționează:
· În loc să spui „Nu ai făcut bine X”, feedforward-ul se concentrează pe „În viitor, ai putea încerca să...”. Un alt exemplu ar putea fi înlocuirea întrebării „ce nu a funcționat” cu „ce poți face mai bine data viitoare?”
· Sugestiile sunt oferite în mod pozitiv și orientat către viitor, cu scopul de a îmbunătăți abilitățile și performanțele.

Cum se poate desfășura interviul:
Ana Ionescu
evaluator
Ion, am observat că pentru proiectele de formare pe care ți le-ai propus în anul anterior, bugetul alocat a fost și complet utilizat, inclusiv după alocarea unor resurse financiare suplimentare. Pentru proiectele și inițiativele viitoare de formare, te încurajez să colaborezi mai strâns cu departamentul financiar pentru a identifica oportunități de optimizare a costurilor.
Ion Popescu
funcționar public evaluat
Mulțumesc pentru sugestii, Ana. Sunt deschis să învăț și să aplic noi abordări care vor aduce beneficii atât echipei noastre, cât și funcționarilor publici pe care îi deservim.
Ana Ionescu
Sunt convinsă că vei reuși, Ion. Aștept cu interes să văd rezultatele colaborării cu departamentul financiar.







6. Feedback evaluativ versus feedback descriptiv
· Feedback evaluativ: Este atunci când evaluatorul judecă acțiunile sau comportamentele funcționarului public, de exemplu: „Ai făcut o treabă grozavă” sau „Această abordare nu a fost bună”.
· Feedback descriptiv: În loc de a emite o judecată, evaluatorul descrie comportamentele observate și efectele acestora. De exemplu: „Am observat că ai finalizat proiectul cu 2 zile mai devreme, ceea ce a permis echipei să se organizeze mai bine”.


Cum se poate desfășura interviul:

Ana Ionescu
evaluator
Ion, vreau să îți spun că ești un lider excepțional al echipei. Eforturile tale de a dezvolta un mediu de lucru colaborativ au fost remarcabile și au contribuit la succesul departamentului nostru.
Ion Popescu
funcționar public evaluat
Mulțumesc, Ana. Am încercat să creez un mediu în care fiecare membru al echipei să se simtă valorizat și să aibă oportunitatea de a crește.
Ana Ionescu
Am remarcat că organizezi sesiuni de mentorat recurente cu membrii echipei tale, care au contribuit semnificativ la creșterea nivelului de competență al echipei, mai ales într-o perioadă atât de scurtă. Iar acest lucru s-a văzut în modul în care echipa ta lucrează împreună pentru a atinge obiectivele comune. Dacă ești de acord, aș vrea să prezinți acest model și celorlalți șefi de serviciu din cadrul compartimentului de resurse umane, pentru a replica rezultatele la nivel de compartiment.
Ion Popescu
Mă bucură să știu că aceste aspecte sunt remarcate și recunoscute. Mi-ar face mare plăcere să le comunic colegilor modul în care organizez aceste sesiuni de mentorat pentru a facilita performanța.


7. Feedback pozitiv
Feedback-ul pozitiv se concentrează pe aspectele care au fost realizate cu succes de către cel evaluat, oferindu-i acestuia recunoașterea și aprecierea necesară.
Cum funcționează:
· Se oferă apreciere imediată sau în cadrul unor discuții formale, evidențiind contribuțiile pozitive.
· Feedback-ul trebuie să fie specific și să arate impactul pozitiv al acțiunilor funcționarului public.

Cum se poate desfășura interviul:

Ana Ionescu
evaluator
Ion, aș vrea să îți recunosc și să îți apreciez capacitatea de a coordona și monitoriza procesele de resurse umane. Modul în care ai gestionat evaluările periodice ale echipei a fost impresionant și a contribuit la îmbunătățirea performanței generale a serviciului pe care îl coordonezi.
Ion Popescu
funcționar public evaluat
Îți mulțumesc pentru recunoaștere, Ana. Am lucrat pentru a mă asigura că procesele sunt eficiente și că fiecare membru al echipei înțelege importanța contribuției sale.

8. Feedback negativ
Oferirea de feedback negativ poate fi o sarcină delicată, iar pregătirea corespunzătoare este esențială pentru a asigura că mesajul este transmis într-un mod constructiv, care să ajute la îmbunătățirea performanței fără a afecta motivația și relația cu persoana evaluată. Iată câteva elemente esențiale pentru pregătirea în mod eficient în vederea oferii de feedback negativ:
· Documentare: Evaluatorul se asigură că are o înțelegere clară și completă a situației pentru care va oferi feedback. Revizuiește datele relevante, observațiile concrete și exemplele de comportamente sau performanțe problematice. Feedback-ul trebuie să se bazeze pe fapte obiective, nu pe impresii sau speculații.
· Pregătirea de exemple specifice: Feedback-ul negativ trebuie să fie bazat pe exemple concrete și observabile, nu pe generalizări. De exemplu, în loc să se afirme „Nu colaborezi bine cu echipa”, este recomandată oferirea unui exemplu specific, cum ar fi „Am observat că la ultima ședință nu ai cerut opiniile colegilor înainte de a lua o decizie”.
· Asigurarea confidențialității: Feedback-ul negativ trebuie întotdeauna oferit în mod confidențial, într-un loc liniștit și privat, unde persoana evaluată să se simtă confortabil să discute și să primească sugestii fără presiunea colegilor.
· Manifestarea empatiei: Înainte de a oferi feedback, evaluatorul ar trebui să se pregătească să abordeze discuția cu empatie și înțelegere. Este important să se pună în locul persoanei evaluate și să reflecteze asupra modului în care ar fi perceput acest feedback. Trebuie să se asigure că mesajul transmis este unul de sprijin, nu de critică.
· Menținerea calmului și a unei abordări pozitive: Chiar dacă se oferă feedback negativ, tonul ar trebui să fie calm și profesional. Este important să se evite adoptarea unei atitudini defensive sau lăsarea frustrării să domine discuția. Se recomandă menținerea unei atitudini pozitive și orientarea discuției către soluții.
· Folosirea unui limbaj descriptiv, nu evaluativ: În loc să se judece comportamentul, acesta ar trebui descris obiectiv. De exemplu, în loc să se spună „Ești dezorganizat”, se poate spune „Am observat că rapoartele au fost întârziate de mai multe ori în ultima lună”.
· Concentrarea pe comportament, nu pe persoană: Critica ar trebui să fie direcționată către comportament sau rezultate, nu asupra persoanei evaluate. De exemplu, în loc de „Nu ești suficient de implicat”, se poate spune „S-a observat că ai lipsit la câteva întâlniri importante”.
· Pregătirea pentru posibile reacții emoționale: Oferirea feedback-ului negativ poate provoca emoții puternice, precum frustrare, tristețe sau defensivitate. Este important ca evaluatorul să fie pregătit pentru astfel de reacții și le gestioneze cu empatie și răbdare. Nu ar trebui să se ofere soluții în grabă înainte ca persoana evaluată să aibă ocazia să își exprime punctul de vedere.
· Oferirea timpului pentru reflecție: Dacă se observă că persoana evaluată are o reacție emoțională puternică, se poate sugera o pauză sau revizuirea discuției după un timp, pentru a permite o analiză rațională.
· Oferirea oportunității funcționarului public de a vorbi: Feedback-ul nu trebuie să fie unilateral. Este important să se asculte și punctul de vedere al persoanei evaluate, să se înțeleagă provocările cu care s-a confruntat și să se încurajeze o discuție deschisă.
· Deschidere la feedback din partea funcționarului public: Feedback-ul poate funcționa în ambele direcții, astfel că este util să se întrebe și despre modul în care persoana evaluată percepe managementul sau sprijinul primit din partea echipei.
Cum se poate desfășura interviul:

Ana Ionescu
evaluator
Ion, aș vrea să discutăm despre unele aspecte ale comunicării tale. Deși ești un comunicator bun, am observat că uneori prezentările tale pot fi mai concise și mai orientate spre acțiune.
Ion Popescu
funcționar public evaluat
Ana, sunt surprins să aud asta. Am primit feedback pozitiv de la colegi despre stilul meu de comunicare și simt că detaliile pe care le ofer sunt valoroase pentru echipă.
Ana Ionescu
Înțeleg că perspectiva ta asupra acestei competențe este una diferită. Hai să analizăm împreună situațiile specifice și să vedem cum putem îmbunătăți comunicarea. De exemplu, în ultima prezentare, detaliile pe care le-ai furnizat asupra specificităților tehnice ale sistemului LMS au generat discuții în afara scopului întâlnirii ceea ce a dus mai departe la finalizarea întâlnirii fără a trage concluzia necesară, dar am putea lucra împreună pentru a identifica punctele cheie care vor spori impactul mesajului tău.
Când expui situația așa, încep să văd cum ar putea fi îmbunătățită comunicarea mea. Sunt deschis să lucrez la acest aspect și să îmi îmbunătățesc abilitățile de a transmite informații într-un mod mai eficient.
Ion Popescu



Activitatea 4: Semnarea și datarea raportului de evaluare 
Semnarea și datarea raportului are loc la finalul interviului, fiind realizată de către evaluator și funcționarul public evaluat, după discutarea conținutului raportului de evaluare.
Dacă există diferențe de opinie între funcționarul public evaluat și evaluator în legătură cu conținutul raportului de evaluare, se aplică următoarele acţiuni:
a) Dacă se ajunge la un acord comun, evaluatorul poate modifica raportul de evaluare. 
b) Dacă nu se ajunge la un acord, funcționarul public are posibilitatea de a-și consemna comentariile în secțiunea dedicată din raportul de evaluare.
În cazul în care funcționarul public evaluat refuză să semneze raportul de evaluare, acest refuz este menționat într-un proces-verbal întocmit și semnat de evaluator, împreună cu un martor. Refuzul funcționarului de a semna raportul nu împiedică raportul să își producă efectele juridice.
Diferențe de opinie între funcționarul public evaluat și evaluator 
Se ajunge la un acord comun
Nu se ajunge la un acord comun
Discutarea diferențelor de opinie
Funcționarul public își consemnează comentariile în secțiunea dedicată din raportul de evaluare
Evaluatorul modifică raportul de evaluare
Funcționarul public refuză să semneze raportul

7.3.3. Recomandări și bune practici/ exemple	
În vederea derulării cu succes a acestei etape, se recomandă evaluatorului:
· pregătirea amănunțită care asigură că feedback-ul oferit este relevant, obiectiv și susținut de exemple concrete.
· menținerea perspectivei asupra trecutului și viitorului în cadrul conversației.
· crearea unui mediu de discuție deschis și constructiv care să încurajeze un dialog bidirecțional, în care funcționarul să se simtă confortabil să își exprime opiniile și să discute eventualele probleme.
· adresarea întrebărilor de confirmare sau clarificare funcționarului public pentru ca evaluatorul să se asigure că funcționarul public înțelege, este de acord și își poate exprima liber perspectiva, chiar dacă aceasta este una diferită.
· a ține cont de factorii externi care influențează performanțele profesionale individuale și care sunt în afara controlul funcționarului (cum ar fi resursele limitate sau schimbările organizaționale) și a nu se penaliza funcționarul pentru aceștia.
	ALTE RECOMANDĂRI:
· Utilizarea tehnicilor eficiente de feedback pentru a oferi feedback într-o manieră clară și echilibrată. Acestea asigură o combinație între aspecte pozitive și sugestii de îmbunătățire, oferind funcționarului o direcție clară de acțiune.
· Oferirea posibilității funcționarului de a adăuga comentarii în secțiunea dedicată a raportului în cazul în care există dezacorduri.
· Menținerea unui ton profesionist și constructiv din partea evaluatorului pe toată durata interviului, chiar și în caz de dezacorduri sau refuzuri, oferind sprijin funcționarului public evaluat pentru a soluționa eventualele probleme într-un mod constructiv și respectuos.
	
	DE EVITAT:
· Folosirea excesivă a feedback-ului critic/ negativ ce poate demotiva funcționarul public. Este important ca evaluatorul să includă atât sugestii de îmbunătățire, cât și recunoașterea realizărilor pozitive.
· Omiterea unui plan clar de dezvoltare și a unui plan de acțiune concret, care poate lăsa funcționarul fără direcție în ceea ce privește îmbunătățirea performanței.
· Punerea presiunii asupra funcționarului pentru semnare imediată a raportului, fără a oferi suficient timp funcționarului public pentru a înțelege și a discuta rezultatele evaluării.
· Ignorarea / minimalizarea dezacordurilor, ce poate lăsa funcționarul cu sentimentul că feedback-ul său nu este luat în considerare.



7.4. [bookmark: _Toc178347593][bookmark: _Toc192264914]Etapa 4 – Contrasemnarea raportului
7.4.1. Schema logică a pașilor de parcurs în cadrul etapei

7.4.2. Descrierea etapei și activităților ce necesită derulare
Activitatea 1: Trimiterea raportului de evaluare către contrasemnatar
În urma finalizării interviului și potrivit prevederilor din art. 15 la Anexa nr. 61 din Codul administrativ, evaluatorul trimite raportul semnat și datat către contrasemnatarul responsabil pentru a verifica obiectivitatea și corectitudinea evaluărilor realizate de către evaluator.
Contrasemnarea este un proces de verificare suplimentară, efectuat de o persoană care ocupă o funcție ierarhic superioară evaluatorului, pentru a confirma că evaluarea a fost realizată în mod corect și obiectiv.
Potrivit art. 15, alin. (2) din Anexa nr. 61 din Codul administrativ, calitatea de contrasemnatar poate fi îndeplinită de:
	Calitatea de contrasemnatar
	Categoria de funcție publică evaluata

	Funcționarul public ierarhic superior evaluatorului

	     a) Funcționarii publici de conducere aflați în subordinea sau coordonarea directă.
     b) Funcționarii publici de execuție atunci când evaluatorul este un funcționar public de conducere subordonat direct contrasemnatarului.

	Înaltul funcționar public
	     a) Funcționarii publici dintr-un compartiment care nu are un funcționar public ierarhic superior evaluatorului, iar activitatea compartimentului este coordonată de înaltul funcționar public.

	Funcționarul public ierarhic superior evaluatorului
	    a) Funcționarii publici aflați în coordonarea sau subordinea directă a persoanei care ocupă funcția publică de conducere imediat inferioară celei de conducător al autorității sau instituției publice.


Conform art. 15 alin. (3) din Anexa nr. 61 din Codul administrativ, dacă nu există o persoană care să aibă calitatea de contrasemnatar, raportul de evaluare nu se contrasemnează. De asemenea, raportul de evaluare a performanțelor profesionale ale secretarului general al unității administrativ-teritoriale nu se contrasemnează.
Activitatea 2: Analizarea raportului
Contrasemnatarul parcurge raportul de evaluare a performanțelor profesionale individuale și analizează informațiile incluse atât din perspectiva funcționarului public, cât și din perspectiva evaluatorului, verificând corectitudinea evaluării realizate de către evaluator și asigurându-se că evaluarea a fost realizat în conformitate cu normele de conduită profesională și cu cerințele legale.
În această activitate, contrasemnatarul nu face decât să citească raportul și să noteze, după caz, acolo unde procesul nu respectă criteriile de conformitate, pentru a decide dacă modifică raportul de evaluare în urma analizei sau confirmă evaluarea realizată de către evaluator.
Activitatea 3: Modificarea raportului, după caz
Contrasemnatarul nu doar confirmă evaluarea, ci poate, de asemenea, să facă modificări asupra raportului, acolo unde constată că lipsesc informații sau procesul nu a respectat criteriile de conformitate. Astfel, dacă decide să modifice raportul, contrasemnatarul completează, modifică sau elimină informații din raportul de evaluare pe baza propriei analize, justificând schimbările aduse în cadrul raportului.
Activitatea 4: Semnarea raportului de evaluare de către contrasemnatar
În cazul în care contrasemnatarul decide să confirme evaluarea realizată de către evaluator, sau în urma modificărilor aduse raportului, contrasemnatarul este obligat să semneze raportul de evaluare.
Activitatea 5: Comunicarea informațiilor către funcționarul public evaluat
În urma contrasemnării, contrasemnatarul are obligația de a transmite o copie a raportului de evaluare către funcționarului public evaluat, și către evaluator, pentru a aduce amândurora la cunoștință.
De asemenea, este recomandat ca, împreună cu raportul de evaluare contrasemnat, să se comunice funcționarului public dreptul său de a contesta evaluarea și despre termenul de depunere a contestației.
Activitatea 6: Finalizarea evaluării
În cazul în care funcționarul public decide să nu depună contestație sau la expirarea termenului prevăzut de depunere a contestațiilor, se transmite o copie a raportului de evaluare personalului din compartimentul de resurse umane. 
Persoana cu atribuții privind evidența personalului din cadrul compartimentului de resurse umane comunică funcționarului public o copie certificată a raportului de evaluare.
Evaluatorul ia la cunoștință acest lucru, iar cu această activitate procesul de evaluare se încheie.
7.4.3. Recomandări și bune practici/ exemple	
În vederea derulării cu succes a acestei etape, se recomandă:
· furnizare tuturor informațiilor, documentelor, cifrelor și datelor existente de către evaluator contrasemnatarului, pentru a-i folosi în procesul de verificare și analizare a raportului de evaluare.
· respectarea prevederilor legislative cu privire la evaluarea performanțelor din Anexa nr. 61 la Codul administrativ și a celor cu privire la evaluarea competențelor generale și specifice din Anexa nr. 8 la Codul administrativ.
· documentarea în detaliu a procesului de contrasemnare de către contrasemnator și a modului prin care aduce modificări asupra raportului de evaluare, atunci când este cazul.
	ALTE RECOMANDĂRI:
· Verificarea obiectivității și corectitudinii evaluării de către contrasemnatar, pentru a asigura că respectarea standardelor de obiectivitate și imparțialitate, și evitarea percepțiilor subiective/ influențelor externe.
· Comunicarea clară și detaliată a modificărilor în cazul în care contrasemnatarul aduce modificări raportului de evaluare, pentru menținerea încrederii și evitarea neînțelegerilor.
· Respectarea normelor de conduită profesională din partea contrasemnatarului, pentru a preveni orice conflict de interese și a garanta integritatea întregului proces de evaluare.
	
	DE EVITAT:
· Modificarea nejustificată a evaluării ce pot afecta corectitudinea evaluării și pot genera neînțelegeri sau tensiuni între părțile implicate.
· Lipsa de comunicare cu funcționarul evaluat atunci când contrasemnatarul aduce modificări raportului, ce poate afecta transparența și poate crea confuzie sau frustrare.
· Lipsa de imparțialitate și evitarea a orice formă de favoritism / influență externă în procesul de contrasemnare, ce poate submina integritatea întregului proces și poate afecta moralul și performanța funcționarilor publici.


7.5. [bookmark: _Toc178347594][bookmark: _Toc192264915]Etapa 5 – Depunerea și soluționarea contestaţiilor
7.5.1. Schema logică a pașilor de parcurs în cadrul etapei

7.5.2. Descrierea etapei și activităților ce necesită derulare
Activitatea 1: Depunerea contestației de către funcționarul public
Conform art. 23 din Anexa nr. 61 la Codul administrativ, funcționarul public are dreptul de a contesta rezultatul evaluării performanțelor profesionale individuale atunci când consideră că aceasta nu reflectă în mod corect activitatea sa profesională. Funcționarul public are la dispoziție 5 zile lucrătoare de la data comunicării raportului de evaluare pentru a depune contestația, conform art. 23, alin. (1) din Anexa nr. 61 la Codul administrativ.
Funcționarul trebuie să depună contestația în scris, oferind argumente și motive clare care să justifice de ce consideră că evaluarea nu reflectă în mod corect performanțele sale. Contestația trebuie să fie detaliată și să includă exemple concrete, eventuale dovezi sau documente care să susțină cererea de revizuire a evaluării. Funcționarul poate include în contestație rapoarte de activitate, statistici sau alte date obiective care demonstrează realizările sale profesionale, în cazul în care acestea nu au fost incluse sau reflectate corect în evaluare.
Evaluatorul nu este implicat în această etapă.
Activitatea 2: Formarea comisiei de soluționare a contestației
Conform art. 23 alin. (2) din Anexa nr. 61 la Codul administrativ, în termen de maxim trei zile lucrătoare de la data înregistrării contestației, conducătorul autorităţii sau instituţiei publice numeşte, prin act administrativ, o comisie pentru formularea unei propuneri de soluționare a aspectelor contestate, formată din 3 membri, funcționari publici cu funcții de conducere din cadrul autorităţii sau instituţiei publice. 
Activitatea 3: Analizarea și soluționarea contestației
După ce contestația este depusă, aceasta este înaintată unei comisii de soluționare a contestațiilor, care are sarcina de a analiza cererea funcționarului și de a lua o decizie în legătură cu validitatea acesteia. Din comisia de soluționare a contestațiilor fac parte 3 membri care nu pot fi evaluatorul sau contrasemnatarul raportului de evaluare inițială, pentru a asigura imparțialitatea. De aceea, este recomandat ca membrii comisiei să aibă o pregătire adecvată în domeniul managementului resurselor umane și să fie imparțiali, fără un conflict de interese cu funcționarul public evaluat. O bună practică este includerea în comisie a unui reprezentant al sindicatului sau al unei asociații profesionale, pentru a garanta echitatea procesului
Conform art. 23 alin. (2) din Anexa nr. 61 la Codul administrativ, comisia de soluționare a contestațiilor este obligată să soluționeze contestația și să comunice decizia în termen de 5 de zile calendaristice de la data constituirii comisiei prin act administrativ. 
Comisia verifică și analizează toate aspectele evaluării contestate, inclusiv contestația funcționarului și raportul de evaluare, potrivit prevederilor art. 23 alin. (4) din Anexa nr. 61 la Codul administrativ. Aceasta poate solicita informații suplimentare de la evaluator, funcționarul contestator, sau contrasemnatar. Astfel, evaluatorul poate interveni în cadrul acestei activități doar la solicitarea comisiei de soluționare a contestaţiilor și strict pentru a furniza informații suplimentare. 
În urma analizei realizate, comisia înaintează o propunere către conducătorul autorității sau instituției publice, ținând cont de criterii obiective și modul în care evaluarea inițială respectă normele de procedură (de exemplu, dacă este bazată pe dovezi concrete și dacă reflectă performanțele profesionale reale ale funcționarului). 
Potrivit art. 23 alin. (5) din Anexa nr. 61 la Codul administrativ, pe baza propunerii comisiei și a raportului inițial de evaluare a performanțelor profesionale individuale ale funcționarului public contestatar, conducătorul autorității sau instituției publice poate decide să:
Conducătorul autorității sau instituției publice ia această decizie atunci când consideră că evaluarea inițială a fost corectă și obiectivă. Astfel, contestația funcționarului public este respinsă, iar raportul de evaluare rămâne neschimbat.
Conducătorul autorității sau instituției publice ia această decizie atunci când constată că evaluarea nu reflectă în mod corect performanțele funcționarului, iar raportul de evaluare necesită a fi modificat. În acest caz, comisia precizează ce modificări trebuie aduse în raport și se asigură asigura că noul raport este comunicat funcționarului public și evaluatorului.
Mențină raportul de evaluare inițial
Modifice raportului de evaluare
SAU

Activitatea 4: Comunicarea rezultatelor 
Potrivit art. 23 alin. (6) din Anexa nr. 61 la Codul administrativ, rezultatul contestaţiei se comunică funcționarului public în termen de 5 zile lucrătoare de la soluţionarea acesteia. Dacă cea de a cincea zi a termenului cade într-o zi nelucrătoare, termenul se împlinește în prima zi lucrătoare care urmează.
Decizia conducătorului autorității sau instituției publice este comunicată atât funcționarului public contestator, cât și evaluatorului și contrasemnatarului. Decizia trebuie să fie motivată în scris și să ofere clarificări cu privire la punctele ridicate în contestație. Pentru a asigura transparența, decizia comisiei ar trebui să includă o detaliere a argumentelor care au stat la baza deciziei, fie că se menține raportul de evaluare inițial, fie că acesta este modificat parțial sau integral.
Evaluatorul este și el informat în legătură cu rezultatele contestației, luând la cunoștință, dacă este cazul, informațiile care au fost modificate. De asemenea, în cazurile în care contestațiile se acceptă, se recomandă realizarea de către evaluator a unei analize comparative între raportul evaluatorului și cel al comisiei de soluționare a contestațiilor, pentru a trage învățăminte și a se asigura pe viitor ca gestionează procesul într-un mod corect și echitabil.
Activitatea 5: Semnarea raportului modificat, ca urmare a admiterii contestației, după caz 
În cazul în care raportul de evaluare este modificat, funcționarul public trebuie să semneze noua variantă a raportului. Acest pas este important pentru a asigura că funcționarul ia act de modificările aduse evaluării sale.
Dacă funcționarul public nu este mulțumit de decizia comisiei de soluționare a contestației, acesta are dreptul să conteste decizia în instanța de contencios administrativ.
7.5.3. Recomandări și bune practici/ exemple	
În vederea derulării cu succes a acestei etape, se recomandă:
· transparența și informarea adecvată a funcționarului public, cu privire la dreptul lor de a contesta evaluarea și despre pașii necesari. 
· crearea unei comisii de soluționare a contestațiilor care să fie imparțială și să nu aibă un interes direct în evaluarea funcționarului contestatar.
· documentarea completă a procesului de soluționare a contestațiilor, astfel încât funcționarul public să primească o explicație clară a motivelor care au stat la baza deciziei, fie că evaluarea este menținută sau modificată, dar și evaluatorul să înțeleagă mai bine criteriile de evaluare, cum să le aprecieze și cum să tragă învățăminte din acest proces.
· comunicarea unui feedback constructiv, chiar și atunci când contestația este respinsă; evaluatorul și conducătorul autorității sau instituției publice ar trebui să ofere funcționarului un feedback constructiv, detaliind modurile în care acesta își poate îmbunătăți performanța în viitor.
	ALTE RECOMANDĂRI:
· Soluționarea contestației pe baza de date concrete și măsurabile, exemple, inclusiv informații suplimentare din partea evaluatorului sau a contrasemnatarului, pentru a asigura o evaluare obiectivă. Toate deciziile trebuie să fie argumentate pe baza dovezilor și a rezultatelor obținute.
	
	DE EVITAT:
· Luarea unei decizii privind contestația fără a o documenta în detaliu cu evidențele primite.



8. [bookmark: _Toc178347595][bookmark: _Toc192264916]Detalierea etapelor pentru pregătirea și monitorizarea procesului de evaluare anuală a performanțelor individuale pe parcursul perioadei de evaluare.
8.1. [bookmark: _Toc178347596][bookmark: _Toc192264917]Etapa 1 – Definirea obiectivelor individuale și criteriilor de performanșă pe bază de competențe
8.1.1. Schema logică a pașilor de parcurs în cadrul etapei

8.1.2. Descrierea etapei și activităților ce necesită derulare
Activitatea 1: Stabilirea obiectivelor individuale
Stabilirea obiectivelor individuale la începutul perioadei de evaluare reprezintă una dintre cele mai importante etape în evaluarea performanțelor funcționarilor publici, întrucât setează obiectivele individuale și indicatorii de performanță. Aceste obiective formează baza pe care va fi realizată evaluarea finală și influențează în mod direct modul în care funcționarul își planifică activitatea pe parcursul anului.
Evaluatorul (de obicei superiorul ierarhic direct al funcționarului) are responsabilitatea de a stabili obiectivele individuale pentru funcționarii publici pe care îi coordonează. Acest proces trebuie realizat la începutul perioadei evaluate, iar obiectivele trebuie să fie comunicate clar funcționarului public. Rolul evaluatorului este de a defini obiective care sunt relevante pentru post și care sprijină atât dezvoltarea personală a funcționarului, cât și atingerea obiectivelor departamentale și instituționale.
Pentru realizarea acestei etape, se recomandă evaluatorului să parcurgă următorii pași:
Să parcurgă obiectivele de performanță stabilite în anul anterior, la începutul perioadei evaluate și revizuite pe parcursul acesteia, și să constate dacă există obiective recurente, pe baza proceselor sau proiectelor recurente, ce pot fi replicate și/sau ajustate pentru perioada evaluată. 
1

Să cunoască obiectivele instituționale și compartimentale, pe care să le traducă în termenii activității desfășurate în cadrul echipei sale. 
2

Să enunțe programele, proiectele, procesele și prioritățile echipei ce trebuie realizate pe parcursul anului. 
3

Să parcurgă fișa postului funcționarului public pentru care realizează setarea de obiective și să identifice specificul postului, atribuțiile și responsabilitățile sale. 
4

Să conceapă obiectivele de performanță ale funcționarului public vizat în pe baza recomandările menționate mai jos și în funcție de prioritățile instituționale, compartimentale și specificul postului și domeniul funcțional.
5

Să noteze toate informațiile concepute în raportul de evaluare a performanțelor individuale pentru perioada anterioară.
6

Pentru a sprijini o cultură bazată pe performanță, obiectivele stabilite trebuie să fie formulate într-o manieră care să releve ce trebuie să realizeze un funcționarului public, iar acest lucru se realizează respectând structura unui obiectiv SMART:
Să descrie exact ce trebuie să facă funcționarul public, să fie clar și precis, fără ambiguități.
Specific
S

Măsurabil
M
Să includă criterii clare pentru măsurarea progresului și a realizării obiectivului, care să permită evaluatorului să compare rezultatele obținute cu standardele de performanță definite.

Accesibil
A
Să fie realizabil și să nu depășească capacitatea funcționarului public, atribuțiile și responsabilitățile descrise în cadrul fișei de post, competențele necesare postului sau resursele disponibile în cadrul instituției.

Relevant
R
Să reflecte în mod direct atribuțiile specifice funcționarului, să fie aliniate cu responsabilitățile sale zilnice și să fie în concordanță cu obiectivele autorității sau instituției publice.

Temporal
T
Să existe un termen limită clar pentru atingerea obiectivului.


Studiile de specialitate și bunele practici din domeniul managementului resurselor umane prezintă o serie de criterii pe care obiectivele profesionale individuale stabilite trebuie să le îndeplinească pentru a aduce valoare funcționarului public și instituției sau autorității:

	Alinierea la obiectivele compartimentului și instituției

	Descriere

	Obiectivele individuale trebuie să fie corelate cu obiectivele generale ale compartimentului și ale instituției. Alinierea obiectivelor individuale la obiectivele compartimentului și ale instituției înseamnă asigurarea unei coerențe între rezultatele așteptate din partea unui funcționar public și rezultatele așteptate la nivel de compartiment și instituție. Aceasta presupune că obiectivele individuale contribuie direct la realizarea obiectivelor de grup și, în cele din urmă, la îndeplinirea strategiei, misiunii și viziunii instituției. 

	Implicații și bune practici

	· Clarificarea viziunii și misiunii instituției: Înainte de a alinia obiectivele individuale, este esențial ca viziunea și misiunea instituției să fie clar definite și comunicate tuturor funcționarilor publici. Acest aspect va asigura că toată lumea înțelege direcția strategică și scopul final al instituției sau autorității publice.
· Definirea obiectivelor strategice: Instituția trebuie să stabilească obiective strategice clare, care să fie relevante și realizabile. 
· Monitorizarea și evaluarea periodică: Instituția trebuie să stabilească pârghii de monitorizare și evaluare a gradului de atingere al obiectivelor strategice, care să permită urmărirea progresului și să asigure că obiectivele individuale rămân aliniate cu cele ale organizației.
· Comunicare transparentă: Obiectivele strategice trebuie să fie comunicate eficient la toate nivelurile organizației.
· Colaborare în alinierea la obiectivele strategice: Implicarea funcționarului în etapa de stabilire a obiectivelor, implicit la alinierea acestora la obiectivele strategice. În acest fel, funcționarul înțelege cum activitatea sa contribuie la obiectivele generale ale instituției, ceea ce poate crește motivația și angajamentul.

	Beneficii

	Printre beneficiile alinierii obiectivelor individuale la obiectivele compartimentului și instituției se numără:
· Claritatea: Asigură că fiecare funcționar public înțelege cum contribuie la succesul general al organizației.
· Responsabilitatea: Crește responsabilitatea individuală pentru atingerea obiectivelor de grup și ale organizației.
· Motivația: Îmbunătățește angajamentul și motivația funcționarilor publici prin înțelegerea impactului muncii lor.
· Coerență: Previne eforturile izolate și promovează o abordare coordonată la nivel de instituție și cros-compartimental în atingerea obiectivelor.
· Evaluare standardizată: Facilitează monitorizarea și evaluarea performanței la toate nivelurile organizației.

	Stabilirea indicatorilor de performanță pentru fiecare obiectiv

	Descriere

	Indicatorii de performanță sunt măsuri cuantificabile care evaluează în mod obiectiv realizarea obiectivelor individuale stabilite la începutul perioadei de evaluare. Aceștia permit evaluatorului să aprecieze atât cantitatea, cât și calitatea muncii funcționarului și să facă o comparație între modul în care au fost definite obiectivele individuale și criteriile de performanță pe bază de competențe și rezultatele obținute.
Aceștia trebuie să fie formulați astfel încât să fie ușor de măsurat și să ofere informații clare despre gradul de realizare a fiecărui obiectiv. Indicatorii de performanță trebuie să reflecte două aspecte esențiale: cantitatea și calitatea.

	Tipuri de indicatori de performanță

	Indicatori cantitativi 
Măsoară volumul de muncă și oferă o evaluare obiectivă, bazată pe cifre și termene clare
	· Numărul de documente redactate sau procesate.
· Timpul de răspuns la solicitările interne sau externe.
· Procentul sarcinilor finalizate în termenul stabilit.

	Indicatori calitativi 
Măsoară standarde de excelență în muncă și la modul în care rezultatele obținute îndeplinesc cerințele instituționale
	· Corectitudinea și acuratețea rezultatelor obținute.
· Respectarea procedurilor și a standardelor de calitate.
· Gradul de inovare sau îmbunătățirea proceselor în cadrul activității.

	Implicații și bune practici

	· Existența unor obiective individuale definite după structura SMART: Acest lucru ușurează identificarea și stabilirea indicatorilor de performanță, care ar trebuie să reflecte aceeași structură.
· Specifici: Indicatorii trebuie să fie foarte clari și să descrie exact ce trebuie să facă funcționarul.
· Măsurabili: Indicatorii trebuie să fie cuantificabili, astfel încât să poată fi evaluat progresul în mod obiectiv.
· Accesibili: Indicatorii trebuie să fie realizabili în condițiile și resursele disponibile.
· Relevanți: Indicatorii trebuie să fie relevanți pentru obiectivele instituției și să aibă un impact direct asupra activității funcționarului.
· Delimitați în timp: Indicatorii trebuie să fie asociați cu un termen clar de realizare.
· Adaptarea indicatorilor în funcție de atribuțiile funcționarului public: Indicatorii trebuie să fie adaptați nivelului de responsabilitate și complexitate al funcției ocupate de funcționarul public. 
· Pentru funcționarii publici de execuție: Indicatorii de performanță se concentrează pe sarcinile de rutină și pe responsabilitățile directe. De exemplu, un funcționar public din administrația locală care gestionează cererile de urbanism ar putea avea ca indicatori de performanță „numărul de cereri procesate lunar” și „procentul cererilor rezolvate fără reveniri”.
· Pentru funcționarii publici de conducere: Indicatorii vor reflecta capacitatea de coordonare a echipei, atingerea obiectivelor strategice și eficiența managerială. De exemplu, un director de departament ar putea avea indicatori precum „respectarea bugetului departamental” sau „gradul de implementare a proiectelor strategice ale instituției”.
· Adaptarea indicatorilor de performanță la obiectivele specifice ale instituției: Indicatorii trebuie să reflecte contribuția funcționarului public la obiectivele instituției. Evaluarea performanțelor nu trebuie să fie privită izolat, ci în contextul activităților întregului departament sau al instituției.

	Beneficii

	Beneficiile utilizării indicatorilor de performanță în setarea de obiective sunt semnificative, având un impact direct asupra eficienței evaluării performanțelor profesionale individuale, printre care se numără:
· Măsurabilitate: Indicatorii de performanță oferă un mod obiectiv de a măsura progresul și realizările. Acest lucru permite evaluatorilor să cuantifice rezultatele și să facă comparații între performanța așteptată și cea reală.
· Claritate și transparență: Prin stabilirea unor indicatori clari, atât funcționarul public cât și evaluatorul au o înțelegere comună asupra rezultatelor așteptate la finalul perioadei evaluate. Acest lucru reduce ambiguitatea și crește transparența în ceea ce privește responsabilitățile.
· Responsabilizare: Când angajații cunosc indicatorii specifici pe care trebuie să îi îndeplinească, ei devin mai responsabili pentru rezultatele muncii lor.
· Decizii Bazate pe Date: Indicatorii de performanță oferă date concrete instituției și personalului cu funcții publice de conducere care pot fi folosite pentru a lua decizii informate cu privire la gestionarea resurselor, alocarea bugetelor și direcționarea eforturilor.

	Stabilirea numărului obiectivelor și ponderea lor

	Descriere

	În evaluarea performanțelor profesionale individuale ale funcționarilor publici, numărul de obiective și ponderile atribuite fiecărui obiectiv joacă un rol important în gestionarea eforturilor, determinarea performanțelor și în stabilirea unei evaluări corecte și echitabile. 

	Implicații și bune practici

	· Numărul de obiective: Fiecare funcționar public trebuie să aibă între 3 și 5 obiective individuale care trebuie să fie:
· Definite, agreate și comunicate la începutul anului. 
· Conforme cu atribuțiile din fișa postului și trebuie să reflecte responsabilitățile zilnice și activitățile funcționarului, astfel încât evaluarea să fie relevantă și adecvată pentru activitatea sa.
· Aliniate cu obiectivele departamentale și instituționale și nu pot fi separate de misiunea generală a compartimentului sau instituției din care face parte funcționarul.
· Identificarea ponderilor obiectivelor, din perspectiva timpului alocat îndeplinirii acestora: Fiecărui obiectiv i se alocă o pondere dată de investiția de timp din total timp lunar de lucru necesar pentru aducerea acestuia la îndeplinire. Totalul ponderilor trebuie să însumeze 100%, iar ponderea atribuită fiecărui obiectiv reflectă contribuția de timp a funcționarului pentru atingerea acestuia. Ponderile nu sunt distribuite în mod egal între obiective, ci se acordă în funcție de importanța fiecăruia:
· Obiectivele prioritare: Cele mai importante obiective, care au un impact major asupra activității instituției, trebuie să aibă o pondere mai mare. Acestea pot fi obiective strategice sau sarcini de importanță crucială pentru realizarea misiunii instituției.
· Obiectivele de rutină: Acestea sunt obiectivele zilnice sau recurente, care contribuie la buna funcționare a activităților, dar au o influență mai redusă asupra rezultatelor instituției. De obicei, acestea primesc o pondere mai mică, dar sunt totuși esențiale pentru evaluarea generală.
· Prioritizarea obiectivelor: Este esențial să se ierarhizeze obiectivele pe baza importanței lor. Un obiectiv care este crucial pentru realizarea misiunii instituției va primi o pondere mai mare în evaluare. Acest lucru asigură că funcționarul public acordă o atenție mai mare sarcinilor care au un impact mai mare asupra instituției.
· Alocarea echilibrată a responsabilităților: Obiectivele trebuie să reflecte atât sarcini urgente și prioritare, cât și activități de rutină, care contribuie la buna funcționare a instituției. Acest echilibru este important pentru a oferi o evaluare a performanțelor individuale cuprinzătoare întregii activității a funcționarului public, fără a subestima importanța sarcinilor de rutină.
· Proporționalitatea între obiective: Pentru a evita supraîncărcarea sau neglijarea anumitor obiective, este esențial ca ponderile să fie distribuite în mod proporțional. Acest lucru înseamnă că obiectivele cu impact major primesc ponderi mai mari, în timp ce sarcinile de rutină sau cu impact limitat primesc ponderi mai mici, dar care reflectă totuși importanța lor. Astfel, în proporționalitatea obiectivelor se va ține cont și de timpul investit de către funcționarul public în atingerea obiectivelor, ajustându-le în funcție de efortul necesar realizării lor.
· Flexibilitatea ponderilor: În unele cazuri, este necesară flexibilitatea în alocarea ponderilor, în funcție de schimbările organizaționale sau de contextul activităților instituției. De exemplu, un proiect major care inițial avea alocată o pondere de timp mai mică poate deveni mai important pe parcursul anului, necesitând ajustarea ponderii sale pe parcursul anului, pentru o evaluare echitabilă a performanțelor profesionale individuale la finalul perioadei evaluate.

	Beneficii

	· Concentrarea pe priorități: Stabilirea unui număr limitat de obiective permite funcționarilor publici să se concentreze pe cele mai importante sarcini și proiecte. Acest lucru asigură că eforturile sunt canalizate acolo unde pot avea cel mai mare impact.
· Claritate și direcție: Atribuirea ponderilor diferite ajută la clarificarea importanței relative a fiecărui obiectiv. Angajații înțeleg astfel care sunt prioritățile și pot aloca resursele și timpul în mod corespunzător. 
· Gestionarea eficientă a timpului: Prin prioritizarea obiectivelor, angajații pot planifica mai bine activitățile zilnice și pot evita supraîncărcarea cu sarcini care nu contribuie semnificativ la obiectivele strategice.
· Echilibru între sarcini: Prin includerea atât a obiectivelor strategice, cât și a celor de rutină, se asigură că angajații mențin un echilibru între diferitele tipuri de activități, recunoscându-se importanța ambelor pentru funcționarea eficientă a instituției.
· Prevenirea supraîncărcării: Limitarea numărului de obiective previne riscul ca angajații să fie supraîncărcați cu prea multe sarcini, ceea ce ar putea duce la scăderea calității muncii și la epuizare.

	Comunicarea și acceptarea obiectivelor individuale

	Descriere

	Obiectivele individuale și indicatorii de performanță trebuie să fie aduse la cunoștință funcționarului public la începutul perioadei evaluate, întrucât implicarea funcționarului în stabilirea și înțelegerea obiectivelor poate influența semnificativ gradul de realizare al acestora.

	Implicații și bune practici

	· Transparență: Obiectivele trebuie explicate clar, iar funcționarul trebuie să înțeleagă de ce au fost stabilite și cum vor fi măsurate.
· Implicare: Funcționarul poate oferi feedback privind obiectivele stabilite și poate sugera ajustări care să le facă mai relevante sau mai realizabile.
· Documentare: Toate obiectivele și indicatorii trebuie documentați oficial și semnați de ambele părți (evaluator și funcționar), pentru a evita orice neclaritate ulterioară.

	Beneficii

	· Angajament crescut: Funcționarii care sunt implicați în stabilirea obiectivelor sunt mai angajați să le atingă, deoarece simt că au un cuvânt de spus în procesul de evaluare a performanței lor.
· Responsabilitate: Acceptarea obiectivelor de către funcționari crește sentimentul de responsabilitate și proprietate asupra realizării lor.
· Adaptabilitate: Feedback-ul funcționarilor poate duce la ajustarea obiectivelor pentru a se potrivi mai bine cu realitățile din teren, ceea ce face obiectivele mai relevante și mai realizabile.


Activitatea 2: Detalierea competențelor generale și a comportamentelor aferente, precum și a competențelor specifice care susțin atingerea obiectivelor 
Translatarea cadrelor de competente generale în procesul de evaluare a performanțelor, și implicit în raportul de evaluare, se face în baza cadrului de competențe generale și a comportamentelor aferente alocate în baza nivelurilor de complexitate definite pentru fiecare categorie de funcție publică, conform art. 17 din Anexa nr. 8 la Codul administrativ. 
[bookmark: _1788960056]Competențele generale evaluate și indicatorii comportamentali aferenți observabili ca parte a procesului de evaluare a performanțelor individuale se stabilesc în funcție de categoria funcției publice (de execuție, de conducere), clasa acesteia și gradul profesional. În acest sens, a fost dezvoltat un instrument pentru evaluatori pe care îl pot utiliza în identificarea criteriilor de evaluare pentru competențele generale, care se poate accesa în Anexa 1 a ghidului prezent.
În ceea ce privește competențele specifice, evaluatorul trebuie să consulte lista competențelor specifice conform domeniului funcțional, să analizeze pe baza fișei de post care sunt acele competențe specifice care se aplică postului ocupat de funcționarul public. Potrivit art. 19 alin. (7) din Anexa nr. 61 la Codul administrativ, competențele specifice pentru realizarea evaluării performanțelor profesionale individuale sunt prevăzute la rubrica „Alte competenţe specifice” din fișa postului întocmită conform modelului fișei postului standardizate prevăzut la art. 31 alin. (2) pct. III din Anexa nr. 8 la Codul administrativ. Astfel, evaluatorul extrage competențele specifice din fișa postului pentru a le transpune în cadrul raportului de evaluare.
Evaluatorul completează competențele generale și indicatorii comportamentali din instrumentul menționat, și competențele specifice extrase din fișa postului într-un raport nou de evaluare pe care, ulterior, îl comunică funcționarului public evaluat. 
În aceasta privință, funcționarul public nu poate fi implicat în selecția competențelor alocate pentru următorul ciclu anual de performanță, întrucât ele sunt direct asociate specificului postului său, în cazul competențelor specifice, considerate relevante de către evaluator pentru îndeplinirea obiectivelor individuale trasate. 
În schimb, evaluatorul se poate asigura că funcționarul public înțelege care sunt rezultatele așteptate în raport cu criteriile de evaluare pe bază de competențe, adresându-i întrebări și comunicându-i care sunt comportamentele pe care se așteaptă să le observe în demersul de realizare al obiectivelor stabilite.
Activitatea 3: Comunicarea funcționarului public evaluat a obiectivelor și criteriilor de evaluare pe bază de competențe
Prima discuție asupra obiectivelor stabilite pentru perioada evaluată trebuie să aibă loc în cadrul interviului desfășurat pentru evaluarea performanțelor profesionale individuale manifestate pe parcursul perioadei evaluate. Astfel, în această discuție evaluatorul aduce la cunoștință funcționarului public obiectivele propuse pentru perioada curentă (nou începută) de evaluare a performanțelor individuale, și criteriile de evaluare pe bază de competențe, alături de indicatorii comportamentali avuți în vedere pentru evaluarea competențelor generale, conform prevederilor legale.
Evaluatorul prezintă în ansamblu, drept perspectivă de viitor asupra evaluării performanțelor profesionale individuale, obiectivele propuse și îi solicită perspectiva asupra celor propuse. 
În cazul în care funcționarul public are o perspectivă diferită față de cea a evaluatorului, știind în detaliu activitatea desfășurată de acesta în cadrul postului ocupat, evaluatorul solicită funcționarului public să vină cu ajustările și completările relevante, inclusiv în cadrul indicatorilor de performanță. În acest fel, funcționarul public este implicat în etapa de setare a obiectivelor și a indicatorilor de performanță.
Activitatea 4: Salvarea și stocarea raportului de evaluare
Odată agreate obiectivele și indicatorii de performanță, precum și competențele generale și specifice, atât evaluatorul, cât și funcționarul public se asigură că salvează și stochează într-un spațiu sigur, unde doar cei doi au acces, noul raport cu obiectivele de evaluare pentru perioada evaluată.
Atunci când platforma informatică de resurse umane va fi extinsă, obiectivele vor putea fi salvate și accesate direct în sistemul informatic pentru evaluarea performanțelor.
8.1.3. Recomandări și bune practici/ exemple	
În vederea derulării cu succes a acestei etape, se recomandă:
· consultarea fișei de post drept punct de pornire pentru stabilirea obiectivelor individuale, a competențelor generale și specifice.
· utilizarea tuturor recomandărilor în conceperea și stabilirea obiectivelor individuale.
· implicarea activă a funcționarilor în stabilirea obiectivelor individuale, pentru a crește gradul de acceptare și motivația pentru atingerea obiectivelor.
	ALTE RECOMANDĂRI:
· Stabilirea obiectivelor și indicatorilor SMART  pentru fiecare obiectiv asigură o evaluare echitabilă și realistă.
· Explicarea clară a obiectivelor, astfel încât funcționarul să înțeleagă de ce au fost stabilite și cum vor fi măsurate.
	
	DE EVITAT:
· Lipsa documentării oficiale a obiectivelor stabilite și a criteriilor de performanță, ce poate duce ulterior la lipsa de asumare și neclaritate.


8.2. [bookmark: _Toc178347597][bookmark: _Toc192264918]Etapa 2 – Monitorizarea performanțelor
8.2.1. Schema logică a pașilor de parcurs în cadrul etapei
[image: A diagram of a stop

Description automatically generated with medium confidence]
8.2.2. Descrierea etapei și activităților ce necesită derulare
Activitatea 1: Stabilirea întâlnirilor recurente de monitorizare a performanțelor
Conform art. 19 alin. (5) din Anexa nr. 61 la Codul administrativ, obiectivele individuale și indicatorii de performanță pot fi revizuite trimestrial sau de câte ori intervin modificări în activitatea sau structura organizatorică a instituției sau autorității publice, pentru a asigura că obiectivele și indicatorii de performanță reflectă în mod realist și actualizat atribuțiile funcționarului public.
De altfel, se recomandă evaluatorilor planificarea unei întâlniri recurente de aproximativ 30 de minute, o dată pe trimestru, pentru a adresa cazurile în care este necesară revizuirea obiectivelor ori pentru a oferi oportunitatea evaluatorului să discute împreună cu funcționarul public progresul realizat asupra obiectivelor și criteriilor de evaluare a performanţelor. Această întâlnire recurentă fiind opțională, ea se poate anula sau amâna atunci când nu există subiecte relevante nici pentru evaluator, nici pentru funcționarul public evaluat. 
Printre informațiile recomandate de discutat în cadrul unei astfel de întâlniri, se numără:
· Parcurgerea și analizarea obiectivelor și indicatorilor de performanță.
· Identificarea informațiilor care necesită revizuire și actualizare, dacă e cazul.
· Discutarea modificărilor necesar de inclus.
Parcurgerea obiectivelor individuale

· Solicitarea feedback-ului funcționarului public cu privire la progresul perceput asupra obiectivelor.
· Discutarea progresului realizat pentru fiecare obiectiv în parte și a pașilor rămași, necesar de urmat, pentru realizarea obiectivului.
Progresul realizat asupra obiectivelor

· Solicitarea feedback-ului funcționarului public cu privire la progresul perceput asupra nivelului de manifestare al competențelor.
· Parcurgerea și analizarea planului de formare profesională
· Discutarea progresului realizat și a pașilor rămași, necesar de urmat.
Competențe generale și specifice

· Adresarea oricăror perspective nediscutate.
Concluzie

Activitatea 2: Pregătirea pentru discuția de monitorizare a performanței
Înaintea discuției cu funcționarul public, este recomandat ca evaluatorul să își aloce timp pentru pregătire, în care parcurge obiectivele stabilite, precum și competențele generale și specifice necesare postului funcționarului public cu care urmează să poarte discuția.
Monitorizarea performanțelor profesionale individuale și a formării profesionale a funcționarilor publici este esențială pentru a asigura că funcționarul public urmărește și atinge obiectivele individuale și criteriile de performanță pe bază de competențe. Această activitate are trei componente principale: evaluarea periodică a progresului, stabilirea unor priorități și planuri de acțiune pentru următoarea perioadă și suportul oferit funcționarului public.
De asemenea, în funcție de progresul perceput, evaluatorul pregătește câteva idei principale legate de feedback-ul pe care îl poate transmite funcționarului public și recomandări pentru ajustarea comportamentului sau a tehnicilor utilizate. În cazul în care progresul este limitat, poate fi necesară oferirea unui suport suplimentar funcționarului public, o revizuire a planului și nevoilor de formare sau includerea unor sesiuni suplimentare de monitorizare.
Activitatea 3: Derularea discuțiilor de monitorizare a performanței
Discuția de monitorizare a performanțelor profesionale individuale permite reprezintă o discuție între evaluator și funcționarul public evaluat, în cadrul căreia evaluatorul și funcționarul public discută progresul realizat, revizuiesc obiectivele profesionale individuale și stabilesc acțiuni concrete pentru următoarea perioadă. 
Pe parcursul discuției, evaluatorul trebuie să se asigure că acoperă următoarele aspecte: comunicarea feedback-ului, clarificarea și discutarea progresului pe baza indicatorilor, identificarea și agrearea de comun acord a pașilor următori.
Evaluatorul trebuie să fie conștient ca pe parcursul discuției pot apărea situații sau subiecte sensibile. Acestea pot varia în funcție de contextul specific și de persoana evaluată, dar ele apar, de obicei, în legătură cu aspectele critice ale performanței sau comportamentului funcționarului public. Întrucât există o multitudine de situații diferite cu care se poate confrunta pe parcursul derulării discuţiei de monitorizare, este recomandat ca evaluatorul să stăpânească tehnici de oferire de feedback dintre cele mai variate. Reamintim în cele ce urmează aceleași tehnici recomandate și în desfășurarea interviului pe baza evaluării performanțelor profesionale individuale și când este recomandat a fi utilizate:
1. Metoda „Sandwich”
Aceasta este una dintre cele mai populare metode de oferire a feedback-ului. Metoda constă în „împachetarea” unui feedback critic între două părți pozitive. Practic, se începe cu un feedback pozitiv, urmează un comentariu constructiv sau critic, iar apoi se încheie cu alt feedback pozitiv.
Cum funcționează:
· Partea pozitivă 1: Se începe cu o apreciere reală pentru ceea ce funcționarul public a făcut bine. Aceasta pregătește terenul pentru acceptarea criticii.
· Feedback constructiv: Se oferă feedback critic sau sugestii de îmbunătățire, cu ton neutru și concentrat pe fapte.
· Partea pozitivă 2: Se încheie pe o notă pozitivă, care întărește un alt aspect bun al performanței funcționarului public sau subliniază încrederea că acesta poate îmbunătăți ceea ce a fost criticat.
2. Metoda „Acțiune, Impact, Deziderat” (AID)
Această metodă este bazata pe enumerarea comportamentelor observate și interpretarea rezultatelor obţinute prin manifestarea acestora. Cum funcționează:
· Acțiune: Se descrie comportamentul sau acțiunea specifică observată. Este important ca descrierea să fie concretă și bazată pe fapte sau exemple observabile. În loc să se facă afirmații generale sau să se evalueze persoana, se concentrează pe acțiunile specifice. 
· Impact: Se discută impactul pe care acțiunea l-a avut asupra obiectivului, echipei, proiectului, clienților sau oricărui alt aspect relevant. Acesta este momentul pentru a exprima cum comportamentul a afectat mediul de lucru sau obiectivele, în mod pozitiv sau negativ. 
· Deziderat: În final, se discută despre comportamentul sau acțiunea dorită pentru viitor. Acesta ar trebui să fie un ghid clar și pozitiv despre cum se poate îmbunătăți situația. 
3. Metoda „Stop, Start, Continuă”
Această metodă este simplă și structurata în trei părți: Ce ar trebui funcționarul public să oprească, să înceapă și să continue să facă. Este foarte eficientă pentru claritatea pe care o aduce în oferirea de feedback.
Cum funcționează:
· Stop: Identifică acele comportamente sau acțiuni care ar trebui să fie oprite, deoarece au un impact negativ asupra performanței.
· Start: Indică lucruri noi pe care funcționarul public ar trebui să le înceapă să le facă pentru a îmbunătăți rezultatele sau comportamentele.
· Continuă: Evidențiază acele aspecte care funcționează bine și care ar trebui menținute.
4. Feedback bazat pe întrebări
Aceasta metodă implică oferirea feedback-ului prin întrebări, astfel încât funcționarul public să fie implicat activ în activitatea de auto-reflecție și autoevaluare. În loc de a oferi doar feedback direct, evaluatorul pune întrebări pentru a încuraja persoana evaluată să își analizeze propriile acțiuni.
Cum funcționează:
· În loc să spui „Ai făcut bine X”, poți întreba „Cum crezi că a funcționat X în această situație?”.
· În loc să critici direct, poți întreba „Ce crezi că ar fi putut fi făcut diferit în această situație pentru a obține un rezultat mai bun?”.
5. Metoda „Feedforward”
În loc de a se concentra pe evaluarea greșelilor din trecut, feedforward-ul se concentrează pe sugestii pentru îmbunătățirea viitoare. Se pune accent pe dezvoltarea viitoare, în loc să se analizeze greșelile trecute.
Cum funcționează:
· În loc să spui „Nu ai făcut bine X”, feedforward-ul se concentrează pe „În viitor, ai putea încerca să...”.  Un alt exemplu ar putea fi înlocuirea întrebării „ce nu a funcționat” cu „ce poți face mai bine data viitoare?”
· Sugestiile sunt oferite în mod pozitiv și orientat către viitor, cu scopul de a îmbunătăți abilitățile și performanțele.
6. Feedback evaluativ versus feedback descriptiv
· Feedback evaluativ: Este atunci când evaluatorul judecă acțiunile sau comportamentele funcționarului public, de exemplu: „Ai făcut o treabă grozavă” sau „Această abordare nu a fost bună”.
· Feedback descriptiv: În loc de a emite o judecată, evaluatorul descrie comportamentele observate și efectele acestora. De exemplu: „Am observat că ai finalizat proiectul cu 2 zile mai devreme, ceea ce a permis echipei să se organizeze mai bine”.
7. Feedback pozitiv
Feedback-ul pozitiv se concentrează pe aspectele care au fost realizate cu succes de către cel evaluat, oferindu-i acestuia recunoașterea și aprecierea necesară.
Cum funcționează:
· Se oferă apreciere imediată sau în cadrul unor discuții formale, evidențiind contribuțiile pozitive.
· Feedback-ul trebuie să fie specific și să arate impactul pozitiv al acțiunilor funcționarului public.
8. Feedback negativ
Oferirea de feedback negativ poate fi o sarcină delicată, iar pregătirea corespunzătoare este esențială pentru a asigura că mesajul este transmis într-un mod constructiv, care să ajute la îmbunătățirea performanței fără a afecta motivația și relația cu persoana evaluată. Iată câteva elemente esențiale pentru pregătirea în mod eficient în vederea oferii de feedback negativ:
· Documentare: Evaluatorul se asigură că are o înțelegere clară și completă a situației pentru care va oferi feedback. Revizuiește datele relevante, observațiile concrete și exemplele de comportamente sau performanțe problematice. Feedback-ul trebuie să se bazeze pe fapte obiective, nu pe impresii sau speculații.
· Pregătirea de exemple specifice: Feedback-ul negativ trebuie să fie bazat pe exemple concrete și observabile, nu pe generalizări. De exemplu, în loc să se afirme „Nu colaborezi bine cu echipa”, este recomandată oferirea unui exemplu specific, cum ar fi „Am observat că la ultima ședință nu ai cerut opiniile colegilor înainte de a lua o decizie”.
· Asigurarea confidențialității: Feedback-ul negativ trebuie întotdeauna oferit în mod confidențial, într-un loc liniștit și privat, unde persoana evaluată să se simtă confortabil să discute și să primească sugestii fără presiunea colegilor.
· Manifestarea empatiei: Înainte de a oferi feedback, evaluatorul ar trebui să se pregătească să abordeze discuția cu empatie și înțelegere. Este important să se pună în locul persoanei evaluate și să reflecteze asupra modului în care ar fi perceput acest feedback. Trebuie să se asigure că mesajul transmis este unul de sprijin, nu de critică.
· Menținerea calmului și a unei abordări pozitive: Chiar dacă se oferă feedback negativ, tonul ar trebui să fie calm și profesional. Este important să se evite adoptarea unei atitudini defensive sau lăsarea frustrării să domine discuția. Se recomandă menținerea unei atitudini pozitive și orientarea discuției către soluții.
· Folosirea unui limbaj descriptiv, nu evaluativ: În loc să se judece comportamentul, acesta ar trebui descris obiectiv. De exemplu, în loc să se spună „Ești dezorganizat”, se poate spune „Am observat că rapoartele au fost întârziate de mai multe ori în ultima lună”.
· Concentrarea pe comportament, nu pe persoană: Critica ar trebui să fie direcționată către comportament sau rezultate, nu asupra persoanei evaluate. De exemplu, în loc de „Nu ești suficient de implicat”, se poate spune „S-a observat că ai lipsit la câteva întâlniri importante”.
· Pregătirea pentru posibile reacții emoționale: Oferirea feedback-ului negativ poate provoca emoții puternice, precum frustrare, tristețe sau defensivitate. Este important ca evaluatorul să fie pregătit pentru astfel de reacții și le gestioneze cu empatie și răbdare. Nu ar trebui să se ofere soluții în grabă înainte ca persoana evaluată să aibă ocazia să își exprime punctul de vedere.
· Oferirea timpului pentru reflecție: Dacă se observă că persoana evaluată are o reacție emoțională puternică, se poate sugera o pauză sau revizuirea discuției după un timp, pentru a permite o analiză rațională.
· Oferirea oportunității funcționarului public de a vorbi: Feedback-ul nu trebuie să fie unilateral. Este important să se asculte și punctul de vedere al persoanei evaluate, să se înțeleagă provocările cu care s-a confruntat și să se încurajeze o discuție deschisă.
· Deschidere la feedback din partea funcționarului public: Feedback-ul poate funcționa în ambele direcții, astfel că este util să se întrebe și despre modul în care persoana evaluată percepe managementul sau sprijinul primit din partea echipei.
Activitatea 4: Actualizarea, comunicarea și salvarea raportului de evaluare
În urma celor agreate între evaluator și funcționarul public, atunci când este cazul, evaluatorul actualizează obiectivele în raportul de evaluare și le comunică funcționarului public. Odată comunicate, raportul se salvează și stochează într-un spațiu sigur, unde doar cei doi au acces.
Atunci când platforma informatică de resurse umane va fi extinsă, obiectivele vor putea fi salvate și accesate direct în sistemul informatic pentru evaluarea performanțelor.
8.2.3. Recomandări și bune practici/ exemple	
În vederea derulării cu succes a acestei etape, se recomandă:
· participarea activă a evaluatorului și a funcționarului public în cadrul întâlnirilor de monitorizare.
· crearea unui mediu de discuție deschis și constructiv care să încurajeze un dialog bidirecțional, în care funcționarul să se simtă confortabil să își exprime opiniile și să discute eventualele probleme
	ALTE RECOMANDĂRI:
· Comunicarea constantă între funcționar și evaluator, atât la stabilirea obiectivelor, cât și pe parcursul perioadei de un an, pentru a asigura claritate și flexibilitate.
· Implicarea activă a funcționarilor în monitorizarea progresului și revizuirea obiectivelor individuale, întrucât crește gradul de acceptare și motivația pentru atingerea obiectivelor.
	
	DE EVITAT:
· Ignorarea schimbărilor organizaționale care pot duce la ajustarea obiectivelor și indicatorilor de performanță atunci când apar modificări în activitate sau în structură, pentru a reflecta noile priorități.
· Neglijarea sau subestimarea activităților de rutină în monitorizarea progresului, chiar dacă acestea par mai puțin importante decât obiectivele strategice.

[bookmark: _Anexa_17A_–][bookmark: _Toc192264919]Anexa 1 – Exemplificarea modului de completare raportului de evaluare
	Autoritatea sau instituția publică: Agenția Naționala de Administrare Fiscală
Departamentul/ compartimentul: Resurse umane

	Numele și prenumele funcționarului public evaluat: Ion Popescu
Funcția publică: Șef serviciu formare profesională în domeniul fiscalității

	Numele superiorului ierarhic care realizează evaluarea: Ana Ionescu
Funcția publică: Director resurse umane

	Perioada evaluată: 1 Ianuarie – 31 Decembrie


	Secțiunea 1 – Evaluarea gradului de îndeplinire a obiectivelor individuale 

	Obiectivul 1

	Obiectivul individual 1: Dezvoltarea și implementarea unui program de formare digitală complet funcțional pentru funcționarii publici din domeniul fiscalității până la finalul anului, care să integreze cele mai recente reglementări fiscale și să respecte standardele europene.
	Indicatori de performanță țintă

	Raport de realizare efectivă din perspectiva funcționarului public evaluat


	Descrierea obiectivului: 
Conceperea și implementarea unui program de formare digitală pentru formatorii din domeniul fiscalității, care să cuprindă cele mai noi reglementări fiscale și să fie în concordanță cu standardele europene, pentru a sprijini transformarea digitală a ANAF și a îmbunătăți accesul la formare.
Pondere: 
40%
Obiectivul instituțional/ departamental asociat:
Transformare digitală și modernizarea serviciilor de formare profesională care să contribuie la creșterea ratei de conformare voluntară a contribuabililor cu 5% și implementarea a trei noi inițiative de formare până la sfârșitul anului.
	1. Finalizarea analizei nevoilor de formare în termen de 6 luni.
2. Prezentarea unui plan actualizat de formare profesională care să includă măsuri specifice pentru reducerea decalajului fiscal.
3. Rata de satisfacție a participanților în cadrul programului de 85%.
4. Creșterea ratei de conformare voluntară a contribuabililor cu 5% ca urmare a îmbunătățirii competențelor fiscale.
5. Implementarea a cel puțin trei noi inițiative de formare bazate pe rezultatele analizei nevoilor.
	În calitate de Șef serviciu formare profesională în domeniul fiscalității, am acționat proactiv pentru a dezvolta și implementa un program de formare digitală, cu scopul de a îmbunătăți accesul și calitatea formării profesionale în cadrul ANAF. Am coordonat o echipă multidisciplinară pentru a crea două module de e-learning, care au fost lansate cu succes și au primit o rată de satisfacție de 90% din partea participanților, depășind ținta de 85%. 
Impactul acestui proiect a fost semnificativ, oferind formatorilor acces la resurse de învățare flexibile și actualizate, ceea ce a contribuit la creșterea eficienței procesului de formare. Pe viitor, doresc să continui să inovez în domeniul formării digitale și de a îmbunătăți continuu platforma pe baza feedback-ului primit. 
În concluzie, consider că am îndeplinit și chiar depășit obiectivele stabilite pentru acest proiect, demonstrând un angajament puternic față de modernizarea și eficientizarea formării profesionale în ANAF.

	Nota propusă de evaluator: 4

	Motivarea notei propuse de evaluator: 
În evaluarea performanței funcționarului public în ceea ce privește dezvoltarea și implementarea programului de formare digitală, am observat că acesta a acționat cu inițiativă și dedicare. A coordonat eficient o echipa multidisciplinară, din domenii funcționale diferite, iar lansarea celor două module de e-learning a fost realizată înainte de termenul limită, cu o rată de satisfacție de 90% din partea participanților. Cu toate acestea, am identificat că, deși conținutul a fost actualizat și relevant, adaptarea la nevoile specifice ale formatorilor ar putea fi îmbunătățită, analizând în prealabil subiectele de interes major pentru aceștia. În plus, feedback-ul a fost colectat, dar integrarea completă a acestuia în îmbunătățirea continuă a platformei necesită o atenție sporită. Prin urmare, am acordat o notă de 4, reflectând performanța solidă a lui Ion Popescu, cu recunoașterea nevoii de atenție sporită pentru o serie de detalii, care de multe ori fac diferența în programele de formare.

	Obiectivul 2

	Obiectivul individual 2: Îmbunătățirea colaborării internaționale prin stabilirea a două parteneriate internaționale strategice în domeniul fiscalității și organizarea a două sesiuni de schimb de experiență până la finalul anului, pentru a îmbunătăți și a alinia practicile de formare profesională ale ANAF cu standardele internaționale.
	Indicatori de performanță țintă
	Raport de realizare efectivă din perspectiva funcționarului public evaluat


	Descrierea obiectivului: Inițierea și dezvoltarea unei colaborări cu instituții fiscale europene pentru a facilita schimbul de experiență și a îmbunătăți practicile de formare profesională în cadrul ANAF.
Pondere: 30%
Obiectivul instituțional/ departamental asociat: Îmbunătățirea colaborării internaționale și modernizarea practicilor organizaționale prin integrarea a cel puțin două bune practici internaționale în programele de formare ale ANAF în următoarele 18 luni, care să crească diversitatea curriculei și metodelor de instruire cu cel puțin 10%.
	1. Stabilirea a cel puțin două noi parteneriate internaționale în domeniul formării fiscale în 12 luni.
2. Organizarea a minim două sesiuni de schimb de experiență cu partenerii internaționali în termen de un an.
3. Implementarea a cel puțin două bune practici internaționale în programele de formare ale ANAF în 18 luni.
	Reflectând asupra obiectivului de îmbunătățire a colaborării internaționale, am luat inițiativa de a stabili parteneriate strategice cu trei instituții fiscale europene, depășind obiectivul inițial de două parteneriate. Aceste colaborări au avut un impact major asupra schimbului de experiență și cunoștințe, îmbogățind astfel programele noastre de formare și aliniindu-le cu cele mai bune practici internaționale. Am organizat sesiuni de schimb de experiență care au fost bine primite și au dus la implementarea a patru bune practici în programele noastre. Așteptarea mea de la mine este de a continua să explorez și să dezvolt noi oportunități de colaborare internațională, pentru a aduce valoare adăugată continuă formării fiscale în ANAF. Astfel, pot considera că am atins obiectivele stabilite pentru acest domeniu, consolidând poziția ANAF ca un partener internațional valoros în domeniul fiscal.

	Nota propusă de evaluator: 3

	Motivarea notei propuse de evaluator: 
Funcționarul public a atins obiectivul de stabilire a parteneriatelor internaționale, stabilind 3 parteneriate internaționale, care au adus o serie de bune practici și recomandări modului de organizare și desfășurare a activității ANAF. Feedback-ul acestei inițiative a fost unul pozitiv, cu persoane în funcții de conducere din alte compartimente care au relatat că vor replica modelul realizat de dl. Popescu pentru activitatea lor. În timp ce implementarea bunelor practici internaționale a fost un pas în direcția corectă, a lipsit un aspect important care ar putea contribui în continuare la succesul instituției, și anume  documentarea atentă a activităților, proceselor și a modului de realizare a transferului de cunoștințe. De asemenea, sesiunile de schimb de experiență au fost foarte utile, beneficiul fiind că partenerii au anticipat nevoile noastre și au venit foarte bine pregătiți, însă structura actuală necesită îmbunătățire și pregătire în pentru a maximiza transferul de cunoștințe. Am acordat o notă de 3, recunoscând succesul în stabilirea parteneriatelor, dar subliniind nevoia de îmbunătățire în gestionarea și structurarea acestora pentru a asigura un impact mai mare și o diseminare mai eficientă a cunoștințelor.

	Obiectivul 3

	Obiectivul individual 3: 
Gestionarea cu succes a implementării unui nou sistem LMS în termen de 12 luni, care să conducă la o creștere cu 15% a eficienței proceselor de formare, la o reducere cu 20% a costurilor de formare tradițională și la o creștere cu 30% a numărului de cursuri disponibile, sprijinind astfel angajații ANAF în oferirea de servicii de înaltă calitate contribuabililor.
	Indicatori de performanță țintă
	Raport de realizare efectivă din perspectiva funcționarului public evaluat


	Descrierea obiectivului: Conceperea și gestionarea unui proiect de inovare și digitalizare a proceselor de formare profesională în domeniul fiscalității, integrând tehnologii moderne pentru a sprijini angajații care oferă servicii pentru contribuabili.
Pondere: 30%
Obiectivul instituțional/ departamental asociat: Accelerarea transformării digitale și eficientizarea continuă a serviciilor de formare profesională prin implementarea unor soluții tehnologice avansate și prin optimizarea resurselor, contribuind la creșterea competențelor digitale ale personalului ANAF și la îmbunătățirea serviciilor oferite contribuabililor în următorul an fiscal.
	1. Implementarea cu succes a unui nou sistem de management al învățării (LMS) în termen de 12 luni.
2. Creșterea eficienței proceselor de formare cu 15% în urma implementării LMS.
3. Reducerea costurilor asociate cu formarea tradițională cu 20% prin utilizarea LMS.
4. Creșterea numărului de cursuri oferite prin LMS cu 30% în primul an de la implementare.
	În privința obiectivului de transformare digitală și eficientizare a proceselor de formare, am condus cu succes implementarea unui nou sistem LMS, care a fost finalizat înainte de termenul prevăzut. Acest sistem a avut un impact pozitiv asupra eficienței proceselor de formare, crescându-le cu 15% și reducând costurile asociate cu formarea tradițională cu 25%. De asemenea, am extins oferta de cursuri disponibile prin LMS cu 40%, îmbunătățind accesibilitatea și diversitatea opțiunilor de formare pentru personalul ANAF. Îmi doresc să continui în anul următor să monitorizez și să optimizez utilizarea tehnologiei în formare, pentru a sprijini demersul ANAF de a inova domeniul fiscal. Concluzia mea este că am îndeplinit cu succes obiectivul și indicatorii stabiliți, contribuind semnificativ la modernizarea și îmbunătățirea proceselor de formare profesională.

	Nota propusă de evaluator: 5

	Motivarea notei propuse de evaluator: 
Funcționarul public a gestionat cu succes implementarea sistemului LMS, contribuind la îmbunătățirea eficienței proceselor de formare. Indicatorii de performanță stabiliți au fost fără îndoială atinși, ba chiar depășiți, iar impactul acestui proiect a fost unul pozitiv. Pe viitor, recomand explorarea tuturor funcționalităților LMS și implementarea celor mai relevante dintre ele pentru a diversifica tipurile de conținut disponibil și a crește angajamentul utilizatorilor. Am acordat o notă de 5, reflectând atingerea obiectivelor cu succes și încurajând o abordare inovatoare în utilizarea tehnologiei pentru formare.

	Sinteza evaluării gradului de îndeplinire a obiectivelor individuale pentru anul 2024

	Lista obiectivelor

	Ponderea obiectivului

	Nota 



	Obiectivul 1: Dezvoltarea și implementarea unui program de formare digitală complet funcțional pentru funcționarii publici din domeniul fiscalității până la finalul anului, care să integreze cele mai recente reglementări fiscale și să respecte standardele europene
	40%
	4

	Obiectivul 2: Îmbunătățirea colaborării internaționale prin stabilirea a două parteneriate internaționale strategice în domeniul fiscalității și organizarea a două sesiuni de schimb de experiență până la finalul anului, pentru a îmbunătăți și a alinia practicile de formare profesională ale ANAF cu standardele internaționale.
	30%
	3

	Obiectivul 3: Gestionarea cu succes a implementării unui nou sistem LMS în termen de 12 luni, care să conducă la o creștere cu 15% a eficienței proceselor de formare, la o reducere cu 20% a costurilor de formare tradițională și la o creștere cu 30% a numărului de cursuri disponibile, sprijinind astfel angajații ANAF în oferirea de servicii de înaltă calitate contribuabililor.
	30%
	5

	Notă finală grad de îndeplinire obiective individuale 
	4

	Obiective individuale propuse pentru anul 2025

	Obiectivul individual 
	Indicatori de performanță țintă

	Obiectivul individual 1: 
Descrierea obiectivului individual: 
Pondere: 
Obiectivul instituțional/ departamental asociat:
	· Indicator 1
· Indicator 2
· Indicator 3

	Secțiunea 2 – Evaluarea competențelor

	Evaluarea competențelor generale

	Competența generală: Rezolvarea de probleme şi luarea deciziilor

	Sub-competența competenței generale de Rezolvare de probleme şi luare a deciziilor: Proactivitate și gândire conceptuală
Definiția sub-competenței: Subcompetența a anticipa implicaţiile și consecinţele unor situaţii, de a lucra cu ipoteze, de a lua măsurile corespunzătoare pentru a fi pregătiţi pentru posibilele situaţii neprevăzute, de a identifica paternuri, principii și conexiuni între concepte.

	Indicatori comportamentali:
Indicator 1: Abordează o sarcină sau o problemă complexă defalcând-o pe componente și tratând fiecare parte în mod detaliat
Indicator 2: Ia decizii rapid, atunci când este necesar, pe baza unor informaţii incomplete
Indicator 3: Identifică deciziile ce necesită adoptare urgentă şi acţionează în consecinţă
Indicator 4: Generează opţiuni viabile pentru problemele sau oportunităţile identificate
Indicator 5: Identifică implicaţiile "pe termen lung" ale fiecărei opţiuni, precondiţii sau constrângeri, după caz, înainte de a alege o opţiune
Indicator 6: Anticipează posibilele probleme sau riscuri și elaborează planuri pentru situaţiile neprevăzute
Indicator 7: Estimează costurile, beneficiile, riscurile și şansele de reuşită în procesul decizional
Indicator 8: Prioritizează sarcinile care trebuie îndeplinite
Indicator 9: Utilizează metode și instrumente adecvate pentru analize multicriteriale sau calitative necesare fundamentării decizionale

	Nota competenței generale:
	4

	Evidențe furnizate de funcționarul public evaluat în susținerea evaluării competenței
În cadrul activităților mele, am demonstrat în mod constant abilitatea de a rezolva probleme complexe și de a lua decizii informate. De exemplu, în timpul dezvoltării programului de e-learning, am identificat provocări tehnice și am colaborat cu echipa IT pentru a găsi soluții rapide și eficiente. Impactul acestor acțiuni s-a transformat într-o lansare reușită a platformei fără întârzieri semnificative. Consider că pe viitor pot să îmi îmbunătățesc abilitățile de rezolvare a problemelor în situații critice prin poziționarea mea ca lider decisiv în situații dificile. 

	Motivarea notei propuse de evaluator: 
Funcționarul public a demonstrat o abilitate consistentă de a aborda sarcini complexe, descompunându-le în componente gestionabile. De exemplu, când s-a confruntat cu o problemă de compatibilitate între sistemul de e-learning și infrastructura IT curentă a instituției, a colaborat eficient cu experții responsabili, a identificat rapid soluții alternative și a luat decizii informate pentru a continua desfășurarea cursurilor de către participanți. Totuși, în situații unde informațiile erau incomplete, sau în afara ariei de expertiză, funcționarul public a avut tendința de a amâna deciziile, și a repeta consultările cu părțile implicate pe același subiect. Deși acest lucru nu a dus la întârzieri în proiect, recomand funcționarului public să urmeze un curs de luare a deciziilor sub presiune pentru a-și îmbunătăți capacitatea de a acționa rapid și eficient în astfel de scenarii.

	Competența generală: Iniţiativă

	Sub-competența: Asumarea răspunderii 
Definiția sub-competenței: Subcompetenţa de a-şi asuma responsabilitatea pentru rezolvarea unor probleme iminente, pentru iniţiative personale, de a face propuneri, de a menţine atenţia echipei asupra oportunităţilor de îmbunătăţire a calităţii rezultatelor cât şi pentru dezvoltarea personală şi cea a echipei.

	Indicatori comportamentali:
Indicator 1: Încurajează iniţiativa prin feedback pozitiv și delegare
Indicator 2: Oferă exemplu iniţiind permanent noi activităţi și măsuri
Indicator 3: Valorizează oportunităţile pe care i le oferă situaţiile noi pentru atingerea obiectivelor instituţionale
Indicator 4: Acţionează în mod susţinut, cu motivaţie şi tenacitate pentru realizarea obiectivelor
Indicator 5: Îşi asumă responsabilitatea pentru dezvoltarea personală şi îndeplinirea obiectivelor
Indicator 6: Oferă îndrumare și asigură o direcţie pentru ceilalţi privind modul în care aceştia pot să recunoască și să acţioneze corespunzător în cazul unor probleme şi oportunităţi
Indicator 7: Încurajează personalul din subordine să acţioneze independent și cu responsabilitate
Indicator 8: Ia iniţiativa în privinţa creşterii eficienţei echipei

	Nota competenței generale:
	4

	Evidențe furnizate de funcționarul public evaluat în susținerea evaluării competenței
Am luat inițiativa în numeroase ocazii pentru a îmbunătăți procesele și pentru a propune noi abordări în formarea profesională. Am fost proactiv în identificarea nevoilor de formare și am implementat soluții inovatoare, cum ar fi simulările fiscale interactive. Impactul acestor inițiative a fost o creștere a angajamentului și a performanței formatorilor. Astfel, am demonstrat un nivel ridicat de inițiativă, aliniindu-mă cu viziunea ANAF de a fi o administrație fiscală modernă și eficientă. Pe viitor, voi continua să caut oportunități de îmbunătățire și de a fi un agent al schimbării în cadrul ANAF.

	Motivarea notei propuse de evaluator: 
Ion Ionescu a fost un exemplu de inițiativă în cadrul compartimentului de resurse umane, propunând frecvent noi idei pentru îmbunătățirea proceselor de formare. Un exemplu specific în această direcție fiind inițiativa sa de a introduce un parcurs de învățare mixtă, prin cursuri online parcurse de participanți în platforma LMS, webinarii interactive și sesiuni pentru schimbul de experiență între participanți ca parte a programului de formare, ceea ce a crescut angajamentul și satisfacția participanților. Pe această cale, încurajez funcționarul public să vină cu același nivel de proactivitate și în identificarea oportunităților de eficientizare a bugetului de formare prin colaborarea mai strânsă cu departamentul financiar.

	
Competența generală: Planificare şi organizare

	Sub-competența: Planificarea activităţii echipei 
Definiția sub-competenței: Subcompetenţa de a planifica și a organiza nu numai activitatea personală, ci și activitatea membrilor echipei, de a distribui eficient resursele și sarcinile de muncă între membrii echipei.

	Indicatori comportamentali:
Indicator 1: Stabileşte obiective clare pentru sine și pentru persoanele pe care le coordonează
Indicator 2: Defineşte planuri de acţiune clare pentru a transpune obiectivele echipei în practică
Indicator 3: Distribuie corespunzător sarcinile de muncă între membrii echipei
Indicator 4: Identifică și organizează resursele necesare pentru îndeplinirea sarcinilor
Indicator 5: Îşi asumă responsabilitatea pentru dezvoltarea personală şi îndeplinirea obiectivelor
Indicator 6: Organizează eficient timpul propriu și pe cel al membrilor echipei
Indicator 7: Monitorizează progresele înregistrate de membrii echipei faţă de termene și alte criterii
Indicator 8: Adaptează activitatea echipei în funcţie de noile cerinţe
Indicator 9: Ia măsuri active pentru a evita sau a limita abaterile de la activitatea planificată
Indicator 10: Intervine și remediază situaţiile care afectează nivelurile de productivitate
Indicator 11: Monitorizează, gestionează și desfăşoară mai multe activităţi simultan
Indicator 12: Transpune obiectivele în planuri de acţiune pentru a le putea implementa şi monitoriza
Indicator 13: Dezvoltă și utilizează sisteme de organizare a activităţii și de monitorizare a progreselor înregistrate

	Nota competenței generale:
	5

	Evidențe furnizate de funcționarul public evaluat în susținerea evaluării competenței
Planificarea și organizarea au fost esențiale în rolul meu de Șef de serviciu formare profesională în domeniul fiscalității. Am stabilit obiective clare pentru echipa mea și am definit planuri de acțiune detaliate pentru fiecare proiect. De exemplu, am organizat resursele necesare pentru implementarea LMS și am monitorizat progresul echipei pentru a ne asigura că reușim ce ne-am propus în termenele stabilite și îndeplinim standardele de calitate. Impactul acestui comportament a fost o eficiență îmbunătățită și o mai bună coordonare a eforturilor echipei. În anul următor, îmi propun să îmi exercit în continuare abilitățile de planificare și de a asigura că echipa mea este bine pregătită pentru a face față provocărilor viitoare, cătând să îmbunătățesc modul în care evaluez riscurile și implementez planurile de mitigare.

	Motivarea notei propuse de evaluator: 
Funcționarul public a excelat în stabilirea obiectivelor clare și în definirea planurilor de acțiune pentru sine, cât și pentru echipa coordonată, asigurându-se că resursele sunt alocate eficient și că termenele sunt respectate. Acest lucru s-a putut observa prin planificarea detaliată a implementării sistemului LMS, care a inclus etape clare și a fost executată fără devieri majore de la planul inițial. Recomand pe viitor anticiparea obstacolelor care pot interveni și o mai bună gestionare a priorităților pentru a evita suprasolicitarea resurselor implicate. 


	Competența generală: Comunicare

	Sub-competența: Networking (construirea relaţiilor) și influenţare 
Definiția sub-competenței: Subcompetenţă de a dezvolta relaţii intra și inter-instituţionale, de a construi și a menţine relaţii deschise şi de încredere.

	Indicatori comportamentali:
Indicator 1: Participă activ la conversaţii
Indicator 2: Susţine dialogul deschis
Indicator 3: Stabileşte relaţii de cooperare, înţelegeri sau discuţii obţinând acorduri ferme de la ambele părţi
Indicator 4: Structurează punctele esenţiale ale unui argument în timpul unei conversaţii
Indicator 5: Separă ceea ce este important de ceea ce este redundant în prezentarea unei opinii
Indicator 6: Ajunge rapid la subiectul discuţiei
Indicator 7: Abordează constructiv obiecţiile altora, indicând argumente cu calm
Indicator 8: Creează o atmosferă bună, făcând angajaţii să se simtă confortabil
Indicator 9: Utilizează eficient materialele pregătite și elementele utilizate pentru ilustrare vizuală
Indicator 10: Este deschis colaborării cu angajaţii de la toate nivelurile
Indicator 11: Îndepărtează barierele identificate în colaborarea interdepartamentală și stimulează această colaborare

	Nota competenței generale:
	4

	Evidențe furnizate de funcționarul public evaluat în susținerea evaluării competenței
Comunicarea eficientă a fost un aspect important al rezultatelor obținute de mine anul acesta, dar și al succesului meu în coordonarea echipei și în colaborarea cu partenerii interni și externi. Am utilizat abilitățile mele de comunicare pentru a facilita sesiuni de schimb de experiență cu partenerii internaționali și pentru a asigura că toate părțile interesate sunt informate și angajate în proiectele noastre. Impactul acestui comportament a fost o colaborare îmbunătățită și o aliniere mai bună a eforturilor echipei cu obiectivele ANAF. Astfel, am manifestat competențe de comunicare la un nivel înalt, contribuind la crearea unui mediu de lucru colaborativ și productiv. Plănuiesc să continui pe aceeași direcție de comunicare ca și până acum, pentru a sprijini și mai îndeaproape succesul echipei și al compartimentului.

	Motivarea notei propuse de evaluator: 
Funcționarul public a fost eficient în comunicarea cu echipa și cu partenerii de lucru, atât în cadrul instituției, cu alte instituții, cât și la nivel internațional și cu furnizori, menținând un dialog deschis și asigurându-se că toate părțile sunt informate. De exemplu, a organizat sesiuni regulate de urmărire a progresului implementării sistemului LMS și a cooperat într-o manieră eficientă cu partenerii internaționali implicați în schimbul de experiență. Totuși, în unele cazuri, prezentările domnului Popescu au fost prea detaliate, ceea ce a dus la întâlniri prelungite, ori a pierdut scopul principal al discuțiilor, concentrându-se pe aspecte nerelevante. Pentru următoarea perioadă, mă angajez în realizarea de mentorat împreună cu funcționarul public pentru a îmbunătăți capacitatea sa de a transmite informații esențiale într-un mod concis.

	
Competența generală: Lucru în echipă

	Definiția competenței: Competenţa generală de a colabora cu alţi membri ai unor grupuri formale sau informale în îndeplinirea unei misiuni și a unei viziuni comune, a unor valori și a unor obiective comune; plasarea nevoilor şi priorităţilor echipei în acord cu obiectivele instituţionale

	Indicatori comportamentali:
Indicator 1: Iniţiază discuţii cu colegii săi și încurajează colaborarea la nivelul echipei
Indicator 2: Acceptă și oferă sprijin atunci când un membru al echipei este demotivat / rezervat / neintegrat
Indicator 3: Identifică un numitor comun al problemelor și acţionează pentru rezolvarea acestora
Indicator 4: Furnizează informaţiile pe care trebuie să le cunoască echipa pentru a-şi îndeplini sarcinile și ia decizii fundamentate şi la timp
Indicator 5: Utilizează instrumente necesare pentru buna colaborare cu echipa proprie sau cu alte echipe
Indicator 6: Oferă și solicită feedback specific pentru o îmbunătăţire permanentă a performanţelor.

	Nota competenței generale:
	5

	Evidențe furnizate de funcționarul public evaluat în susținerea evaluării competenței
Lucrul în echipă este fundamental în rolul meu, iar eu am promovat un mediu de lucru colaborativ, încurajând inițiativa și sprijinul reciproc între membrii echipei. Am coordonat eforturile echipei pentru a ne asigura că fiecare membru contribuie la atingerea obiectivelor noastre comune. Impactul acestui comportament a fost o performanță îmbunătățită a echipei și o mai mare coeziune internă. Comportamentul meu dorit este de a continua să cultiv un spirit de echipă și de a încuraja dezvoltarea profesională a fiecărui membru. Concluzia mea este că am contribuit semnificativ la succesul echipei prin abilitățile mele de lucru în echipă.

	Motivarea notei propuse de evaluator: 
Funcționarul public a fost un pilon în crearea un mediu de lucru colaborativ, încurajându-și colegii din compartiment să împărtășească idei și să lucreze împreună spre obiective comun și replicând comportamentul în cadrul echipei pe care o gestioneză. Un exemplu specific ar fi modul în care a coordonat echipa în timpul tranziției la sistemul LMS, asigurându-se că fiecare membru înțelege noile procese, solicitându-le opiniile și expertiza în implementarea îmbunătățirilor legate de platformă, dar și de conținutul cursurilor. Deși acest dl Ionescu are sesiuni de mentorat cu membrii propriei sale echipe, ele se întâmplă în mod prezent în funcție de dorințele și aspirațiile funcționarilor publici pe care îi coordonează. Pe această cale îl încurajez să stabilească sesiuni de mentorat pe subiectul lucru în echipă cu membrii echipei sale mai puțin experimentați, pentru a se asigura ca propriul comportament se propagă în cadrul întregii echipe.

	Competența generală: Orientare către cetăţean

	Definiția competenței: Capacitatea de a acţiona în interesul cetăţenilor, utilizând în mod eficient resursele instituţiei, precum și de a demonstra responsabilitate civică și dedicare pentru funcţia publică

	Indicatori comportamentali:
Indicator 1: Acţionează pentru a anticipa şi a identifica nevoile cetăţenilor
Indicator 2: Protejează interesele cetăţenilor atunci când iniţiază noi măsuri şi activităţi
Indicator 3: Identifică nevoile cetăţenilor care se pot rezolva direct sau indirect prin propriile sale acţiuni sau comportamente
Indicator 4: Caută în mod proactiv să vină în întâmpinarea aşteptărilor şi cerinţelor cetăţenilor
Indicator 5: Stabileşte şi dă curs unor standarde ridicate de calitate în munca sa
Indicator 6: Ţine cont de nevoile, problemele şi valorile cetăţenilor atunci când ia decizii

	Nota competenței generale:
	3

	Evidențe furnizate de funcționarul public evaluat în susținerea evaluării competenței
Deși în munca mea nu interacționez cu cetățeanul, ea are impact indirect asupra acestuia, motiv pentru care orientarea către cetățean a fost un aspect pe care l-am considerat constant în cadrul activității mele. M-am asigurat că toate inițiativele și programele de formare sunt concepute pentru angajații ANAF. însă cu interesul cetățenilor în minte. De asemenea, am luat măsuri pentru a aborda prompt și eficient feedback-ul oferit din partea participanților la formare, aspectele care ar putea fi îmbunătățite încă din cadrul formărilor în ceea ce privește oferirea de servicii fiscale către cetățeni. Impactul acestei competențe a constat într-o creștere a nivelului de competență a funcționarilor publici ce oferă servicii de fiscalitate cetățenilor, care indirect a dus la o satisfacție mai mare a cetățenilor și o mai bună percepție a ANAF ca instituție orientată către nevoile lor. Îmi doresc ca în continuare să plasez nevoile cetățenilor în centrul tuturor inițiativelor noastre de formare, aceștia fiind de fapt beneficiarii finali.

	Motivarea notei propuse de evaluator: 
Funcționarul public a arătat, în măsura permisă de specificul postului, orientarea către cetățean prin îmbunătățirea accesului și calității serviciilor de formare. De exemplu, a inițiat un sondaj pentru a evalua satisfacția participanților și a folosit rezultatele pentru a ajusta programele de formare. Pentru a spori impactul acestor inițiative, recomand o abordare mai sistematică în colectarea și analiza feedback-ului. În acest sens, funcționarul public poate colabora cu celelalte compartimente din cadrul instituției pentru a înțelege reclamațiile și sugestiile cetățenilor în ceea ce privește serviciile ANAF, utilizarea unor metode mai complexe de colectare a feedback-ului care să permită înţelegerea modului în care pot fi ajutați beneficiarii direcți ai programelor de formare pentru a sprijini la rândul lor cetățeanul, și pentru a face corelații între formare și îmbunătățirea calității serviciilor ANAF. 

	Competența generală: Integritate

	Definiția competenței: Competenţa de a acţiona într-un mod cinstit, echitabil şi etic faţă de alţii; abilitatea de a dovedi consecvenţă între declaraţii și fapte

	Indicatori comportamentali:
Indicator 1: Acţionează în conformitate cu standarde morale şi etice ridicate indiferent de circumstanţe
Indicator 2: Îşi declară propriile intenţii în mod clar atunci când interacţionează cu alte persoane şi respectă înţelegerile făcute
Indicator 3: Inspiră încredere, tratând toate persoanele în mod echitabil şi consecvent
Indicator 4: Recunoaşte orice neconformare cu standardele morale şi etice

	Nota competenței generale:
	5

	Evidențe furnizate de funcționarul public evaluat în susținerea evaluării competenței
Am menținut cele mai înalte standarde de integritate în toate acțiunile mele, asigurându-mă că toate deciziile și acțiunile mele sunt transparente și etice, în raport cu ROI/ROF și prevederile legale. Am tratat toate informațiile cu confidențialitate, inclusiv în ceea ce privește gestionarea datelor participanților în programele de formare, și am evitat orice conflict de interese. Impactul acestei competențe s-a simțit predominant în cadrul propriei mele echipe, unde am creat un mediu de încredere și respect, inclusiv în raport cu partenerii noștri externi. În anul următor, voi continua să fiu un exemplu de integritate și îmi doresc să fiu recunoscut drept ambasador la nivel de compartiment al acestei valori și competențe. 

	Motivarea notei propuse de evaluator: 
Funcționarul public a menținut standarde înalte de integritate, gestionând informațiile confidențiale cu prudență și acționând în conformitate cu principiile etice ale ANAF. De exemplu, a gestionat cu succes un incident de securitate a datelor, în care din cadrul echipei gestionate s-a transmis o listă a participanților într-o sesiune de formare către un alt destinatar decât cel corect. A colaborat cu departamentul IT și părțile implicate, luând măsuri rapide pentru a limita impactul și a elimina riscurile. Recomand participarea la sesiunile de formare continuă pe teme de etică și conformitate, derulate în cadrul instituției anual.

	
Competența generală: Managementul performanţei

	Definiția competenței: Competenţa generală de a susţine angajaţii să obţină rezultate într-un mod consecvent cu obiectivele instituţiei. Aceasta include definirea explicită a obiectivelor structurii, a rezultatelor preconizate, responsabilizarea și motivarea personalului să obţină rezultate, monitorizarea şi evaluarea progresului pentru a lua măsurile necesare în vederea optimizării performanţei.

	Indicatori comportamentali:
Indicator 1: Stabileşte obiective specifice și măsurabile care sunt realiste și termene de realizare, la nivelul structurii
Indicator 2: Stabileşte acţiuni și planuri corespunzătoare pentru realizarea obiectivelor structurii
Indicator 3: Armonizează obiectivele individuale și obiectivele echipei/structurii cu priorităţile instituţiei
Indicator 4: Defineşte rezultate specifice anticipate pentru fiecare activitate din punct de vedere al obiectivelor și indicatorilor de performanţă
Indicator 5: Informează periodic echipa cu privire la performanţa dorită
Indicator 6: Oferă feedback privind performanţa individuală pentru a permite perfecţionarea individuală
Indicator 7: Oferă de îndată feedback de performanţă specific, atât pozitiv, cât și pentru implementarea unor ajustări
Indicator 8: Creează condiţii care permit echipei să aibă cea mai bună performanţă posibilă
Indicator 9: Evaluează obiectiv performanţa individuală și performanţa echipei
Indicator 10: Acţionează cu fermitate și promptitudine pentru a corecta problemele de performanţă
Indicator 11: Solicită funcționarilor publici să-şi asume răspunderea pentru propria lor activitate
Indicator 12: Recunoaşte și apreciază angajaţii pentru realizările și performanţa individuală

	Nota competenței generale:
	4

	Evidențe furnizate de funcționarul public evaluat în susținerea evaluării competenței
Managementul performanței a fost o prioritate în rolul meu, stabilind obiective clare și măsurabile pentru echipa mea și monitorizând progresul în raport cu acestea. Am oferit feedback regulat și constructiv membrilor echipei, recunoscând realizările și abordând prompt orice probleme de performanță. Impactul acestei competențe a fost o îmbunătățire a performanței individuale și a echipei. Vreau să continui să îmbunătățesc procesele de management al performanței și de a asigura că toți membrii echipei sunt motivați și capabili să atingă obiectivele noastre. În concluzie, am gestionat performanța echipei într-un mod eficient, contribuind la atingerea obiectivelor departamentale și instituționale.

	Motivarea notei propuse de evaluator: 
Ion Popescu a fost eficient în managementul performanței echipei sale, stabilind obiective clare și oferind feedback constructiv. De exemplu, prin feedback-ul oferit pe parcursul anului în mod constant, în timp real, și orientat către îmbunătățire și dezvoltare, a reușit să creeze o claritate sporită a membrilor echipei sale asupra obiectivelor și așteptărilor de performanță. Cu toate acestea, am observat că, deși revizuirea constantă a obiectivelor și așteptărilor de performanță a avut loc pe parcursul anului la nivel de discuție, ea nu s-a implementat și din punct de vedere administrativ, asigurându-se că rapoartele de evaluare sunt actualizate conform modificărilor discutate. 

	Competența generală: Dezvoltarea echipei

	Definiția competenței: Competenţa generală de a dezvolta un mediu de lucru colaborativ şi productiv, de a îmbunătăţi competenţele echipei pentru a obţine performanţă pe termen lung.

	Indicatori comportamentali:
Indicator 1: Creează condiţiile pentru a permite echipei să aibă cea mai bună performanţă posibilă
Indicator 2: Oferă un bun exemplu, aplicând personal comportamentul dorit
Indicator 3: Exprimă atitudini și aşteptări pozitive faţă de/de la echipă și membrii echipei
Indicator 4: Solicită idei și opinii pentru a ajuta la luarea deciziilor şi elaborarea de planuri specifice
Indicator 5: Susţine gândirea independentă pentru a rezolva problemele
Indicator 6: Defineşte succesul ca realizare a întregii echipe
Indicator 7: Oferă celorlalţi feedback util cu privire la comportamente
Indicator 8: Alocă membrilor echipei sarcini care îi vor ajuta să-și dezvolte abilităţile
Indicator 9: Are întâlniri periodice cu angajaţii pentru a le analiza progresul în ceea ce priveşte dezvoltarea profesională şi personală
Indicator 10: Sprijină colegii în identificarea obiectivelor esenţiale și pentru a-şi utiliza talentele în vederea realizării obiectivelor
Indicator 11: Oferă membrilor echipei oportunitatea de a manifesta noi competenţe
Indicator 12: Încurajează comunicarea deschisă şi soluţionarea problemelor între membrii echipei
Indicator 13: Facilitează transferul de cunoştinţe la locul de muncă

	Nota competenței generale: 
	5

	Evidențe furnizate de funcționarul public evaluat în susținerea evaluării competenței
Am pus un accent deosebit pe dezvoltarea echipei, încurajând un mediu de lucru colaborativ și oferind oportunități de dezvoltare profesională membrilor echipei. Personal am mentorat membrii echipei mele, am făcut transfer de cunoștințe și am încurajat schimbul de cunoștințe și experiențe între colegi. Impactul acestei competențe s-a concretizat în modul în care echipa a fost pregătită să facă față provocărilor, iar membrii ei s-au putut înlocui și ajuta pe proiectele și procesele alocate în situațiile de criză. În anul care urmează, mi-am propus să sprijin în continuare creșterea profesională a fiecărui membru al echipei prin oferirea de oportunități de mentorat în afara echipei, prin delegarea unor sarcini mai complexe în funcție de nivelul acestora de competență și prin asigurarea unor sesiuni de formare.

	Motivarea notei propuse de evaluator: 
Prin natura și specificul postului, funcționarul public a jucat un rol cheie în dezvoltarea propriei echipe, oferind oportunități de învățare și dezvoltare și utilizând cele mai bune practici din domeniu pentru a se asigura ca membrii echipei sale dețin cunoștințele necesare și își dezvoltă competenţele în mod constant. De exemplu, susține sesiuni recurente de mentorat cu aceștia, realizează sesiuni de schimb de experiențe între membrii echipei, le oferă acces la cursuri și informații de actualitate din mai multe domenii, și le oferă oportunitatea de a participa la tot felul de sesiuni de formare care au loc ca parte din activitate. Pentru a maximiza potențialul de dezvoltare al fiecărui membru, recomand continuarea abordării de personalizare, care să fie adaptată nevoilor și lacunelor individuale de învățare.

	
Evaluarea competențelor specifice

	Competențele specifice postului
	Evidențe furnizate de funcționarul public evaluat în susținerea evaluării competenței
	Notă propusă de evaluator
	Motivarea notei propuse de evaluator


	Competența specifică 1: Competențe specifice de elaborare a strategiilor de resurse umane, în conformitate cu obiectivele instituționale și reglementările în domeniu
	Am elaborat strategii de formare a resurselor umane care au fost aliniate cu obiectivele compartimentului și cele instituționale. Am analizat tendințele și practicile actuale din domeniul formării profesionale și am anticipat nevoile viitoare de formare ale instituției, propunând soluții inovatoare pentru dezvoltarea profesională a personalului. Impactul acestei competențe s-a simțit în conceperea și implementarea programului de formare profesională în cadrul căruia a fost necesar să includ elemente strategice și inovative din domeniul formării profesionale, să planific eficient resursele umane dedicate programului, și să contribui la eficiența și eficacitatea ANAF. Voi continua să construiesc noi strategii pe baza celor vechi, pornind de la aspectele care au funcționat bine și lecțiile învățate, și ținând cont de scopul final al instituției și al compartimentului. În concluzie, consider că am manifestat cu succes această competență, demonstrând o înțelegere profundă a domeniului formării profesionale și impactului acesteia asupra organizației.
	4
	În rolul său de Șef serviciu formare profesională în domeniul fiscalității, funcționarul public a arătat o capacitate remarcabilă de a elabora strategii formare a resurselor umane care să susțină obiectivele ANAF. Acesta a avut o abordare holistică în privința formării în domeniul fiscalității și a reușit să integreze noile reglementări fiscale în programele de formare, contribuind astfel la creșterea conformării fiscale și la alinierea cu practicile altor instituții internaționale din domeniu. Un exemplu concret este strategia de formare dezvoltată într-un mod complet, pornind de la o analiză de nevoi, integrând bune practici, noi tehnologii și dezvoltarea a unui curriculum actualizat. Strategia dezvoltată a fost tradusă de dl. Ionescu într-un plan de acțiune, prin programul nou implementat de formare, dar și a sistemului LMS, care au fost bine primite de participanți și a îmbunătățit competențele fiscale ale personalului. Recomand funcționarului public să urmeze un curs de formare în management strategic, pentru a-l susține în crearea sinergiile intra- și inter-compartimentale.

	Competența specifică 2: Competențe specifice privind coordonarea și monitorizarea proceselor de resurse umane derulate de către subordonați
	În rolul meu, am coordonat și monitorizat eficient procesele de formare profesională, asigurându-mă că toate activitățile sunt realizate conform standardelor și că personalul este evaluat în mod corect și obiectiv. Am implementat sisteme de monitorizare a performanței și am oferit îndrumare și sprijin personalului pentru a atinge obiectivele stabilite. Impactul acestei competențe a fost o mai bună aliniere a proceselor de formare profesională cu obiectivele compartimentului de resurse umane și cu obiectivele ANAF, dar și o îmbunătățire a performanței generale a personalului. Astfel, am îndeplinit această competenţă la un nivel înalt, contribuind la crearea unui mediu de lucru eficient și la dezvoltarea profesională a personalului.
	4
	Funcționarul public a coordonat eficient activitatea personalului din subordine, asigurându-se că sarcinile sunt îndeplinite în conformitate cu standardele de calitate. Acesta a fost proactiv în evaluarea periodică a activității echipei, a susținut discuții de feedback regulat și sesiuni de mentorat, implementând astfel măsuri pentru îmbunătățirea performanței, a comunicării și clarificând în același timp așteptările de performanță. Recomand pe viitor atât domnului Popescu, cât și echipei sale, crearea și menținerea unei documentații actualizate cu privire la activitatea desfășurată, monitorizarea performanței, sau progresul realizat.

	Competența generală 2: Iniţiativă
	4
	

	Competența generală 3: Planificare și organizare
	5
	

	Competența generală 4: Comunicare
	4
	

	Competența generală 5: Lucru în echipă
	5
	

	Competența generală 6: Orientare către cetăţean
	3
	

	Competența generală 7: Integritate
	5
	

	Competența generală 8: Managementul performanţei
	4
	

	Competența generală 9: Dezvoltarea echipei
	5
	

	Competență specifică 1: Competențe specifice de elaborare a strategiilor de resurse umane, în conformitate cu obiectivele instituționale și reglementările în domeniu
	4
	

	Competență specifică 2: Competențe specifice privind coordonarea și monitorizarea proceselor de resurse umane derulate de către subordonați
	4
	


	Secțiunea 3 – Calificativul final și acordul părților cu privire la rezultatul evaluării

	Nota finală a evaluării
	4,13

	Calificativul final al evaluării
	Bine

	Competențele care trebuie incluse în planul individual de dezvoltare
	Comunicare – Networking (construirea relaţiilor) și influenţare, Orientare către cetăţean

	Tematică de cursuri recomandate pentru formare și nr. credite
	Curs de Comunicare și Prezentare a Informațiilor
Curs de Design Thinking 

	Observații finale ale funcționarului public evaluat
	

	Observații finale ale evaluatorului
	

	Numele și prenumele funcționarului public evaluat 
Semnătura funcționarului public evaluat: 
Data
	

	Numele și prenumele evaluatorului 
Semnătura funcționarului public evaluat
Data
	

	Numele și prenumele persoanei care contrasemnează 
Funcția
Semnătura persoanei care contrasemnează 
Data

